mm 


i  M\ 


kV 


HERMAN  BANG 

SOMMERGLÆDER 


IS^s     rt/f^i+c*^-*-    \ 


HERMAN  BANG 

SOMMER= 
GLÆDER 


ILLUSTRATIONERNE  AF 

HANS  TEGNER 


KØBENHAVN 
DET  NORDISKE  FORLAG 

(ERNST  BOJESEN 

1902 


6000    EKSEMPLARER 


LANGKJÆRS  BOGTRYKKERI 
KØBENHAVN 


2/" 


19 


ox 


alligevel 


gaa    Hu  se  l 


Fru  Brasen  vilde 
igennem.  Der  kunde  dog  altid,  man 
vidste  jo  ikke,  komme  Sommergjæster  i 
Dag,  til  Middag,  med  Vognen.  Og  færdig 
blev  man  saamænd  aldrig,  og  ét  og  andet 
var  der  alletid,  naar  man  skulde  stole  paa 
Pigerne  og  Brasen.  Igaar  var  det  alle  Træk- 
gardinerne, som  hang  der  og  bare  var 
rimpede  i  Sømmene. 

Fru  Brasen  stod  op  fra  sin  Træstol  ved 
Køkkenbordet  —  Stolen  var  lidt  trekvart 
i  Benene  —  og  saa  paa  al  den  smurte  Mad : 

- —  Ja,  det,  der  skulde  ud,  det  var  det 
viss',  og  det  var  hver  Dag.  Det  gik  til, 
hvad  der  saa  kom  ind,  som  ogsaa  Brasen 
han  sagde,  i  den  Forretning. 

Fru  Brasen  blev  staaende  foran  Perso- 
nalets Smørrebrød : 

-  Og  man  smør'et  dog,  som  man  kan. 
Fru  Brasen  sukkede  -  -  det  var  tyndt 
smurt  — : 

Men  En  holder  jo  ud  til  det  sidste, 
sagde  hun. 

Fru  Brasen  gik  over  Køkkengulvet  og 
aabnede  Lemmen  i  Døren  til  Gæstestuen: 

—  Er  Du  der,  Brasen?  spurgte  hun. 

—  Ja,  Jansine,  sagde  Brasen. 

—  Godt,  sagde  Fruen,  der  saå  ind  paa 
Manden,  der  sad  i  sin  Ensomhed,  ved 
Siden  af  sin  egen  Skjænk  og  saå  paa  sine 
egne  korte  Ben. 

—  Saa  passer  Du  paa  Kassen,  sagde 
Fruen  og  lukkede  Lemmen. 

»Kassen«  var  Fru  Brasens  Tanke  ved 
Morgen  og  silde,  for  de  »Knigte«  rapsed 
da  det,  de  kund',  hver  og  én  eneste. 

»Knigtene«  var  Kellnerne  og  »Kassen« 
var  en  aaben  Skuffe  i  Skjænken: 

—  Men  de  fik  dem  nu  ogsaa  saa  rent 
uheldigt  fra,  og  fik  man  en  ordentlig  Mand, 
saa  blev  han  der  jo  ikke  —  saa  det  osse 
kund'  vær'. 

Fru  Brasen  gik  over  Gaarden  og  ind 
gjennem  Porten,  hvor  Staldforpagter  Niel- 
sen fejede. 

Nielsen  havde  været  ved  Artilleriet,  bar 
Kasketten  i  Nakken  og  røg  Cigar  til  alle 
sine  Beskæftigelser. 

Fru  Brasen  sagde  Godmorgen,  og  Nielsen 
nikkede  igen,  mens  han  fejede  en  Støvsky 
op  bag  Fruen,  der  gik  ud  paa  Gaden, 
midt  ad  Brostenene. 

Skyggerne  af  Husene  tegnede  sig  saa 
vant  og  skarpt;  de  kom  og  forlængede 
sig  og  forsvandt,  altid  i  den  samme  Form. 
Det  var,  som  behøvede  man  slet  ikke 
Uhre  der  i  Byen,  saa  Time-ret  flyttede 
de  Skygger  sig  altid. 

Fru  Brasen  gik  frem  ad  Gaden.  Butiks- 
dørene  varallerede  slaaede  op,  og  Svendene 
ventede  lænede  til  Karmene,  med  Benene 
slængte    over   hinanden.    Fru    Brasen   - 

hun  havde  engang  været  stadselig  at  sé, 
med  en  Krop,  som  den  skal  være  og  af 
dem.  Mænd  hænger  deres  Øjne  ved  — 
nikkede  Godmorgen  til  hver,  mens  hun 
gik.  Kommiserne  rørte  sig  ikke.  Fru  Brasen 
følte  det,  som  deres  Øjne,  der  fulgte  hende, 
stak  i  hendes  Ryg: 

—  Det  var  ikke  saadan,  naar  man  var 
kommet  til  at  skylde  allevegne.  Men  det 
var  jo  osse  Doktoren  foruden  ham,  Kunst- 
maleren, som  vilde  ha'et  til  oc  havde 
faaetet  lavet;  og  Brasen,  han  var  jo 
let  at  lokk',  og  Byens  Folk,  de  hare  skub- 
bed' hagpaa,  saa  de  fik'et  i  Stand;  og  nu 
kund"  de  kro  sig,  mens  Brasen,  Stakkel, 
sad  i'et,  og  Gud  ved,  hvad  Sommergæster, 
der  kom  til  saadant  et  lille  Sted,  selv 
om  der  osse  var  avertirt  .... 

—  Men  det  var  jo,  hvad  hun  havde 
sagt,  men  Brasen,  han  vild'  jo,  for  hun 
kjendt'  jo  Brasen,  at  han  var  kry  at  be- 
gyn'  med,  og  bagefter  satt'  han  sig  hen  . . . 

Fru  Brasen  naaede  »Annexet«  og  gik 
ind  ad  Porten.  Stenene  var  toppede  i 
Porten.  Hun  løftede  Benene  for  at  komme 
ind  i  Forstuen,  de  gamle  Dørtrin  var  høje. 
Og  hun  saa  ind  gjennem  alle  de  tomme 
Stuer,  hvor  det  samme  lvseblaa  Tapet 
skinnede  fra  alle  Vægge,  købt  som  det 
var  paa  Glarmestrens  Auktion,  da  han  gik 
fallit  nu  i  Februar. 

Fru  Brasen  gik  fra  Stue  til  Stue. 
Jo,  nu  var  det  i  sin  Orden. 

Og  hun  saa  over  Borde  og  Senge  — 
del    var   de   tvndeste  Jernben,  der  nogen 

Tid  havde  baaret  et  Sengested  —  og  hun 
talte  Haandklæderne,  der  hang  paa  Søm, 
to  og  to  langs  Væggene,  og  lignede  Viske- 
stykker. 

Fru  Brasen  lettede  paa  dem  og  vendte 
dem:  de  blev  helt  blaa  paa  Indersiden.  Det 
var  det  Glarmester-Tapet,  som  smittede. 

—  Men  der  var  saa  otte  Senge  med 
Krølhaars  Madras,  nu  hvor  de  osse  havde 
taget  deres  egn'.  Svært  blev  det  vel  nok 
for  Brasen  at  ligg'  paa  den  Tanghaars,  han, 
som  var  saa  før.  Men  det  fik  ikke  hjælp'. 
Deres  Sengetæpper  kund'  de  da  osse  ta'. 
De  var  da  strikkede  og  det  var,  ligesom 
de  fyldt'  mer  paa  en  Seng.  Der  var  al 
drig  lie'  som  nogen  Kraft  ved  alt  det,  de 
kjøbt'  hos  Rist' s. 

Fru  Brasen  kom  ind  i  Gadestuerne, 
hvor  Solen  laa  over  de  brede  og  ubetraadte 
Gulve.  Hendes  Øjne,  der  altid  løb  i  Vand 
om  Morgenen  —  det  kom  af  at  sidde  dér 
i  Spisekammeret  og  vente  hver  Nat,  til 
de  lukkede  —  saa  ud  over  al  Ting:  nu 
var  Papiret  gledet  ud  under  det  Bordben 
igen.  Hun  fik  det  paa  Plads,  før  hun  satte 
sig  et  Øjeblik  i  Sofaen,  der  var  skidden- 
blaa  og  skreg  mod  Tapeterne.  Hun  var 
saa  træt,  og  saa  fik  hun  det  altid  over 
Lænderne,  siden  hun  havde  faaet  Aage: 
-  Og  Gud  véd  —  hun  tænkte  pludse- 
lig paa  Børnene  —  hvordan  det  gik  med 
Læsningen  nu,  hun  aldrig  var  over  dem. 
Med  Signe  gik  det  jo  nok,  men  Martin, 
han  var  jo  mer  efter  Brasen  og  han  havde 
7et  ikke  til  Læsning. 

Hun  tænkte  paa  engang  paa  Martins 
Skjortelinning.  Nu  havde  hun  ikke  faaet 
den  syet  til,  og  Bysens  Folk  var  altid  over 
hende  med  Børnene,  at  de  blev  ikke  hæget. 

Fru  Brasen  blev  siddende: 

-  Det  var  jo  regnet  ud,  at  hundrede 
og  fyrretyve  Kroner  om  Dagen  skulde  de 
ha'e,  naar  der  blev  fuldt  —  foruden  Drik- 
kevarerne. Men  det  kom  jo  osse  an  paa, 
om  der  var  dem  imellem,  der  ga'  noget  ud, 
som  osse  Brasen  sagde.  Men  nu  vilde  det 
jo  vise  sig. 

Fru  Brasen  stod  op,  og  hun  gik  igjen 
igjennem  Stuerne,  ud  over  Gaarden  og 
ind  i  Haven.  Langsomt  gik  hun  frem 
mellem  de  store  Ribsbuske,  som  næsten 
var  voxede  til  Træer.  I  den  midterste 
Gang  stod  Bedstemoder  over  sin  Rive. 

Den  gamle  var  barhovedet  og  blev  ved 
med  sit  Arbejde.  Hendes  højre  Skulder 
var  skudt  længere  frem  end  den  venstre, 
under  de  firsindstyve  Aars  Sliden. 

Fru  Brasen  standsede: 

—  Ja,  Bestemo'er  er  flink,  sagde  hun, 
og  hendes  Stemme  lød  anderledes,  end  den 
plejede. 

-  Én  er  gammel,  sagde  Bestemo'er  og 
løftede  ikke  sit  Ansigt. 

Fru  Brasen  blev  staaende  og  saa  paa 
hende. 

—  Men  Bestemo'er  er  stærk,  sagde  hun. 
Der  kom  pludselig  ligesom  endnu  lidt 
mere  Vand  i  hendes  Øjne.  Hun  tænkte 
med  ('ngang  (hun  vidste  selv  ikke,  hvor- 
dan det  var  ved   hende  til  Morgen,   men 

hendes  Tanker  løb  saa  rundt  omkring) 
paa  Stuerne  derhjemme  paa  Ga arden  ved 
Tønder,  hvor  Bedstemo'er  gik  og  holdt 
alting  blankt  og  den  gamle  fædrene  Gaard 
saa  strunk,  at  den  skinnede. 

Om  Aftenen  sad  hun  ved  sin  Port  og 
saa  ud  over  sine  grønne  Marker.  Den  var 
saa  givtig,  Jorden  ved  Tønder,  og  der  var 
langt  til  Bedstemoders  Markskjel. 

Den  gamle  løftede  sit  Hoved.  Hendes 
Ansigt  var  af  deres,  som  enten  er  bleven 
døve  eller  er  bleven  trætte  af  at  høre 
mer  af,  hvad  Mennesker  de  snakker: 

—  Men  her  er  rart,  sagde  hun,  og  det 
var  næsten,  som  hun  smilte. 

—  Ja,  Mo'er,  sagde  Fru  Brasen,  der 
ogsaa  altid  følte  det  lidt  mer  hjemligt  her 
mellem  alt  det  meget  grønne. 

Den  gamle  bøjede  sig  igjen,  og  man 
hørte  atter  Rivens  Krads  mod  Jorden, 
mens  Fru  Brasen  gik. 

Det  havde  pludselig  givet  et  Sæt  i  hende : 
Slagteren,  han  var  der  vel,  og  det  var  ikke 
saadan,  naar  man  skyldt'.  Man  kund'  ikke 
la'e  ham  vente  til. 

Fru  Brasen  næsten  løb  hjem  gjennem 
Gaden : 

—  Jo,  Andersen  var  der. 

Han  stod  allerede  i  Køkkenet,  han  selv, 
foran  sit  meget  Kalvekød,  der  laa  opkla- 
sket  paa  Køkkenbordet. 

—  Hvad  skal  det  saa  være?  sagde  han 
og  slog  ud  med  begge  sine  Næver. 

-  Er  der  Folk  nu,  spurgte  han. 
Fru  Brasen,  der  vendte  Ryggen  til  ham 
sagde: 

—  De  er  mældt. 

—  Naa,  svarte  Slagteren. 

-  Saa  ta'er  jeg  ud,  sagde  Fru  Brasen. 

-  Xaa  saa,  sagde  Andersen,  der  havde 
lagt  begge  sine  Hænder  paa  sit  Kød,  lige- 
som vilde  han  værge  det.  Andersen  havde 
mange  store  Guldringe  paa  sine  Fingre. 
Han  kom  nu  saameget  sammen  med  alle 
de  Slagtere  fra  Aalborg. 

Fru  Brasen  havde  hastigt  lukket  Dør- 
lemmen op: 

—  Er  Du  der,  Brasen? 

—  Ja,  Jansine. 

—  Det  er  Andersen,  sagde  Fruen. 

—  Er'et  Andersen,  raabte  Brasen: 

—  Kom  herind,  Mand. 

Og  Andersen,  der  slap  Kødet,  gik  ind 
i  Gjæstestuen. 

-  Goddag,  De  Slagter,  sagde  Brasen, 
der  ikke  rørte  sig,  han  bare  lo  til  Kød- 
handleren: 

—  Sit  ned. 

Brasen  talte,  naar  han  var  munter,  saa 
højt,  som  skulde  han  overdøve  en  Mid- 
natslarm  i  sin  egen  Skænkestue : 

—  Sit  ned.  Jeg  sidder  her  og  seer  paa 
mine  egne  Skilte. 

Brasen  løftede  Haanden  lidl  fra  sit  Knæ 
og  pegede  ud  paa  Torvet,  hvor  »Brasens 
Hotel«  var  malet  paa  alle  Husgavle,  sort 
paa  hvidt: 

Men  hvad  hjælperet,  Andersen? 
Og    hvad    er' et   saa      -  saa   smaat 
Skrift,  som  de  trykkeret  med,  hvad  man 
skriver? 

Brasen  pegede  paa  »Jyllandsposten« : 
den  var  med  meget  lille  Skrift,  hans  Annon- 
ce. Andersen  saa  ned  paa  Bladet: 

—  Ja,  sagde  han : 

—  Det  er  s'gu  Reklamen,  der  skal  gjør' 
'et,  i  disse  Tider. 

—  Men  skidt  er'et,  Brasen. 

—  Ja,  det  er,  sagde  Brasen  og  saa, 
pludselig  hen  over  Gulvet,  ligesom  søgte 
han  om  noget. 

De  tog  sig  to  Baiere,  Brasen  havde  lige 
rejst  sig  fra  sin  Stol  for  at  faa  dem  hentede. 

—  De  gi'er  'en  vel,  Andersen,  sagde 
han,  før  han  satte  Flaskerne  paa  Bordet. 

Da  Andersen  kom  ud  i  Køkkenet,  havde 
Fru  Brasen  udtaget  Kødet.  Hun  var  altid 
længe  om  det.  For  man  maatte  regne  det 
ud,  med  de  Ben,  der  bare  vejede  til;  og 
saa  hellere  tage  Spædeskanke  fra  Nielsen 
i  Smøgen  til  Suppe. 

Andersen  saå  ned  paa  Kødet,  smak  sine 
Stege  i  Truget  og  sagde: 

—  Ja,  saa  kører  vi  —  foreløbig. 

Han  gik  med  Truget.  Ude  i  Gaarde n 
mødte  han  Staldforpagter  Nielsen. 

—  Den  er  skral  her,  sagde  han. 
Nielsen  bare  lo: 

—  Ja,  sagde  han:  den  er  ikke  saa  »be- 
vægelig«. 

—  De  griner,  for  De  har  »Bog«,  sagde 
Slagter  Andersen,  som  blev  staaende,  lidt 
og  saå  paa  Nielsen,  der  var  brun  og  rød 
i  sin  Lød: 

—  Hva'  Satan  faar  De  Deres  Pi'er  for, 
Nielsen,  sagde  han  pludselig. 

Nielsen  holdt  begge  Hænderne  i  Bukse- 
lommerne: 

-  Man  faar  dem  paa  Ansigt,  Andersen, 
og  saa  paa  Bevægelsen. 

Slagteren  stod  lidt  igen : 

—  Ja,  sagde  han: 

—  Det  er  s'gu  det,  man  spekulerer  over. 
Men  hvad  én  angaar,  er  man  jo  gift  Mand. 

—  Farvel,  Nielsen. 

Slagter  Andersen  var  tredive  Aar  og  for 
nylig  tredie  Gang  gift.  Det  var,  ligesom 
hans  Koner,  der  ellers  havde  været  kønne 
nok,  sygnede  helt  hen,  som  om  Andersen 
tog  fra  dem  baade  Pust  og  Huld  i  det  æg- 
teskabelige Samliv. 

Men  Gifteriet  var  det  alligevel,  Brasen 
stadigt  drev  sin  Spot  med: 

-  Ja,  svarte  saa  Andersen: 

—  Der  er  sgu  dem,  der  niaa  til  Alleret 
hver  Gang  .... 

Slagteren  gik  ud  til  sin  Vogn,  som  He- 
sten sindigt  Hyttede  hen  foran  Købmand 
Terkildsens  gule  Hus,  der  var  i  to  Klager, 
med  hvidmalede  Gesimser  og  grønne  Yin- 
dueskarme.  Til  Butiksdøren  førte  en  Trap- 
pe o}),  hvis  Gelænder  var  hundrede  Aar. 
Da  Slagter  Andersen  vilde  kjøre  ind  gen- 
nem Porten,  kom  Konsulen  -  -  Hr.  Ter- 
kildsen  var  Viee-Konsul  for  Sverige  og 
Norge  —  frem  paa  sin  Trappe.  Han  var 
skægløs,  bar  brun  Paryk  og  havde  ingen 
Læber. 

Han  nikkede  et  »Godmorgen«  til  Slag- 
teren,  der  betød,  at  Hr.  Andersen  skulde 
standse: 

—  Godmorgen,  sagde  han  igjen,  og  tav 
et  Sekund  paany  —  det  var  Hr.  Konsulens 
Vane  at  lade  sin  Medverden  vente  et  Nu 
mellem  hver  af  sine  Sætninger — : 

—  Vejret  er  ellers  godt. 

Konsulens  Yndlingsord  var  Ordet  »el- 
lers«, der  bestandig  skjulte  de  hemmelige 
Forbehold,  som  tre  Herreder  frygtede. 

—  Ja,  Vejret  er  godt  nok,  Hr.  Konsul, 
sagde  Slagteren,  der  ventede  paa  Fortsæt- 
telsen. 

—  Andersen  kunde  komme  ind,  sagde 
Konsulen,  og  han  lod  Andersen  gaa  op 
ad  Trappen  og  ind  i  Butikken,  mens  han 
selv  blev  staaende  et  Øjeblik  paa  sin 
Trappe,  som  den,  der  ved  Arbejdsfrem- 
brud  overser  sin  By. 

Hr.  Slagter  Andersen  ventede  i  Boden, 
der  optog  en  hel  Længe  og  lignede  en  sort 
Tragt,  frem  af  hvilken  alle  Menneskehe- 
dens Fornødenheder  kunde  hentes  af  to 
pluskæbede  Bodsvende,  hvis  Øjne  fuld- 
stændig forsvandt  i  deres  Ansigter,  og  hvis 
Klæder  saå  ud,  som  var  de  for  et  Aar  si- 
den dyppede  i  en  Bøtte  grøn  Sæbe  og 
havde  siden  da  alle  Urtekramhandelens 
Ingredienser  klæbet  sig  paa  dem. 

—  Vil  Andersen  gaa  ind,  sagde  Konsu- 
len, og  vendt  til  en  af  Svendene: 

—  Bring  et  Glas  Portvin. 
Konsulen  gik  ind  gennem  Tragten,  hvor 

under  Loftet  Leer  og  River  hang,  som  truk- 
ne Sværd  og  sære  Marterinstrumenter,  og 
han  traadte  ind  i  Kontoret,  der  var  halv- 
mørkt, fordi  det  vendte  ud  til  et  Skur,  og 


23 


møbleret  med  en  Hestehaars  Sofa  og  med 
Pulten.  Pulten  var  brunmalet  og  saa  høj, 
at  den  rakte  en  velvoxen  Mand  til  Halsen. 
Den  stod  lige  ved  Vinduet,  hvor  der  var 
saa  lyst,  at  man  akkurat  kunde  sé  at 
skrive,  men  ikke  saa  nøje,  hvad  man 
havde  skrevet.  Pulten  var  lastlaaset  og 
saa  ud,  som  om  den  gjemte  alle  tre  Her- 
reders Gældsbeviser. 

Paa  den  stod  en  Petroleumslampe,  som 
Konsulen  tændte,  hver  Gang  han  selv 
skulde  arbejde. 

—  Sæt  Dem  kun  ned,  Andersen,  sagde 
Konsulen,  der  blev  staaende  ved  sit  Ar- 
bejd smøbel. 

—  Ja,  Tak,  Hr.  Konsul. 

Konsulen  begyndte  i  langsomme  Ord 
at  tale  om  den  nye  Vej  til  Aalborg. 

—  Ja,  sagde  Slagteren,  det  er  en  dejlig 
Vej  for  et  Par  Bæster,  Hr.  Konsul. 

—  Ja,  sagde  Konsulen,  Amtet  har  den 
kostet  Penge. 

Og  han  gik  over  til  at  tale  om  et  Par 
Mennesker,  der  boede  langs  ad  den  nye 
Vej,  til  han  landede  ved  Anders  Christi- 
ansen i  Raa : 

—  Ja,  der  kniber  den,  sagde  Slagteren. 
Konsulen  sagde: 

—  Ja,  den  gør  vel  del.  Men  han  er  jo 
ellers  en  stræbsom  Mand. 

Slagteren,  der  havde  faaet  Portvinen, 
strakte  Benene  langt  fra  sig  —  han  vid- 
ste nu  nok,  hvad  han  var  Konsulen  god 
til  — : 

-  Ja  vel,  Hr.  Konsul,  men  den  kniber. 

—  Ja,  sagde  Konsulen: 

—  Der  er  for  mange,  som  experimente- 
rer  i  Landbruget. 

Og  efter  et  Øjeblik  spurgte  han: 

—  Har  De  meget  tilgode? 
Slagteren  gjorde  rede,  mens  Konsulen 

stadig  stod  ved  sin  Pult.  Slagter  Andersen 
kom  meget  omkring  og  han  vidste  Besked 
og  Munden  sad  løs  paa  ham;  men  han  var 
ellers  paalidelig.  Tilsidst  sagde  Konsulen: 

—  Nu  er  min  Kone  vistnok  staaet  op. 

—  Ja,  Hr.  Konsul. 

Slagteren  rejste  sig,  og  Konsulen,  der 
slog  en  Smule  ud  med  sin  meget  magre 
Haand  —  hans  Fingre  var  visnede  ind 
omkring  Pennen,  saa  Ringen,  der  bandt 
ham  til  Konsulinden,  hver  Gang  han  gjorde 
en  Haandbevægelse,  syntes  lige  ved  at 
falde  af  —  sagde  endnu: 

—  Og  derovre  bleger  de  stadig  Lagener 
paa  Sengene? 

Han  halvpegede  over  mod  det  Brasen- 
ske Hotel  og  hans  Stemme,  der  sædvan- 
lig var  meget  tonløs,  blev  pludselig  haansk, 
som  naar  han  talte  til  det  socialdemokra- 
tiske Medlem  af  Byraadet : 

—  Ja,  sagde  Andersen. 

—  De  venter  jo  bestandigen  paa  dem, 
der  skal  glæde  sig. 

—  Ja,  sagde  Konsulen. 
Og  efter  et  nyt  Minut: 

—  Det  er  ellers  en  Risiko,  naar  man 
allerede  er  i  resterende  for  Lejen. 

Men  Slagteren  sagde,  for  Brasen  var  nu 
af  hans  Folk  alligevel  og  en  Kammerat: 


-  Naa,  man  véd  s'gu  ikke,  Brasen  er 
nu  altid  af  dem,  der  klarer  den. 

-  Farvel,  Andersen,  sagde  Konsulen, 
der  ikke  yderligere  udtalte  sig  om  Brasen. 

Konsulinden,  som  var  staaet  op,  viste 
sig  selv  i  Køkkenet,  da  Andersen  kom  der- 
ind. Det  var  et  overordentligt  stort  Køk- 
ken, hvor  Konsulens  Forældre  i  sin  Tid 
selv  havde  spist,  sammen  med  deres  Folk, 
ved  det  lange  Midterbord.  Konsulens  For- 
ældre var  ogsaa  indvandrede  fra  Slesvig, 
fra  Tønderegnen,  ligesom  Brasens,  og  de 
havde  bevaret  de  halvtyske  Vaner. 

Konsulinden  benyttede  nu  Bordet  til 
Anretterbord  ved  sine  store  Middage. 

Fruen,  der  var  i  Slobrok,  som  indeslut- 
tede hendes  megen  Fyldighed  ret  stramt, 
udvalgte  selv  Kødet,  uden  at  berøre  det 
med  sine  Fingre,  der  var  stærkt  besatte 
med  Ringe.  Hun  spurgte  til  Hr.  Andersens 
Kone  og  sagde,  mens  hun  saå  ud  over 
Kødet: 

-  Stakkels  Fru  Brasen,  hun  tager  sta- 
dig Skankene  fra  Smøgen. 

Konsulinden  talte  bestandigt  i  et  eget 
venligt  Tonefald,  der  behageligt  skjulte 
liendes  Mening.  Hendes  mærkeligste  ydre 
Særkj ende  var  en  overdaadig  Anvendelse  af 
Kniplinger  paa  sin  Person.  Efter  Kl.  2  gik 
hun  bestandig,  naar  hun  viste  sig  offent- 
ligt, med  hvide  Handsker.  Hun  deltog  uden 
Overdrivelse  i  Missionens  Arbejde  for  Hed- 
ningerne. 

-  Pengene  faar  Andersen  jo  ved  Skuf- 
fen, sagde  hun. 

Konsulinden  tog  alt  ved  »Skuffen«,  der 
for  hende  var  et  femogtyveaarigt  og  ret 
uudtømmeligt  Begreb. 

-  Og  næste  Gang  tager  Andersen  jo  For- 
syning med  til  Kutteren,  lagde  Fruen  til. 

Konsulen  holdt  Kutter- —  Kutteren  »Au- 
gusta«, opkaldt  efter  Hasfruen  —  der  lagde 
ud  hver  Juni  og  manøvreredes  af  Konsu- 
latets to  Sønner,  som  begge  var  Volon- 
tører i  Landmandsbanken;  var  uddan- 
nede i  London,  gik  paa  Bal  i  halvstivede 
Skjorter  og  havde  Lejlighed  i  B-Kvarteret, 
hvor  Konsulinden  under  sine  københavn- 
ske Ophold  tog  ind,  efter  at  have  givet 
sine  Sønner  et  nogenlunde  langt  Varsel 
om  sin  Ankomst. 

I  deres  Fødeby  viste  Sønnerne  Terkild- 
sen  sig  ingensinde  uden  i  Sports-Dragt. 

—  Ja  vel,  Frue,  sagde  Hr.  Andersen, 
der  gik. 

Konsulinden  vendte  tilbage  til  sin  Vin- 
terhave, hvor  hun  afklippede  Randene  af 
Palmer. 

Slagteren  kørte  ned  om  ved  Dyrlægens, 
der  boede  i  en  Smøge,  med  stærkt  bro- 
gede Stores  bag  tre  Fag  Vinduer.  Men 
Dyrlægens  Frue  stod  allerede  paa  sin 
Trappe,  iført  Empire  med  Udringning  og 
med  hvid  Parasol. 

Hun  sagde: 

-  Vi  skal  intet  ha'e,  og  slog  Parasol- 
len op. 

De  skulde  hos  Dyrlæge  Jespersens  sjæl- 
dent have  noget  hos  Slagter  Andersen. 
Fru  Jespersen,  der  var  to  og  tredive  Aar, 


importeret  fra  København  og  af  en  noget 
uvis  Oprindelse,  holdt  sig  for  Husets  Ind- 
køb, som  kom  en  Smule  stødvis,  mest  til 
de  allernærmeste  Handlende. 

Da  hun  var  gaaet  et  Par  Skridt  fra  Vog- 
nen, sagde  hun: 

—  Er  Lund  kommen? 

Lund  var  en  ung  Ingeniør,  der  havde 
noget  at  gjøre  der  i.  Egnen  ved  en  lille 
Sidebane,  der  skulde  anlægges,  og  som 
stadig  paany  forsvandt  i  en  Mose.  Han 
og  et  Par  Fæller  hørte  til  Huset  hos  Dyr- 
lægens, hvor  de  drak  deres  Whiskyer  om 
Aftenen,  efter  at  Dyrlægen  havde  lagt  sig. 

—  De  er  dog  næsten  halv-militære,  sagde 
Fru  Jespersen,  der  i  Fortiden  sagdes  at 
have  haft  nogen  Forkærlighed  for  Offi- 
cersstanden  og  Artillerikasernen. 

Aftenerne  med  Ingeniøreren  var  Fru 
Jespersens  bedste  Tid.  Om  Dagen  enten 
sov  hun  paa  en  Chaiselongue  eller  syede 
Lampeskærme,  der  kunde  fremstille  hen- 
de i  vexlende  Belysninger. 

—  Næ,  jeg  tror  ikke,  svarede  Slagteren 
paa  Spørgsmaalet  om  Lund.  Han  var  uvil- 
kaarlig  fulgt  to  Skridt  efter  hende:  hans 
Næver  lunde,  den  Gang  imellem,  hvor 
Dyrlægens  havde  Brug  for  Kød,  altid  let 
for  at  komme  noget  i  Nærheden  af  Fru 
Dyrlægens  Fingre,  naar  de  hvilede  paa 
hans  Mørbrad. 

Naa,  saa  kommer  han  vel  i  Morgen. 
Er  der  ellers  noget?  kastede  hun  hen 
ved  Tanken  om  Hotellet. 

Ikke  endnu,  sagde  Andersen. 

—  Jeg  kunde  tænke  det,  sagde  Fru  Jes- 
persen : 

—  Farvel. 

-  —  Brasen  sad  endnu  paa  den 
samme  Stol  i  sin  Gæstestue,  da  Doktoren 
kom  ind: 

—  Jeg  gi'er  det  op,  sagde  Brasen. 

—  Hvad,  sagde  Doktoren. 

-  Det  hele,  sagde  Brasen. 
Doktoren,   der  var  kommen  til  Sæde, 

strakte  Benene  fra  sig  —  Doktor  Øst  havde 
et  Par  Ben,  som  en  Kaptajn  ved  Gendar- 
merne — : 

—  Sludder,  sagde  han. 

—  Men  der  kommer  jo  ingen,  Doktor, 
sagde  Brasen,  der  til  Tider  fik  en  Hjælpe- 
løshed i  Øjnene,  som  lignede  en  stor  Hunds, 
der  er  i  Lænker. 

—  Overkellner,  raabte  Doktoren  og  slog 
i  Bordet:  Snapsen. 

Døren  til  den  nye  Spisestue  fløj  op  og 
Christian  Christensen  viste  sig.  Han  saa 
altid  ud,  som  var  han  plat  fløjet  op  af 
Søvne. 

—  De  kommer  s'gu  nok,  sagde  Dokto- 
ren, da  han  havde  faaet  Glasset,  som  han 
tømte  i  ét  Drag.  Hans  røde  Ansigt  var  af 
de  Folks,  som  har  oplevet  meget  og  som 
har  søgt  at  glemme  det. 

—  Nu  hjælper  naturligvis  Billederne, 
sagde  han. 

-  Ja,   sagde   Brasen,   de   er  saamænd 
kønne  nok. 

Og  han  ragede  —  for  hundrede  Gange  — 
Nummeret  af  »Illustreret  Tidende«  frem, 

hvor  en  Maler  paa  Feriebesøg  havde  teg- 
net nogle  Billeder  fra  Byen  og  dens  Skov. 
Brasen  sad  og  saa  paa  Billederne: 

—  Ja,  sagde  han,  det  var  s'gu  ham,  der 
gav  os  Tanken  —  først. 

-  Og  Vandet  er  godt,  føjede  han  til. 

—  Godmorgen,  raabte  han  pludselig. 
Det  var  til  to  Kreaturhandlere,  der  var 
kommen  ind  til  Billardet  i  den  forreste 
Stue. 

—  Godmorgen. 

—  Hvordan  staar  det?  sagde  de  to. 

—  Det  staar  skidt,  svarte  Brasen. 

—  Christian,  to  Bajere,  raabte  Kreatur- 
handlerne. 

Christian  Christensen  Høj  op  bag  Skæn- 
ken og  tørrede  sit  Ansigt  med  en  Serviet. 
Han  svedte  altid  over  hele  Hovedet,  der 
var  stort,  som  var  der  Vand  i  det. 

—  To  Bajere,  sagde  Brasen,  som  var 
vant  til,  at  Christian  Christensen  maatte 
høre  en  Bestilling  to  Gange.  Og  Christian 
foer  over  Gulvet,  med  Øllet,  ind  til  Krea- 
turforhandlerne, som  paa  Billardet  raflede 
om,  hvem  der  skulde  »gi'e«.  Jakken  paa 
Christian  stumpede  bag  paa,  paa  Grund 
af  alt  for  megen  Fyldighed.  Naar  han  løb 
og  han  løb  altid,  jumpede  det  hele  Bag- 
parti, som  havde  han  ogsaa  vandfyld  le 
Luftpuder  bagtil. 

—  Ja,  sagde  den  ene  Kvæghandler  ind 
til  Brasen,  der  er  kommet  Damper  til  Aal- 
borg i  Morges. 

—  Vi  faaer  ingen  Ting  ad  den  Vej,  sagde 
Brasen. 

Doktoren,  der  stadigt  tænkte  paa  Som- 
mergæsterne og  »Udsigterne«,  men  som 
tog  det  hele  roligt,  som  han  havde  taget 
alting  fra  den  Dag,  han  efter  ti  Aars  Stu- 
dium opnaaede  Medicinsk  Examen  med 
tredie  Karakter,  sagde: 

—  Priserne  lokker  dem  nok. 
Brasen  virrede  lidt  med  sit  Sælhunde- 
Hoved: 

—  Men  hvad  bliver  der  saa  ud  af  det? 
sagde  han : 

—  Hvad  kan  man  gi'e,  Doktor,  for  de  to, 
halvtreds,  naar  de  først  giver  sig  til  at  æd'? 

—  Det  er  Mængden,  der  gjør  det,  sagde 
Doktoren. 

—  Ja,  er  det?  kom  det  fra  Brasen,  hvem 
Eftertanke  gjorde  lav  og  langsom  i  Mælet. 

—  Men  hvor  mange  har  De  Plads  til? 
spurgte  Doktoren. 

—  Jeg  mener  jo  til  treds,  saadan  for 
Nattelej'. 

—  Til  Treds,  ogsaa  med  Sengklæder? 
Det  gav  næsten  et  Sæt  i  Doktoren.  Han 
kjendte  de  seks  Brasenske  Vintersenge, 
hvor  han,  der  var  Ungkarl,  undertiden 
havde  haft  Besøg  fra  Aalborg  og  andet- 
steds: Der  var  ikke  et  overflødigt  Dun  i 
Vintersengene.  Og  mens  han  rejste  sig  og 
lo,  sagde  Lægen: 

—  Ja,  naar  de  bare  kommer  til  at  ligge 
blødt,  saa  gaar  det  saagu  nok,  Brasen. 

Brasen,  der  saa  lidt  uvist  op  paa  ham 
—  Doktoren,  han  vilde  jo  nu  naturligvis 
ogsaa  helst  tro  paa  »Tanken«,  for  den 
vilde  jo  give  noget  —  sagde: 

—  Ja,  mener  De?  sagde  han  i  samme  To- 
nefald som  før,  og  lidt  efter  lagde  han  til: 

—  Og  naar  saa  bare  Jansine  kan  over- 
komm'et. 

Christian   Christensen  føg  over  Gulvet 
igjen,  mens  hans  Chef  saa  efter  ham: 

-  Og  hvad  er  der  saa  at  udrett'  med 
saadan  en  Størrels' ?  sagde  han. 

Brasen  tørrede  sin  Pande: 

—  Men  Slaget  skal  slaaes,  sagde  han 
og  strakte  de  stumpede  Ben  ud  for  sig. 

Politibetjenten  kom  forbi  foran  det  aab- 
ne  Vindue: 

—  Vil  de  ha'e  Dem  en  Baier,  Sørensen, 
raabte  Brasen. 

—  Ja  Tak,  Brasen,  sagde  Betjenten  og 
drejede  om  ad  Porten  til. 

—  Den  er  ogsaa  gratis,  sagde  Brasen. 

—  Farvel,  sagde  Doktoren,  der  gik. 
Politibetjenten  kom   ind  og  satte  sig  i 

en  Krog.  Der  var  altid  ligesom  noget 
ulovligt  over  Lovhaandhæver  Sørensen, 
naar  han  hos  Brasen  indtog  sine  Baiere. 
Brasen  havde  Hyttet  sig  over  paa  sin 
Plads  ved  Skænken  igjen  —  der  var  en 
Høpnde  paa  den  Rørstol  —  og  han  sagde: 

—  Er  der  nogen  i  Arresten,  Sørensen? 

—  Næ,  sagde  Sørensen,  vi  har  ingen. 
Brasen  skratlo  —  han  havde  let  til  Over- 


gange 


Vi  har  sgu  heller  ingen 


Politibetjenten  sagde 
Der    vi 
risteren 

Ja  saa. 


Der  var  Telefon    fra   Aalborg   ved 


Borgmsteren. 

—  Der  har  nok  været  svært  med  Rej- 
sende til  Morgen  med  Damperen,  sagde  de. 

—  Ja,  det  er  det,  vi  si'er,  raabte  Kreatur- 
handlerne,  fra  Billardet. 

—  Vi  faar  nu  ingen  ad  den  Vej,  Søren- 
sen, sagde  Brasen,  som  aldrig,  og  nu 
havde  han  siddet  her  i  otte  Aar,  havde 
faaet  Gæster  ad  anden  Vej  end  den,  der 
gik  ad  Nord  til. 

Men  pludselig  aabnede  han  alligevel 
Lemmen  i  Døren  og  raabte  ud  i  Køk- 
kenet: 

—  Hvor  er  Du,  Jansine? 

—  Her,  Brasen,  svarede  Fruen,  der  var, 
hvor  hun  plejede,  i  Spisekammeret. 

—  De  si'er,  der  er  kommet  svært  med 
Passagerer  med  Aalborg-Damperen,  sagde 
Brasen. 

—  Gud,  hvad  er'et,  Du  siger,  Brasen. 
Fruen  blev  staaende  midt  i  sit  Køkken. 

Det  var,  som  fik  hun  det,  med  en  ren 
Lammelse  i  sine  Knæ:  Hun  havde  nu 
altid  sagt,  at  de  kom  nok  over  Aalborg. 

Hun  tænkte  strax  og  i  ét  Nu  paa  Slag- 
teren, der  var  kørt,  og  paa  Sengetæpperne, 
at  de  skulde  ta'e  de  strikkede;  og  paa 
Stuepigen,  som  hun  ikke  havde,  for  hun 
var  løbet  derfra: 

—  Aa  Gud,  at  man  osse  lod  hende  løv'. 
Men  man  ku'  ikke  ha'  hende,  det  Skarn, 
for  Byens  Folk,  saa  hun  skabt'  sig. 

Og  hun  tænkte  paa  Nielsen  i  Smøgen; 
man  ku'  vel  faa  hos  ham,  saa  man  ku' 
hjælp'  sig;  og  paa  de  sidste  to  Dusin 
Haandklæder,  som  ikke  var  sømmede: 

-  Men  Stine  Sypige  blev  nu  heller  al- 
drig færdig  med  nogen  Ting,  hvad  det 
saa  var. 

-  Og  om  der  var  Fisk  at  faa,  hvis  det 
skulde  vær' 

Fru  Brasen  sukkede  og  pludselig  raabte 
hun  med  Hovedet  ind  ad  Lemmen : 

—  Christian,  har  Du  skiftet  Kravetøj? 

—  Ogder  var  helleringen  Spejl  paa  Nr.  17. 
Men  pludselig  førte  hun   sine  Hænder 

ned  over  sit  Forklæde  og  sagde: 

—  Ja,  jeg  er  beredt,  Brasen. 

Brasen  rystede  paa  sit  Hovede  og  luk- 
kede Lemmen  til. 

Der  var  vistnok  gaaet  noget,  som  et 
Slags  Overvejelser  ogsaa  gjennem  hans 
Hjærne,  for  han  sagde  over  til  Sørensen  i 
hans  Krog: 

—  Næ,  det  er  sgu  ikke  godt,  Sørensen, 
naar  man  sidder  midt  i  et  og  egentlig  kun 
er  en  Gaardbruger. 

Fru  Brasen  var  løbet  op  paa  første  Sal, 
ind  i  Salen,  Stor  var  den  og  tom  var  den, 
med  otte  Fag  og  gule  Gardiner  saa  gule, 
som  var  de  farvede  med  Smørblomster. 
Midt  paa  Gulvet  stod  Bordet,  som  var 
Plader  med  Bukke  under. 

-  Men  af  Stole  mangled'  de  tre. 

Fru  Brasen  saa  hen  efter  Buffeten.  Den 
var  laant  hos  Mejeristens  og  over  den 
hang  tre  Bliktallerkener. 

Fru  Brasen  tænkte  endnu  en  Gang  paa 
Dugene,  hvor  mange  der  var.  For  Ser- 
vietterne, dem  kunde  de  altid  rulle  ud  — 
med  lidt  Fugtighed. 

Herman  Bang:  Sommerglæder  ■> 

Hun  gik  videre  over  Gangen  ind  i  Port- 
værelserne. De  var  nu  de  kønneste.  De 
polstrede  Møbler  var  mat-røde  og  i  Dø- 
rene hang  der  blaa  Forhæng.  Dem  havde 
de  nu  altid  haft,  ligefra  den  Tid,  de  blev 
gift  og  flyttede  ind  paa  »Skovvang«.  Men 
da  var  de  Gardiner  i  Dagligstuen. 

Paa  én  Gang  løb  Fru  Brasen  ned. 

Hun  var  kommet  i  Tanker  om  Gartne- 
ren. Hun  kunde  sende  Bud  efter  Asparges. 
De  kunde  altid  holde  sig,  i  Sand.  Og  dér 
skyldte  de  ikke  noget. 

Da  Fruen  kom  ned  i  Gaarden,  raabte 
hun  paa  Jens,  som  var  Bydrengen: 

—  Han  kunde  stikk'  ned  ad  Gaden, 
for  —  det  var  jo  osse  sandt  —  Slagter 
Andersen  var  der  vel  endnu: 

—  Kig  ind  til  Westerby's,  raabte  hun 
efter  Jens:  for  dér  bier  han  læng'. 

Slagter  Andersen  var  med  Køretøjet 
naaet  til  Manufakturhandler  Rist. 

Foran  Manufakturhandleren  standsede 
han  ellers  ikke.  Hr.  Rist,  der  saå  ud,  som 
bestod  han  kun  af  sine  egne  Klæder,  var 
med  Familie  og  Husstand  Vegetarianere. 

Butiksvinduerne  var  fyldte  med  op- 
hængte Badehaandklæder  og  Voxdugs- 
hætter. 

Slagter  Andersen  slog  lidt  ud  med  Haan- 
den  mod  de  mange  Baderekvisitter  og 
sagde : 

—  De  hænger  der. 

Hr.  Rist,  der  stod  i  sin  Dør,  sagde: 

—  De  hænger  og  bliver  gule. 

Og  lidt  efter  tilføjede  han,  ti   Hr.   Rist 

skjulte  i  det  sidste  Par  Uger  ikke,  hvor 
Brasens  havde  faaet  Borg  for  Monterin- 
gen: 

—  Men  det  var  det  mindste  af  det,  Hr. 
Andersen,  sagde  han. 

Andersen  vendte  sig  pludselig.  Han 
hørte  Jens,  der  skreg: 

—  Andersen  maa  komme  hjem  igjen 
ved  Fruen. 

Andersen  vendte  sig: 

—  Hvad  er  der,  sagde  han. 

Men  Jens  blev  kun  ved  med  sit,  at 
Slagteren  maatte  komme  hjem  ved  Fruen. 
Først  da  Andersen  havde  drejet  Køretøjet, 
sagde  han: 

-  For  de  snakker  om,  at  der  er  kom- 
met Damper  til  Aalborg. 

—  Nu  er  de  der,  min  Salighed,  sagde 
Slagteren  og  satte  Krikken  i  Trav. 

Hr.  Rist,  der  havde  faaet  som  et  Sæt 
igjennem  Kroppen,  forlod  sin  Dør  og  løb 
gjennem  sin  Butik  —  hvis  man  om  Hr. 
Byraadsmedlem  Rist  nogensinde  turde 
sige,  at  han  løb  —  op  ad  Vindeltrappen 
til  første  Sal,  ind  til  Fruen. 

Fru  Rist  tørrede  Støv  af  i  en  Daglig- 
stue, fuld  af  Plusch's  Møbler  og  med  ned- 
rullede Gardiner. 

—  De  kommer,  sagde  Rist. 

—  Hvemf  sagde  Fruen. 

Hr.  Rist  meddelte  Efterretningen  om 
Damperen,  og  at  der  maatte  vare  kom- 
met Telefonbud. 

Fru  Rist  trak  sin  Nakkeknude  fastere 
(Fruen  trak  alt  sitHaar  bagtil,  saa  stramt, 

som  var  det  i  Nakken  surret  om  en  Pæl) 
og  sagde: 

—  Det  var  paatide,  Rist. 

Hun  stod  et  Øjeblik.  Saa  sagde  hun: 

—  Hvad  blev  Aftalen  om  Afdragene, 
Frederik? 

Hr.  Rist  svarede: 

—  Det  blev  jo  hver  ottende  Dag,  Grethe. 
Fruen  kneb  Læberne  lidt  sammen  — 

hendes  Overlæbe  var  let  dunet — : 

-  Jeg  finder  Onsdag  og  Lørdag,  sagde 
hun:  Du  kender  dog  Brasen. 

Hr.  Rist,  der  sagde,  at  han  egentlig 
havde  tænkt  det  samme,  lagde  til: 

—  Men  man  skal  maaske  ikke  være 
for  beg j ærlig  .  .  .  for  Byens  Folk. 

De  to  Rist' ske  Pigebørn  kom  ind.  De 
var  fjorten  og  tolv  Aar,  i  blaa  Bomulds- 
kjoler af  samme  Rulle  og  med  Haarsæt- 
ning  som  Fruen: 

—  Gaa  ned  Rist,  sagde  Fruen: 

—  Du  véd,  Apparatet  er  i  Stykker. 
Apparatet  var  Forretningens  mekaniske 

Cassa,  der  til  Tider  led  af  nogen  Uorden. 
Hr.  Rist  gik. 

—  Du  skal  til  Spil,  Elisa,  sagde  Mode- 
ren, der  oversaå  den  ældste,  og  trak  ned 
i  Bomuldet  forneden: 

—  Og  Du  øver,  Philippa. 

Familien  Rist's  Liv  var  en  fortsat  Time- 
tabel, som  Fru  Rist  havde  i  Hovedet. 

Pigebarnet  gik  —  de  Rist'ske  Børn  min- 
dede uvilkaarlig  om  Skildvagter,  der  sen- 
des paa  Post  —  og  Fruen  fortsatte  sin 
Afstøvning,  med  sin  graa  Haand,  der  var 

meget  knoklet.  Samtlige  Medlemmer  af 
Familien  var  knoklede  af  Skabning  men 
ellers  kraftige. 

Fru  Rist  var  naaet  til  at  aftørre  Støvet 
paa  Rammerne  om  Deres  Majestæter  og 
Mindebladet  fra  Kongeaaen.  Nu  og  da 
hostede  hun.  Luften  i  Værelserne  var  tør 
paa  Grund  af  Manufakturlageret  i  Stue- 
etagen. 

Elisa  Rist  gik  med  sin  Nodemappe  ind 
i  Apotheket.  Apotheket  var  en  graa  Byg- 
ning, der  lignede  et  Ligkapel.  Paa  hver 
sin  Side  af  Døren  fandtes  to  Søjler,  som 
begge  var  en  Smule  skæve,  hver  til  sin 
Kant,  og  som  uvilkaarlig  henledede  Tan- 
ken paa  Stammerne  af  et  Par  Taarepile. 
Over  disse  Søjler  var  Ordet  »Apothek« 
malet  med  sort. 

Da  Elisa  kom  ind  i  Dagligstuen  paa 
første  Sal,  rejste  Fru  Hauch  sig  fra  en 
Lænestol,  og  sagde: 

—  Ja,  sæt  Dig  saa. 

Fru  Hauch  led  af  en  kronisk  Træthed, 
som  hun  udhvilede  i  Lænestole  al  den 
Tid,  hun  ikke  gav  Klavertimer.  Hun  havde 
i  sin  Tid  været  lovende  ved  Musikkon- 
servatoriet og  havde  én  Gang  medvirket 
firhændigt  ved  en  Klaverkoncert  i  Musik- 
foreningen under  Gade.  Hun  var  altid 
sortklædt,  i  en  højst  besynderlig  Kjole- 
facon, der  mærkeligt  stod  om  hende.  Om 
Halsen  bar  hun  et  Doratørklæde,  som  af 
Tiderne  var  stærkt  medtaget  i  Kanterne: 

—  Begynd  med  Skalaen. 


Elisa  Rist  sagde,  uden  at  vende  sii^ 

—  I  Dag  kommer  de  første  hos  Bra- 
sens. 

Hun  havde  hørt  det  gjennem  en  Dør. 

Fru  Hauch  spurgte  hende  ikke  videre; 
der  var  naturligvis  alligevel  ingen  »Musik- 
mennesker« iblandt. 

Men  da  Elisa  var  gaaet  og  den  næste 
kom  —  Fru  Hauch  maatte  give  mange 
Timer,  da  Apotheket  var  købt  for  dyrt  — 
meddelte  Fruen  alligevel  Nyheden  til 
Hauch,  nede  i  Apotheket,  gjennem  Tale- 
røret   

Slagter  Andersen  kom  tilbage  fra  Bra- 
sens, hvor  han  havde  afsat  alt  sit  Boeuf- 
kjød,  som  jo  altid  »kunde  hænge«,  og  han 
kørte  ud  til  Borgmesterens. 

Borgmesteren  boede  i  et  stort  og  nyt, 
rødt  Hus,  der  mindede  om  en  Bastion. 
Ved  den  ene  Ende  af  Huset  pegede  tre 
mægtige  Hænder  paa  et: 

»Til  Kontoret«. 

Slagter  Andersen  kjørte  ind  i  Gaarden, 
hvor  der  fandtes  to  Stentrapper.  De  sam- 
me tre  Hænder  pegede  ned  paa  den  ene. 
Slagteren  standsede  ved  den  anden,  som 
var  Fruens. 

Da  Kokkepigen  kom  ud,  hilste  Ander- 
sen med  sin  Pisk: 

—  Om  der  var  noget? 
Pigen  skulde  spørge. 

Men  i  det  samme  kom  Frøkenen  selv 
ud  af  Havelaagen,  ind  i  Gaarden.  Da  hun 
saå  Andersen,  bøjede  hun  sit  Hoved.  Hun 
havde  fem  Iris  i  sin  Haand;  deres  Stæng- 
ler var  saa  lange,  at  de  lilla  Bægere  løf- 

tede  sig  over  hendes  Hoved,  hvis  Haar 
var  saa  sort,  at  dets  Mørke  skinnede  i 
Solen.  Hun  gik  frem  over  Gaarden,  mod 
Vognen,  og  sagde: 

-  Ja,  hvad  har  De,  Hr.  Andersen? 
Hr.  Andersen  havde  taget  Hatten  af  og 

lagt  den  paa  Kuskesædet.  Han  vidste  ikke 
selv,  at  han  altid  gjorde  det,  naar  han 
handlede  med  Borgmesterens  Datter: 

—  Der  er  af  alle  Slags,  Frøken,  sagde 
han,  med  saadan  en  myg  Stemme. 

Og  Frøkenen  gav  sig  til,  med  en  stille 
Kyndighed,  at  udsøge  Kødet,  uden  at  he- 
røre det  med  sin  Haand,  der  var  uden 
Fryd  eiser  og  meget  slank. 

-  Dét,  sagde  hun  og  pegede  paa  et 
Kødstykke. 

-  Vil  De  veje  det?  Hun  gik  to  Trin 
op  ad  Trappen,  med  de  store  Irisstængler 
i  sin  Haand.  Og  maaske  halvt  i  Tanker, 
men  medens  hun  dog  fæstede  sine  Øjne 
paa  Hr.  Andersen,  sagde  hun,  der  altid 
saa  ret  ind  i  dens  Ansigt,  med  hvem  hun 
talte,  og  ellers  ikke  skjænkede  Verden  noget 
af  sit  Blik: 

-  Og  hvordan  staar  det  hos  Brasen' s? 
De  sier,  der  kommer  nogen  i  Dag, 
svarede  Andersen,  der  altid  overfor  Frø- 
kenen fik  en  vis  næsten  militærisk  Hoflig- 
hed, som  en  Sergent  i  Artilleriet  overfor 
Premierlieutenantens  Frue. 

Aa,  hvor  det  er  dejligt,  sagde  Frø- 
kenen og  hun  bøjede  igen  sil  Hoved,  da 
hun  gik  ind. 

Hun    gik    gjennem    Stuerne,    som    var 

fulde  af  Fletværk  med  Epheu  og  lyse  Tæp- 
per og  Blomster  i  store  og  mærkelige  Ler- 
kummer og  hun  standsede  i  det  inderste 
Rum,  hvor  Gardinerne  vare  nedrullede, 
saa  der  var  mere  end  halvmørkt. 

—  Er  Du  der,  Mama,  sagde  hun. 

Fra  en  stor  Stol,  helt  inde  i  en  Krog, 
svarede  en  Stemme  et  ja. 

Frøkenen  gik  hen  over  Gulvet  og  bøj- 
ede sig  ned  over  Moderen,  der,  indhyllet 
i  meget,  hvidt  Flonel,  sad  sammensunken 
i  sin  lave,  og  særdeles  brede  Stol,  som 
var  hun  falden  sammen  over  noget,  der 
var  bristet  for  hende,  her  lige  foran  hende, 
i  hendes  eget  Skød : 

—  Saa  er  Du  jo  staaet  tidligt  op  i  Dag, 
sagde  Frøkenen,  og  kyssede  Moderen  i 
Skilningen  af  hendes  Haar. 

—  Og  i  Dag  er  det  varmt,  sagde  Dat- 
teren, hvis  Stemme  var  meget  nænsom 
eller  næsten   som  dulmende  i  sin  Klang: 

—  I  Dag  kan  Du  flytte  ned  i  Haven. 

—  Her  bliver  aldrig  varmt,  sagde  Mo- 
deren, der  altid  maalte  med  Troperne,  hvor 
hun  var  født  og  voxet  op,  paa  de  vest- 
indiske Øer,  som  Guvernørens  Datter,  til 
hun  havde  giftet  sig  med  Dommeren. 

—  Jo,  Mama,  sagde  Frøkenen,  og,  med 
de  høje  Iris  i  sin  Haand,  gik  hun  tilbage 
til  den  forreste  Stue,  hvor  mange  smaa 
indiske  Fugle  kvidrede  i  et  mægtigt  Bur, 
der  rakte  fra  Gulv  og  til  Loft.  Hun  stillede 
Blomsterne  i  et  Glas,  der  stod  paa  Gulvet 
og  rakte  hende  lige  til  hendes  slanke  Hof- 
ter; og  hun  gik  atter  ud  og  ned  ad  »Fruens 
Trappe«,  hen  til  »Trappen  med  Hænderne«. 

—  Giv  Duerne  Korn,  sagde  hun  til  Stue- 
pigen, ind  gjennem  Køkkenvinduet,  der 
stod  aabent;  og  hun  gik  op  ad  Trappen 
ind  gjennem  Kontorerne,  hvor  de  Herrer 
rejste  sig  ved  de  grønmalede  Borde,  og 
hun  hankede  paa  den  inderste  Dør,  bag 
hvilken  der  lød  et  »Kom  ind«: 

—  Godmorgen,  Papa,  sagde  hun  til 
Borgmesteren,  der  hvidhaaret  og  tætklip- 
pet, meget  rank,  som  en  Militær,  sad  foran 
sit  Bord: 

—  Godmorgen,  sagde  Borgmesteren  og 
rakte  hende  sin  Haand. 

—  Papa,  Du  har  det  koldt,  sagde  Frø- 
kenen. 

-  Det  er  godt,  sagde  Faderen,  der 
havde  sit  Kontor  imod  Nord, 

Tænk   Dig,    at   der  i   Dag   kommer 
Gæster  til  Biasens  sagde  Frøkenen. 

—  Saa  faar  man  kun  fler  Spektakler, 
svarede  Borgmesteren. 

Frøkenen  smilte  —  hendes  meget  buede 
Læber  bevægede  sig  kun  uendeligt  svagt, 
naar  hun  smilte  — : 

Saa  maa  Du  blinde  Retfærdighedens 
ene  Øje,  sagde  hun. 

-  Det  gjøres  undertiden  nødigt,  sagde' 
Borgmesteren,  hvem  Hs.  Excellence  .Ju- 
stitsministeren, som  var  hans  Ven,  en 
Gang  ved  Kaffen  i  et  Middagsselskab 
havde  beskyldt  for  undertiden  at  ville 
retlede  Lovens  skrevne  Retfærdigbed  en 
Smule. 

Farvel  saalænge,  sagde  Frøkenen  og 
gik  igjennem  Kontorerne  nedad  Trappen. 

Der  var  ingen  anden  Forbindelse  mellem 
Husets  to  Dele  end  denne  Vej.  Da  Borg- 
mesteren byggede  sit  Hus,  havde  han  skilt 
dets  tvende  Halvdele  med  en  Brandmur. 
Frøkenen  blev  staaende  i  den  solfyldte 
Gaard,  hvor  Stuepigen  fodrede  de  nippende 
Duer: 

—  Agathe,  sagde  hun,  glem  ikke,  vi 
skal  i  Dag  lægge  Duge  paa  Bleg,  og  hun 
gik  op  ad  Trappen. 

Lidt  efter  vendte  hun  tilbage,  med  Bade- 
lagenet over  sin  Arm,  og  hun  gik  gjennem 
Gaarden  ud  paa  Gaden. 

Alle  hilste  hende,  og  til  alle  bøjede  hun 
sit  Hoved  med  samme  Høflighed  og  uden 
at  betragte  dem. 

Da  hun  naaede  Fiskerbyen,  løb  et  Par 
Børn  hende  i  Møde,  og  hun  næsten  satte 
sig  paa  Hug,  medens  hun  talte  med  dem. 
Derpaa  gik  hun  videre.  Stenene  i  Fisker- 
byens Brolægning  var  meget  toppede,  saa 
Byens  andre  unge  Damer  sært  sprang  og  fik 
deres  Hæle  imellem,  naar  de  skulde  i  Bad, 
men  Frøken  Ingeborg  mærkede  det  ikke. 

—  Naa,  der  er  De,  Frøken,  sagde  Bade- 
konen, der  slog  Døren  op,  mens  det  gamle 
Ansigt  skinnede.  Det  var  Madam  Poulsens 
bedste  Fryd  at  sé  Frøkenens  dejlige  Skab- 
ning i  Vandet. 

—  For  det  er  en  Skabning,  sagde  Madam 
Poulsen. 

Indefra  Badekammeret  sagde  Frøkenen : 

—  Nu  bliver  der  travlt,  Madam  Poulsen, 
for  i  Dag  faar  Brasen' s  Gæster. 

-  Ih  Jøsses  da,  skreg  Madam  Poulsen 

og  fløj  hovedkuls  ind  i  et  lille  Rum,  der 
var  fuldt  af  gamle  Haandklæder  og  mugne 
Borster  og  Møbler,  man  ikke  nævner. 

Frøkenen  aabnede  sin  Dør.  Et  Nu 
stod  hun  ved  Badetrappen,  mens  hendes 
Øjne  hvilede  paa  Vandet: 

-  Hvor  er  dog  Havet  blaat,  sagde  hun. 
Slagter  Andersen  var  ved   at 

kjøre  ud  af  Byen,  da  han  mødte  Fru 
Jespersen,  der,  under  sin  hvide  Parasol, 
vendte  tilbage  fra  Skoven: 

—  Naa,  sagde  hun,  er  De  der  igjen? 

-  Ja,    svarede    Andersen:    og    i    Dag 
kommer  der  Folk. 

—  Hos  Brasen's? 

-  Ja,  sagde  Slagteren. 

Ih,  Vor  Herre  bevares,  sagde  Fru 
Jespersen  og  efter  et  Øjebliks  Betænkning 
tilføjede  hun: 

Maaske  bliver  der  alligevel  Fest< 
om  Aftnerne. 

-  Farvel. 

Fru  Jespersen  gik  videre.  Pludselig  be- 
sluttede hun,  at  hun  vilde  have  et  Par 
Kryddere  hos  Bageren.  Fru  Jespersen 
holdt  af  Kryddertvebakker  og  i  det  hele 
af  alt,  hvad  der  knasede  mellem  Tænderne. 
Da  hun  kom  ind  til  Bageren,  sagde  hun 
til  Madammen: 

-  I  Dag  arriverer  jo  Kjøbenhavnerne. 
Men  gjør  de,  sagde  Madammen,  der, 

da  Fru  Jespersen  var  gaaet,  løb  ud  i  Ba- 
geriet og  raabte  til  sin   Mand: 

—  Jo,  nu  har  vi  dem.  Petersen,  og  Du 
har  ingen  Lagkage. 


44 


-  Og  vi  kjender  dog  Fru  Brasen,  hvor- 
dan det  gaar  i  sidste  Minut,  at  de  kom- 
mer rendende. 

Fru  Petersen  havde  nu  i  fjorten  Dage 
opfordret  til  Lagkage,  da  den  jo  dog  kunde 
holde  sig: 

—  Og  Rists's  Unger,  de  slikkede  den  saa- 
mænd  nok  i  sig  endda,  mente  Fru  Petersen. 

Hr.  Andersen  stilnede  Køre- 
tøjets Fart  lidt  udenfor  Byens  sidste  Hus. 
Der  boede  Pottemageren.  Han  havde  kun 
ét  lille  Butiksvindue,  hvor  der  var  opstillet 
mange  Slags  Skaar,  med  blege  Stykker 
Wienerbrød  imellem.  Konen  stod  i  Døren. 

Hr.  Andersen  sagde: 

—  Idag  begynder  det. 

—  Hva'  fornoget,  sagde  Konen  langsomt. 

—  De  Badegæster,  sagde  Slagteren. 

—  Naa,  svarte  Konen:  ja,  os  kommer 
'et  jo  ikke  ved. 

—  Hvor  er  Lassen,   spurgte  Slagteren. 

—  Han,  sagde  Konen,  han  er  over  sit 
Skrab. 

Lassen  var  altid  over  sit  Skrab,  inde 
i  et  mørkt  Hul,  som  han  aldrig  forlod  uden 
for  at  spise,  og  det  gjorde  han,  saa  be- 
skidt som  han  var  af  sit  Ler: 

-  Han  vil  jo  altid  lav'  dem  saa  kjøniv, 
sagde  Konen:  Og  hvad  nytter  'et? 

Hun  ernærede  Familien  med  sit  Wiener- 
brød og  Lakrits,  mens  Lassen  tumlede 
med  Potterne  og  sin  skæve  Ovn. 

Hr.  Andersen  kjørte. 

Madam  Lassen  blev  staaende  i  sin  Dør, 
da  Dagvognen  rullede  forbi. 

Kusken  begyndte  at  trutte  i  sit  bulede 
Horn. 

—  Den    var    da    tom'gaaendes,   sagde 

Madammen  og  lukkede  sin  Dør. 

Kusken  blev  ved  at  tude  op  ad  Gaden. 
Fru  Rist  lettede  lidt  paa  sit  ene  Gardin 
og  saå  efter  Vognen : 

—  Nej,  ingen,  sagde  hun. 

Den  ene  Svend  var  gaaet  ud  paa  Kon- 
sul Terkildsens  Trappe: 

—  Næ,  Hen*  Konsul,  raabte  han  ind 
imod  Kontordøren,  hvor  Konsulen  havde 
vist  sig  ved  Lyden  af  Hornets  Trutten. 

1  Dagligstuen  nød  Konsulinden  sammen 
med  Provstens  Frue  en  Kop  The:  Katie 
var  i  de  sidste  Aar  næsten  forsvundet  fra 
Konsulindens  Hus.  De  to  Damer  talte  om 
Badesaisonen.  De  vare  enige  om,  at  natur- 
ligvis kom  der  alligevel  ingen,  og  Kon- 
sulinden sagde: 

—  Hvem  véd  ogsaa,  hvad  det  vilde  blive 
for  Elementer,  man  fik  tilført  Byen,  selv 
om  man  naturligvis  ikke  blandede  sig 
imellem  dem. 

Provstens  Frue,  der  bestandig  ombar 
sin  Ægtefælles  højkirkelige  Overbærenhed 
portionsvis,  sagde: 

—  Ja,  de  rare  Brasens.  Men  maaske 
var  det  det  bedste,  om  det  hele  blev  til 
ingen   Ting.    Det   kan  jo  dog  virkelig 

vi  kjender  jo  allesammen  den  stræb- 
somme og  gode  Fru  Brasens  smaa  Skrø- 
beligheder —  let  komme  til  næsten  at 
prostituere  Byen,  som  ogsaa  min  Mand 
siger. 

Doktorens  Moder  sad  ved  Gade- 
spejlet: 

—  Der  var  ingen,  Theodor,  raabte  hun 
ind  til  Sønnen. 

—  Naa,  svarede  Doktoren,  der  laa  paa  sin 
Chaiselongue  med  »Politiken«  fra  igaar. 

Ovre  hos  Brasens  var  de  samlede  ved 
Skænkestuens  midterste  Vindu.  Brasen 
sad,  og  Fruen  stod.  Bag  ved  dem  stod  de 
tre  Børn,  der  var  kommet  hjem  fra  Skolen, 
i  en  Kjæde.  Bagerst  var  Christian.  De  saå 
alle  ud  paa  den  tomme  Dagvogn. 

—  Næ,  saa  'gu,  sagde  Brasen. 

Og  uden  at  sige  mere  gik  de  alle  hver 
til  sit.  Christian  Christensen  gik  om  bag 
Døren  til  den  lille  Spisestue,  hvor  han 
altid  sad  og  sov.  Da  han  var  ved  Reb- 
slagningen, havde  han  aldrig  haft  saa- 
meget  med  Nattesæde. 

Brasen  sad  og  saå  ud  efter  to  Hunde, 
som  sprang  efter  hinanden: 

—  Det  var  da  osse  det  enest'  levende 
paa  Torvet. 

Men  pludselig  tog  Fanden  ved  Hundene, 
og  de  halsede  ned  ad  Søndergaden: 

—  Jansine,  raabte  Brasen  og  sprang  op, 
det  var  sjeldent  Brasen  sprang: 

-  Jansine,  her  er  Køretøjer  fra  Sønder. 
Fru  Brasen  løb  igjen  ud  af  Spisekam- 
meret (i  Dag  var  det  da  rent  galt,  og  al- 
drig fik  man  sig  sat): 

—  Hva'  er  'et  Brasen. 

—  De  er  her,  sagde  Brasen. 

Midt  paa  Gulvet  drejede  han  to  Gange 
rundt  om  sig  selv. 

—  Christian,  raabte  han. 

Fra  Døren  til  Køkkenet,  som  hun  lige 
havde  naaet,  saå  Fru  Brasen  selv  de  tre 
topfulde  Charabanc'er,  der  rullede  frem 
om  Hjørnet. 

—  Nu  maa  Vor  Herre  hjælp',  sagde  Fru 
Brasen  og  raabte: 

-  Christian:  mens  Brasen  skreg: 

-  Hvor  er  Nielsen?  Hvor  Fanden  er 
Nielsen?  Hvor  Satan  er  Staldforpagteren? 

Fru  Brasen  førte  begge  sine  svedende 
Hænder  op  til  det  lidt  uordnede  Hoved: 

—  Jo,  hun  havde  ingen  Kappe  paa  . . . 
Nu  gaar'en  saagu',  sagde  Brasen  og 

satte  sit  brat  ned  ved  sin  Skænk. 

Den  første  Vogn  var  allerede  i  Porten. 


Løb  ud,  løb   ud,  raabte  Fru  Brasen  til 
-i  »Eleven«.  Selv  skulde  hun  først  have 
skiftet  Forklæde: 

—  Løb  ud,  raabte  hun  igen,  mens  al- 
ting skjalv  paa  hende  —  og  »hun  havde 
ingen  Kappe  po«  — : 

—  Løb  ud,  for  nu  er  de  her. 

-  Christian,  skreg  Brasen  fra  sin  Skænk. 

Christian  stod  midt  paa  Gulvet  og  var 
ikke  naaet  længere  end  til  at  tørre  sig  over 
hele  Hovedet  med  et  Vidskestykke. 

Men  Slaldforpagter  Nielsen  var  paa  Plads 
ogaabnede  Døren  tilden  første  Charabanc, 
hvor  fjorten  Mennesker  pludrede  som  en 
Fuglesværm. 

Fru  Brasen  havde  naaet  den  yderste 
Dør,  hvor  hun  hilste,  ved  halvvejs  at 
neje  sig. 

De  fjorten  svirrede  ned  af  Vognen,  og 
i  et  Nu  var  hele  Billardstuen  fyldt  af  Haand- 
knilerterog  Plaider  og  ubestemmelige  Sja- 
ler og  Spaankurve  og  Skødehunde  og  af 
Hatæsker.  Alle  fjorten  Personer  talte  i 
Munden  paa  hinanden,  rystede  Lemmer, 
raabte  om  Besked,  strakte  deres  Ben  og 
lo.   Der  var  tre  Herrer  og  elleve  Damer. 

Den    anden  Charabanc   var  kort   frem. 

Men  en  Dame,  der  hængte  fast  paa  Vogn- 
trinet med  sin  Kjole,  standsede  Strømmen, 
indtil  hun  kom  løs  med  et  Hvin.  En  Fa- 
miliefader, som  var  ledsaget  af  Hustru, 
tre  Børn  og  Barnepige,  trængte  sig  frem, 
hen  til  Skjænken,  og  bad  om  de  Værelser, 
han  havde  bestilt. 

Brasen,  der  var  bleven  ganske  rundøjet, 
sagde: 

—  Ja,  er  det  Dem,  der  har  bestilt? 

—  Jo,  nu  skal  vi  hitt  'et ;  og  han  gav 
sig  til  at  rode  rundt  i  en  gammel  Cigar- 
kasse, hvor  han  opbevarede  Badekorre- 
spondancen. 

—  Jeg  er  Inspekteur  Basmussen,  sagde 
Familiefaderen,  der  talte  vægtigt,  som 
den,  der  er  vant  til  at  staa  for  Styret  i  en 
aandelig  Bedrift. 

—  Jo,  sagde  Brasen,  der  blev  ved  at 
rode  i  sin  Kasse. 

En  Frue,  der  havde  tilbagelagt  Bejsen 
i  en  mørkerød  Slæbkjole  med  Udringning, 
satte  sig  haardt  i  en  Stol  ved  Bordet  og 
sagde  til  sin  Mand,  der  var  lille,  blond 
og  nærsynet: 

—  Hans,  jeg  sagde  Dig  det.  Jeg  maa 
strax  paa  mit  Værelse. 

Ogsaa  Hr.  Hans  Lindegaard  havde  be- 
stilt Logis  og  spurgte  om  sine  Værelsers 
Nummer. 

—  Jeg  har  det,  sagde  Brasen,  der  var 
glorød  i  sit  Hoved.  Han  havde  i  Cigar- 
kassen fundet  noget  Papir  med  »Basmus- 
sen.« 

Men  Hr.  Lindegaard  blev  ved  at  spørge 

om  sit  Nummer,  og  en  lille  venlig  Enke- 
frue, der  var  ledsaget  af  en  halt  Datter, 
som  bevægede  sig  ved  en  Stok,  sagde 
stilfærdigt: 

-  Vi  vilde  gjærne  have  vore  Værelser. 
Brasen  saa  op  paa  hende,  fra  sin  Kasse: 

—  De  var  aftalte,  sagde  Enkefruen,  til 
i  Dag.  Hun  udtalte  g'et  i  Sætningens  sidste 
Ord. 

Va'  de?  sagde  Brasen. 
Christian,  raabte  han: 

—  Hent  min  Kon' : 

Fru  Brasen  gik  rundt  i  Billardstuen  og 
sagde  ustandselig: 

-  Naar  vi  hare  ta'er  dem  én  efter  én. . . . 
Fru   Brasen   tog  slet  ingen,   men   blev 

bare  ved  at  gaa  rundt,  mens  hun  sagde 
det  samme: 

—  Det  kommer  jo  lidt  pludselig  po. 
Alle  Sprogets  aa  'er  blev  til  o  er  i  Fru 

Brasens  Mund,  naar  hun  blev  forskrækket. 

-  Kjære  Frue,  vi  venter  jo  saa  gjerne, 
sagde  en  høj  og  brunlødet  Herre,  af  en 
slank  og  knokkelstærk  Skabning. 

-  Ja  Tak,  sagde  Fru  Brasen  og  saa 
ham  ind  i  Ansigtet.  Det  var  det  første 
Ansigt,  hun  saa.  Ellers  saa  hun  nærmest 
Sværmen  omkring  sig,  som  den,  der  kører 
i  Karussel,  ser  dem,  der  befinder  sig  paa 
den  faste  Jord. 

Vi  er  jo  saa  mange,  der  kommer  lige 
paa  én  Gang,  sagde  (\vn  brunlødede  Herre. 

-  Ja,  del  er  det,  sagde  Fru  Brasen,  og 
hun  raabte  pludselig  paa  Jens,  al  han 
kunde  løbe  med  Inspeeleurens  til  Ann  exet. 

Hr.  Lindegaard  med  Frue  havde  faaet 
Nummer  seksten,  hvorfra  Fruen  allerede 
ringede.  Fru  Brasen  fløj  hen  til  Lemmen  og 
raabte  ud  i  Køkkenet,  at  Eleven  maatte 
løbe  derop: 

—  Tag  et  Forklæde  po,  raabte  hun  og 
lukkede  Lemmen. 

—  Der  er  min  Kon'  sagde  Brasen,  der 
slap  Cigarkassen,  hvori  alle  Brevlapper 
flød. 

Fru  Brasen  sagde,  mens  fire  andre  Da- 
mer ogsaa  forlangte  Værelser,  til  Enke- 
fruen : 

—  Jo,  det  er  Nummer  tolv  i  Annexet; 
og  ogsaa  hun,  der  var  svagøjet  af  Damp 
og  Sod  i  sit  Køkken,  gav  sig  til  at  rode 
rundt  i  Cigarkassen: 

—  Ja,  det  var  galt,  det  var  galt  med 
Brasen  og  den  Brevskrivning.  Og  hvad 
kunde  det  ny  tf,  at  Sørensen  havde  hjul- 
pet til? 

Den  ene  af  de  fire  Damer,  som  var  Kom- 
munelærerinder, sagde: 

—  Vi  skrev  for  en  Maaned  siden. 

Og  Brasen,  der  sad  paa  Stolen  med  Pu- 
den, sagde: 

—  Jansine,  dem  har  Sørensen  .  .  . 

. . .  Jens  løb  foran  Inspecteuren  med  Fa- 
milie og  Barnepige  gennem  Gaden  ned 
imod  Annexet. 

Han  var  barhovedet  og  raabte  til  alle 
Butiksdøre : 

—  Det  er  de  Bejsend',  raabte  han.  Han 
var  iført  Vest  og  et  Par  mørkegraa  Buxer 
med  en  lysegraa  Lap  paa  Stedet,  hvor  man 

sætter  sig.  Lappen  virkede,  mens  han  løb, 
som  et  svunget  Flag. 

—  Naar  man  blot  var  forvisset  om  Sen- 
gene, sagde  Inspecteuren,  der  var  af  et 
vist  Embonpoint  og  med  nogen  Formue, 
erhvervet  med  Fruen. 

—  Og  Børnenes  Lejer,  August,  sagde 
Fruen,  som  var  mager,  i  Sort  og  under- 
livslidende. 

De  naaede  Annexet,  hvor  Jens  slog  Dø- 
ren op  til  alle  de  lyseblaa  og  tomme  Stuer. 

—  Her  er'et,  sagde  Jens. 

Men  hvor  er  vore  Værelser?  spurgte 
Inspecteuren,  der  blev  staaende  foran  det 
ventende  Annex. 

-  Det  maa  De  spørge  ved  Fruen,  sva- 
rede Jens,  som  pilede  hjemefter. 

-  Vi  ta'er  de  dér,  sagde  Fruen,  der 
havde  sat  sig,  og  pegede  ind  imod  tre  af 
Gadeværelserne. 

Hun  begyndte  at  kommandere  om  Mø- 
belflytningen, mens  hun  sagde: 

August,  hjælp  Louise.  Louise  var 
Barnepigen. 

Den  milde  Enkefrue  kom  med  sin  Dat- 
ter. Det  saa,  under  Fru  Rasmussens  An- 
ordninger, allerede  ud,  som  laa  hele  An- 
nexet i  Flytning. 

Fruen  og  Datteren  tog  stille  et  Par  Kam- 
mere  : 

Kære  Else,  sagde  Moderen:  lad  os 
blive  her. 

Og  de  gik  ind  i  et  Par  Smaastuer,  hvor 
de  laasede  deres  Døre. 

...  I  Hotellet  havde  de  Heste  faaei  Værel- 

ser,  og  sytten  Personer  kimede  paa  én  Gang, 
for  omsider  at  erholde  deres  Kufferter. 

—  Christian,  raabte  Brasen,  og  der  kom 
ingen. 

Staldkarl  Nielsen  asede  med  Fletkuffer- 
ter og  Trækufferter,  saa  de  gamle  Trapper 
knagede,  og  Fru  Brasen  løb  hid  og  did 
for  at  anbringe  de  sidste,  mens  hun  uaf- 
ladelig tænkte  paa  Middagsmaden.  I  Køk- 
kenet var  alt  gaaet  i  Staa,  og  alle  Piger  og 
Rullekonen  stod  ude  i  Gaarden  og  gloede 
efter  de  fremmede. 

—  Ja,  ja,  sagde  Fru  Brasen  og  løb  rundt 
igjen:  Jens  maatte  springe  efter  Stine  Sy- 
pige. Stine  maatte  hjælpe  til  ved  Opvart- 
ningen og  saa  maatte  Haandklæderne 
vente. 

—  Christian;  Brasen  var  under  sin  Sø- 
gen efter  Kelneren  naaet  ind  til  Vinduet 
i  den  lille  Spisestue. 

Christian  satte,  som  et  Lyn,  udfra  en 
Dør  med  Hjerte.  Al  Forskrækkelse  slog 
sig  strax  paa  hans  Mave. 

—  Saa,  sagde  Brasen:  nu  har  vi  ham 
der  igen. 

Fru  Lindegaard  ringede  paa  Vand  til 
kold  Afrivning  og  hos  de  fire  Lærerinder, 
der  vare  anbragte  i  Gavlene,  var  der  kun 
to  Haandklæder  til  dem  alle  fire. 

. . .  Doktoren,  der  havde  iført  sig  en  Di- 
plomatfrakke fra  firserne,  aabnede  Døren 
til  Billardstuen  og  saa  ind.  Brasen  sad  paa 
sin  Pudestol. 

—  Hvordan  skal  det  gaa?  sagde  Brasen. 
Fru  Brasen,  der  førte  de  sidste  ned  imod 

»Annexet«,  sagde: 

Det  skal  go'e,  Brasen. 


Hun  var  tilmode,  som  var  der  Søgang 
i  Gulvplankerne  under  hendes  Ben. 

Værsgo,  sagde  hun:  det  er  blot  lige 
nedad  Gaden.  Hun  gik  ved  Siden  af  de  to 
sidste  Gæster,  som  var  en  østjysk  Gros- 
sererfrue med  sin  Datter,  midt  paa  Gaden, 
hvor  Ansigter  stak  frem   bag  alle  Ruder: 

—  Ja,  her  er  saa  dejligt  med  Sol,  sagde 
Fru  Brasen.  Brostenene  bagte  under  de- 
res Fødder. 

-  Er  der  ligesaa  langt  til  Vandet,  sagde 
Datteren,  Frøken  Lucie,  som  var  en  lille 
bleg  og  kjøbenhavniseret  Person,  der  fik 
sin  Villie  i  alt,  fordi  Grossererens  Huslæge 
var  blevet  kjed  af  at  sé  hende  faa  Krampe. 

—  Det  er  bare  en  lille  Sti,  sagde  Fru 
Brasen. 

-  Er  det  her.  sagde  Frøken  Lucie,  da 
de  naaede  Annexet. 

Fru  Brasen  var  lidt  i  Forvejen,  og  Gros- 
sererfruen sagde: 

Lucie,  det  var  Dig,  der  vilde  her. 

Fru  Brasen  lukkede  Døren  op  til  Gade- 
værelserne. Familien  Rasmussens  Kuffer- 
ter var  ankomne  og  ikke  ét  Møbel  var  paa 
sin  Plads: 

-  Ja,  sagde  Fru  Rasmussen:  dette  var 
vel  vore  Værelser? 

Fru  Brasen,  der  saa,  al  Værelserne  var 
tagne  i  Brug,  sagde: 

Ja,  del  var  jo  Bestemmelsen. 
Inspecteuren,  som  havde  undersøgt  Sen- 
gene, sagde: 

Det  er  Krølhaars,  min  Pige. 

—  Men  August,  vil  Du  sige  mig,  hvor- 
dan vi  lægger  Børnene  under  de  Klude? 

Fru  Rasmussen  vilde  vende  sig  imod 
Fru  Brasen,  men  Fru  Brasen  havde 
lukket  efter  sig.  Hun  gik  ind  gennem 
Gaarden,  fulgt  af  de  tvende  østjydske 
Damer : 

—  Ja,  sagde  hun,  idet  hun  aabnede  en 
Dør:  dette  er  de  bedste  Stuer.  Men  Ind- 
gangen er  jo  gennem  Køkkenet. 

Køkkenet  var  brolagt  og  egentligt  et 
Bryggers.  Frøken  Lucie  var  standset  paa 
Dørtrinet: 

—  Dette  er  morsomt,  sagde  hun. 

—  Ja,  sagde  Fru  Brasen:  det  er  rart, 
at  ha'e  naar  man  vil  sætte  baade  et  og 
andet  fra  sig. 

Moderen  og  Frøken  Lucie  gik  ind  i  de 
to  Værelser  og  sagde:  Tak. 

—  Tror  Du,  jeg  bli'er  her"?  sagde  Frø- 
ken Lucie. 

Hendes  Moder,  der  oversaå  Stuerne, 
sagde: 

—  Maaske  var  her  nogle  Møbler  at  faa 
til  Leje  etsteds  i  Byen. 

Frøken  Lucie  svarede  ikke.  Hun  an- 
bragte sig  i  en  Gyngestol  og  nynnede. 

Da  Fru  Brasen  kom  forbi  Enkefruens 
Vindu,  som  stod  aabent,  stak  den  gamle 
Dame  Hovedet  ud. 

—  Her  er  rigtig  rart,  sagde  hun: 

—  Vi  vilde  kun  gerne  ha'e  flyttet  et 
Skab,  Frue,  en  Gang  naar  der  bliver 
Tid. 

Skabet  skulde  flyttes  hen  foran  en  Dør, 

der  skilte  dem  fra  Familien  Rasmussen. 
Det  vilde  altid  tage  lidt  af  Lyden. 

Fru  Brasen  gik  ned  imod  Haven  og  ind 
til  Bedstemoderen,  der  bestandig  arbej- 
dede med  sin  Rive. 

-  Du  maa  komme  hjem,  Mo'er,  sagde 
hun. 

Den  gamle  løftede  sit  Ansigt: 

-  Hvorfor,  sagde  hun. 

-  For  nu  er  de  lier,  Mo'er. 

Fru  Brasen  syntes,  at  hun  var  lige  ved 
at  komme  til  at  græde: 

-  Og  det  er  jo  godt,  Mo'er,  sagde  hun, 
ind  i  den  gamles  Ansigt. 

-  Xaa,  svarte  den  gamle  kun  og  slap 
sin  Rive  og  fulgte  hende. 

-  Er   det  Haven,    raabte    Enkefruens 
halte  Datter  fra  sit  Vindue. 

Og  hun  løb  ud  i  Gaarden  --  hun  var 
nok  halt,  men  ellers  rigtig  levende  -  ind 
i  Haven. 

Men  Moder,  her  er  Have,  raabte  hun 
fra  Gaarden,  lidt  efter,  da  hun  kom  til- 
bage,  og  da  Fru  Rasmussen  kom  tilsyne 
i  Gangvinduet,  tilføjede  hun: 

Frue,  der  bliver  dejligt  for  Børnene. 
Lidt  efter  vendte  hun  atter  tilbage  med 
bele  Favnen  fuld  af  (irene: 

Mo'er,  raabte  hun,  dem  dekorerer  vi 

med,  naar  vi  bare  havde  nogle  Krukker. 

Og  efter  at  have  læsset  sine  Grene  af  i 

Vindueskarmen,  gik  hun  ud  paa  Gaden. 

støttet  til  sin  Stok. 

Den  lille  halte  har  et  kjønt  Ansigt, 
sagde  den   brunlodede  unge  Mand. 

Han  havde  sammen  med  sin  Ven  faaet 
Gavlen  vis-a-vis  de  lire  Lærerinder,  og  han 
sad  i  sit  Vindue,  hvorfra  man  kunde  sé 
den  hele  By  og  alle  de  fem  smaa  Gader. 

—  Det  er  Borgmesterens  Hus,  sagde 
hans  Ven,  som  stod  ved  Siden  af  ham  og 
pegede  paa  den  røde  Borg. 

—  Ja  saa,  sagde  den  unge  Mand  og 
stirrede  ud  for  sig,  imod  Sollyset. 

Gaderne  under  dem  laa  som  uddøde  i 
Solen.  Den  lille  halte  Frøken  gik  dernede, 
helt  ud  til  det  yderste  Hus,  og  vendte  at- 
ter tilbage: 

—  Saa  nydeligt  hun  gaar  ved  sin  Stok, 
sagde  Vennen. 

Ellers  var  ingen  at  sé.  Kun  fra  Hotellet 
løb  de  ud  og  løb  de  ind. 

De  fire. Lærerinder  kom  frem  fra  Por- 
ten. De  havde  spurgt  om  Vej  til  Skoven 
og  Vej  til  Badehuset.  De  var  bestemte  paa 
at  tage  tyve  Bade  og  havde  ingen  Dag  at 
spilde.  De  gik,  to  og  to,  ned  ad  Gaden  og 
forsvandt. 

—  Naa,  sagde  Vennen,  her  er  s'gu  rig- 
tig godt  at  kjede  sig. 

Den  brunlødede,  der  sad  i  Karmen,  stir- 
rede bestandig  imod  det  samme  Lys  - 
hans  Øjne  havde  faaet  saadant  et  sært  Ud- 
tryk, enten  af  Bedrøvelse  eller  af  en  lang 
Længsel  --og  svarede,  muligen  uden  at 
vide  hvorpaa: 

—  Maaske.   - 

En  Støvsky  stod  op  imod  Sollyset  ude 
paa  Landevejen.  Det  var  en  Landauer  med 
brune  Heste  og  tre  Kufferter.  Nu  drejede 

den  bort  fra  Chausseen  og  ind  paa  Vejen 
langs  med  Byens  Haver.  To  Damer  sad 
skjult  i  Vognen,  bag  to  lyse  Parasoller. 

-  Hvem  er  det,  sagde  Vennen  i  Gavl- 
vinduet. 

-  Hvem  véd,  svarede  den  brunlødede, 
der  rejste  sig  fra  Karmen: 

—  Skal  vi  saa  bade? 

Nede  i  Gaarden  spurgte  de  to  Venner 
om  Vejen. 

.la.  Vandet  er  s'gu  godt,  sagde  Bra- 
sen, der  stod  og  luftede  sig  midt  paa  sin 
Gaardsplads:  Vejen  er  blot  lige  bag  om 
Borgmesterens  Have. 

Tak,  sagde  den  knokkelstærke,  der 
pludselig  smilte. 

Vognen  med  de  brune  Heste  rullede  ned 
forbi  Borgmesterens  Havegærde: 

— -  Ingeborg,  Ingeborg,  raabte  den  ene 
af  Damerne  og  viftede  pludselig  med  sin 
Parasol.  Hun  havde  sét  Borgmesterens 
Datter  inde  under  Træerne. 

Frøken  Ingeborg  løb  hen  til  Gjærdet: 

-  Johnny,  raabte  hun  og  gjenkjendte 
Veninden. 

Vi  skal  bo  her,  sagde  Frøken  Johnny 
fra  Vognen,  mens  Generalkonsulen  og  Ge- 
neralkonsulinden nikkede. 

-  Hvor?  raabte  Ingeborg. 
Men  Vognen  var  borte. 
Borgmesterens  Datter  blevstaaende.  Der 

havde  bredt  sig  et  skinnende  Smil  over 
Ilendes  Ansigt,  mens  hendes  Øjne  der  var 
sorte,  som  sort,  hvori  Solen  brænder,  Længe 
saa  ud  over  den  grønne  Mark  og  Stranden. 

Hun  tænkte  pludselig  paa  saa  mange 
lyse  Dage  og  saa  mange  Minder  fra  den 
Gang  --  fra  saa  ret  længe  siden. 

Hun  saa  for  sig  Pensionen  iZiirich,  bag 
den  høje  Mur,  med  Akasierne  i  den  stille 
Have.  Et  efter  et  dukkede  Kammeraternes 
Billeder  frem,  og  Johnny  og  hun  selv  med 
ganske  unge  Ansigter.  Hun  saa  Promena- 
den og  Søen,  med  dens  pludselige  Bølger, 
og  Gaderne,  og  den  tekniske  Skole  med 
den  dejlige  og  hvide  Portal. 

Borgmesterens  Datter  blev  staaende  ved 
Gjærdet,  som  bag  et  Gitter  af  de  krydrede 
Æbleroser. 

Saa  lød  der  paa  en  Gang  Skridt  paa 
Stien,  og  to  Herrer  hilste. 

Det  var  den  brunlødede  og  hans  Ven. 

Borgmesterens  Datter  bøjede  sit  Hoved. 
Hendes  matgule  Ansigt  var  pludselig  ble- 
vet hvidt. 

Hun  gik  langsomt  tilbage  gjennem  alle 
sine  Blomster,  ind  igjennem  Gaarden  og 
op  ad  Trappen.  De  Herrer  paa  Kontoret, 
der  just  skulde  til  Middag,  hilste  Frøke- 
nen, men  hun  saa  det  ikke. 

Hun  aabnede  Døren  til  den  forreste  Stue, 
hvor  alle  de  ostindiske  Fugle  kvidrede  i 
Volieren. 

Frøken  Ingeborg  tog  et  Klæde  og  hængte 
det  op  for  Buret,  at  Fuglene  skulde  tie. 

Hun  satte  sig  ved  Siden  af  Buret,  med 
Hovedet  støttet  i  sin  Haand. 

Moderen  kaldte,  og  hun  hørte  det  ikke  . . . 

Landaueren  var  rullet  forbi  Vicekonsul 
Therkildsens  Have. 


63 


Fru  Therkildsen,  der  i  sin  Thepavillon 
broderede  paa  Klæde  efter  Naturen  og 
hjælpende  Monstre,  havde  ved  Synet  af 
Vognen  rejst  sig  i  ét  Siet  og  nærmest  for 
op  igjenncm  sin  Have. 

-  Therkildsen, Therkildsen,  raabte  hun 
midt  i  Gaarden,  saa  en  af  Svendene  kom 
ud  paa  Bagtrappen: 

-  Hent  Konsulen,  sagde  Fruen,  og 
Svenden  løb  ind  fra  Fruen,  som  han  al- 
drig, ikke  i  tre  Aar,  havde  hørt  raabe. 

Konsulen  kom  ud  paa  Trappen. 

-  Therkildsen,  sagde  Fruen:  kom  ind. 
Og  da  de  vare  naaede  ind  i  Entreen,  sagde 
hun : 

—  Fryants  er  her. 

-  Hvor.  sagde  Konsulen. 

-  Her,  Therkildsen,  sagde  Fruen:  de 
kom  kjørende  nu.  Med  Kufferter  paa  Vog- 
nen. 

EnTankeslorm  hvirvlede gjennem  Hjer- 
nen paa  Fru  Therkildsen. 

—  Generalkonsulen?  spurgte  Therkild- 
sen og  understregede     General   . 

—  Ja,  Therkildsen. 

Fruen  tav  et  Øjeblik:  i  ti  Aar  havde  hun 
kjæmpet  møjsommeligt  for  fra  Sønnernes 
Lejlighed  i  B-Kvarteret  at  naa  ind  i  den 
store  Børskreds,  hvis  Midtpunkt  var  Fry- 
ants. 

Saa  sagde  hun : 

De  kan  jo  umuligt  bo  hos  Brasens. 

Hr. Therkildsen  saa  paa  hende  et  Øjeblik: 
Filers  er  del  jo  os  ligegyldigt,  sagde 
han. 

Fru  Therkildsen  svarede  ikke.  Hun  til- 
kaldte sin  Husjomfru  til  en  Raadslagning. 

.  .  .  Landaueren  var  kjørt  forbi  alle 
Haver  og  rullede  ind  i  Gaden. 

—  Jansine,  raabte  Brasen: 

-  Nu  kommer  de  i  Wienervogn. 

—  Ha'  er' et  Brasen,  sagde  Fruen,  hvis 
Hoved  virrede  i  Dørlemmen. 

-  Spørg  mig  ikke,  Jansine,  sagde  Bra- 
sen, fra  hvem  Sveden  dryppede  som  Hagl 
under  en  Sommertorden: 

—  For  nu  staar  jeg  still',  sagde  han. 
Landaueren  rullede  ind  ad  Porten  og 

holdt.   Staldkarl  Nielsen  var  løbet  til  og 
gav  sig  til  at  bukke  foran  Vogndøren: 

—  Dette  er  jo  Brasens  Hotel,  spurgte 
Generalkonsulen  venligt. 

Jo,  det  er  her,   sagde  Nielsen,  der 
havde  faaet  Kaskj etten  af. 

Brasen  blev  staaende  midt  i  sin  Skænke- 
stue og  saå  gennem  de  to  Døre  ud  paa 
Kj  øretøj  et: 

—  Dem  ka'e  Du  ta'e  imod,  Jansine,  sag- 
de han  og  gik  ind  i  den  inderste  Stue,  hvor 
han  satte  sig  i  en  Stol  ved  en  Dørsprække. 

Generalkonsulens  Damer  var  allerede 
af  Vognen. 

De  maalte  lidt  langt  den  hvidkalkede 
Port,  hvor  de  skæve  Bjælker  var  malede 
sorte. 

-  Er  det  maaske  Fruen?  spurgte  Gene- 
ralkonsulen. 

—  Ja,  det  var. 

—  Jo,  vi  skulde  blive  her,  Frue,  sagde 
Generalkonsulen. 

—  Inat,  tilføjede  hans  Frue  hastigt. 
Og  Datteren,  der  kom   lil  at  lé  af  Mo- 
derens Tonefald,  sagde: 

—  Her  er  jo  dejligt. 

Fru  Brasen  var  bleven  glorød  i  sit  An- 
sigt ved  Fruens  inat  .  Saa  blev  hun  bleg 
igjen,  mens  Sveddraaberne  blev  staaende 
paa  hendes  Kinder,  og  hendes  Stemme 
dirrede  ganske  lidt,  da  hun  sagde: 

—  At  Værelser  havde  de  jo,  hvis  de 
ellers  ku'  pass'. 

—  Det  gør  de  nok,  sagde  Generalkon- 
sulen. Og  Fru  Fryant,  der  selv  var  blevet 
rød  i  sit  Ansigt,  sagde: 

—  Kære  Frue,  det  er  jo  Fru  Brasen?  — 
vi  stiller  saamænd  ingen  Fordringer. 

Fru  Brasen  gik  i  Forvejen  og  lukkede 
Døren  op  til  de  lo  Portværelser.  Hun  saå 
ind  over  sine  to  Stuer  mens  hun  kun 
blev  ved  at  sige:  Ja,  hvis  de  bare  ku5  pass' 
-  medens  Generalkonsulen,  der  hastigt 
havde  set  ind  paa  Sengene,  som  var  Hu- 
sets Værdig jenstande  og  de  Sengesteder, 
hvor  Vinterens  Handelsrejsende  anbragtes, 
sagde: 

Her  er  jo  fortræffeligt,  Frue,  for  i  Nat; 
og  Froken  Johnny  lagde  til: 

Jeg  boer  jo  hos  Ingeborg. 
Da   Fru  Brasen    kom    ned,    sad   Brasen 
endnu  bag  sin  Dør.  Han  løftede  Hovedet 
og  saa  op  efter  hende: 

-  Hva'  sae  de?  sagde  ban. 

Jeg  ved  ikke.  svarede  Fru  Brasen 
hvis  Stemme  var  meget  lav  og  som  saa 
væk  fra  ham:  men  de  bli'er  lier  i  Nat. 

Herman  Banff    Sommerglæder  J 

Fru  Fryant,  der  stod  midt  paa  Gulvet 
og  aftog  sin  Hat,  sagde  til  sin  Mand: 

—  Men,  kjære  Ven,  hvis  der  nu  er  lige 
saadan  paa  Skagen. 

Og  Johnny,  der  ved  Vinduet  betragtede 
Vandposten,  som,  lidt  kroget,  rejste  sig 
midt  paa  Torvet,  sagde  leende: 

—  Det  er  umuligt. 
Generalkonsulen   gav  sig  til  at  aabne 

nogle  særdeles  omfangsrige  Rejseetuier 
med  meget  Sølv  og  Krystal,  der  var  lidt 
massive  for  de  Brasenske  Bordben.  Og  de 
to  Damer  gik  ind  i  Soveværelset,  hvor 
Frøkenen  slog  de  blaa  Portierer  ned,  mens 
hendes  Ansigt  pludselig  blev  alvorligt, 
som  læste  hun  i  deres  falmede  Folder  hele 
deres  lange  Historie.  Hun  sagde: 

—  Mama,  saa  maa  vi  spise  her  og  in- 
vitere Ingeborg. 

—  Ja,  my  dear,  sagde  Moderen  og  til- 
føjede lidt  efter: 

—  Skeer  og  Gafler  har  vi  jo  i  Necessai- 
rerne. 

.  .  .  Nede  i  Gæstestuen  slog  Dyrlægen 
Døren  op. 

—  Her  er  blevet  fuldt,  Dyrlæge,  sagde 
Brasen. 

Dyrlægen,  der,  som  alle  kraftige  Mand- 
folk der  i  Byen,  var  rødblisset  i  et  bredt 
Ansigt  og  som  var  bleven  sendt  paa  In- 
spection  af  sin  Kone,  sagde: 

-  Ja,  hva'  Satan,  her  er  s' gu  Forøgelse 
i  Besætningen;  han  forlangte  en  Baier, 
mens  han  spurgte: 

-  Men  hva'  er  'et  for  Hopper,  Gæstgiver? 

-  Ved  ikke,  sagde  Brasen,  der  var 
bleven  underlig  ordknap  og  følte  det,  som 
havde  han  en  Klump  i  sit  Hoved. 

Men  pludselig  kom  han  op  fra  sin  Stol: 

—  Christian,  raabte  han  og  løb  hen  til 
Skænken,  hvor  han  begyndte  at  rode 
imellem  nogle  gamle  Bøger: 

-  Nu  er  der  s'gu  da  nogen  at  indfør'; 
og  han  fik  Rejsebogen  frem,  der  var  fed- 
tet som  en  gammel  Kogebog  og  forsynet 
med  Segl  af  sex  vexlende  Borgmestre. 

-  Det  er  rigtigt,  Brasen,  sagde  Dyr- 
lægen: la'e  os  faa  Afstamningen. 

Christian  var  kommet  til  og  vilde  tage 
Bogen  med  de  fremstrakte  Hænder: 

—  Faa  Næverne  vasket,  sagde  Brasen. 
Lemmen  gik  op,  det  var  Fruen: 

—  Kom  lidt  herud,  Brasen,  sagde  hun. 
Fru  Brasen  var  midt  i  Middagsbekym- 

ringerne.  Hun  blev  i  sine  Tanker  ved  og 
ved  at  tælle,  hvor  mange  Gæster  de  blev, 
og  kom  aldrig  længere  og  begyndte  at  tælle 
forfra  igen  indtil  sytten: 

Varet  ikke  sytten?  sagde  hun. 

To  Piger  stod  og  skrabede  Fisk.  Det 
var  en  ynkelig  og  tynd  Yngel,  der  en  Gang 
havde  været  levende.  Eleven  stegte  ved 
Komfuret  en  fransk  Bøf  til  en  Handels- 
rejsende, der  just  var  ankommet  med  samt 
sine  Prøvekasser,  og  som  nu  sad  og  skældte 
ud  inde  i  den  lille  Spisestue. 

Da  Brasen  kom  ud,  lukkede  Fruen  Dø- 
ren til  Spisekammeret: 

Hva'ska"  vi  gjor.  sagde  hunogsaa  paa 
ham  med  sine  lbrvaagede  og  rindende  Øjne. 

—  Ved'  ikke,  sagde  Brasen. 


—  Og  de  ska'  jo  ha'et  som  avertert, 
sagde  Fruen.  Det  var  hendes  uafladelige 
Tanke:  »Middag:  to  Retter  og  Dessert«, 
som  der  var  »averteret«. 

—  Ja,  sagde  Brasen. 

Fru  Brasen  førte  igjen  og  igjen  Hæn- 
derne ned  over  sit  Forklæde: 

—  Men  det  er  'et,  sagde  hun:  naar  'et 
saa  kommer,  kommer  det  altid  bagpo. 

Brasen,  der  atter  havde  rejst  sig,  for  at 
komme  bort,  sagde,  hvad,  der  var  hans 
eneste  Tanke: 

—  Ja,  hvis  de  saa  drikker  noget.  Men 
hva'  drikker  vel  saadan'  syv  og  tyve  Fruen- 
timmer? 

Brasen  gik. 

Fru  Brasen  sad  et  Øjeblik  alene.  Saa 
rejste  hun  sig.  Der  var  ikke  andet  at 
gjøre: 

—  Man  maatte  gi'e  dem  Kyllingerne. 
Hun  aabnede  Spisekammervinduet  for 

at  raabe  paa  Nielsen,  der  tumlede  med 
den  handelsrejsendes  Kufferter. 

Fruen  gav  ham  Ordre  om  Fjerkræet, 
men  Staldforpagteren  lod,  som  han  ikke 
hørte  det  og  blev  ved  Kufferterne. 

—  Det  er  sgu  de  forretningsrej sende, 
man  ska'  leve  af,  sagde  Nielsen,  der  alle- 
rede havde  vurderet  Badebagagen. 

Ude  i  Køkkenet  gav  Fru  Brasen  sig  til 
at  tælle  Fiskene,  mens  hun  pludselig 
sagde  til  Stine,  som  havde  medbragt  de 
halvsømmede  Haandklæder: 

—  Er   der  Petersille?  og  Stine- Sypige 

gav  sig  i  Forstuen  til  at  undersøge  en 
Kasse  med  Sand,  hvori  hun  fandt  hun- 
drede lange  Asparges: 

-  .Ja,  ja,  sagde  Fru  Brasen  og  raabte 
paa  Jens,  at  han  kunde  springe  efter  Pe- 
tersille. 

Eleven  løb  paa  Christian  med  den  sve- 
dige Bøf  paa  et  Fad: 

-  Tør  'en  af,  raabte  Fru  Brasen. 

Og  hun  for  selv  med  sin  Tommelfinger 
hen  over  Bøffadskanten  og  fik  den  tørret: 

—  Alting  ska'  man  osse  pass',  sagde  hun. 
Ude    i    Gaarden    var    der    begyndt    en 

vild  Jagt  paa  Fjerkræet,  hvor  alle  Høns 
blev  jaget  op  og  Høj  rundt  og  kaglede, 
mens  Martin,  Husets  Søn,  der  var  hjem- 
kommet fra  Skole  og  bar  Tonyster,  førte 
an  og  skreg  til  Nielsen: 

—  Klem'en,  Nielsen. 

—  Ta'en  Nielsen. 

Klem  den  lille  spættet'. 
Hønsene    fløj,    og    Hanen    galede.    Tre 
Skolekammerater  af  Martin  deltog  i  Jag- 
ten og  øgede  Forvirringen. 

-  Bli'r  I  færdige  med  Fisken,  sagde 
Fru  Brasen  til  Pigerne,  der  glemte  at 
skrabe. 

De  første  Kyllinger  kom,  og  de  skulde 
pilles.  Den  ene  Pige  satte  sig  hen  i  en  Krog 
af  Køkkenet  og  rev  i  Kræets  Fjer,  saa  de 
stod  vidt  om  hende. 

Lemmen  gik  op  : 

Naar  ka5  vi   blive  færdige?  spurgte 
Brasen  inde  Ira. 

Det    var  de    lire    Kommunelærerinder, 

der  var  vendte  tilbage  fra  Badet  og  som 
paa  Rad,  midt  i  Gæstestuen,  spurgte,  til 
hvilket  Klokkeslet  der  spistes  til  Middag. 

—  Med  hva\  sagde  Fru  Brasen,  der 
drejede  sig. 

—  Med  Maden,  Jansine. 

Fru  Brasen  saå  fra  Fisken  til  Kyllin- 
gerne. 

—  Ja,  Brasen,  ja 

—  Hva'  er  'et?  raabte  hun  og  drejede 
igen. 

Det  var  Christian,  der  skreg  paa  noget 
engelsk  Sauce  til  Bøffen,  fra  den  anden 
Lem,  den  til  den  lille  Spisestue : 

—  Hva'  for  'en  en?  sagde  Fru  Brasen, 
og  hendes  Øjne  faldt  paa  Datteren  Signe, 
der  var  fjorten  Aar,  hjemmekæmmet  og 
bekymret : 

—  Den  sto'er  i  en  Flask',  sagde  hun. 
Flasken  stod  i  første  Sals-Buffeten: 

—  Spring  efter  'en,  sagde  Fru  Brasen 
til  Datteren:  det  er  ogsaa  alt  blevet  flyt- 
tet ura. 

—  Hva'  bli'er  'et  saa  til?  sagde  Brasen, 
der  stadig  ventede  ved  Lemmen  til  Gæste- 
stuen og  skulde  vide  Spisetiden. 

—  Klokken  fim,  svarede  Fruen,  hvis 
Sprog  mere  og  mere  forvirredes. 

Brasen  lukkede  Lemmen: 

—  Klokken  fem,  mine  Damer,  sagde 
han  og  satte  sig  ned  bag  Skænken  igjen, 
mens  de  fire  Frøkener  gik: 

—  Den  springer,  Dyrlæge,  sagde  han  .  .  . 

—  Men  Stikkelsbær  kunde  de  ikke  naa 
at  faa  plukket  (Fru  Brasens  Tanker  havde 

naaet  Desserten)  og  hun   sagde  til  Jens, 

der 

sille 


der  kom  løbende  med  nogen  vilter  Peter 


-  Du  maa  ned  til  Bager  Petersens.  Det 
maa  være  straks.  Hun  tænkte  paa  Lag- 
kagen. 

Datteren  kom  med  Sauceflasken,  der 
blev  stukket  ind  gjennem  Lemmen,  hvor- 
fra man  hørte  den  forretningsrej sende 
skælde,  fordi  Baieren  ikke  var  kold  — 
medens  fra  Gaarden  Hønsene  blev  ved 
at  larme  og  inde  i  Køkkenet  Fjerene  fløj 
i  det  hele  Rum,  saa  Eleven  tørrede  sig  Du- 
nene af  Kinderne. 

Ude  i  den  lille  Forstue  sad  Bedstemo- 
deren bøjet  over  et  Kar  og  skrællede  Kar- 
tofler, der,  én  efter  én,  faldt  langsomt  ned 
i  Vandet,  tungt  som  en  Sten. 

Fru  Lindegaard,  der  havde  endt  Af- 
rivningen og  sit  Toilette,  aabnede  sit  Vin- 
due, og  saå  med  et  pludseligt  Behag  ned 
paa  Hr.  Nielsens  Mandsskikkelse  og  Ben, 
mens  han  fangede  den  sidste  Kylling: 

-  Vi  skal  have  Kyllinger,  sagde  hun: 

—  Hans,  gaa  ned  og  hør,  naar  vi  skal 
spise. 

.  .  .  Generalkonsulen  var  venligt  traadt 
ind  i  Gæstestuen  for  at  spørge  Hr.  Brasen, 
hvad  de  kunde  faa  til  Middag.  De  øn- 
skede at  spise  Klokken  syv  og  hos  dem 
selv. 

—  Ja,  sagde  Brasen. 

—  Vi  bli'er  fire. 

Ja,  sagde  Brasen. 
Generalkonsulen  ventede  et  Øjeblik,  og 

sagde  saa,  mens  han  smilede  saa  lidt,  at 
man  næsten  ikke  saa  det: 

—  Ja,  saa  giver  De  os  blot,  hvad  De 
har,  lire  Retter  Mad. 

-  Ja,  sagde  Brasen. 
Da  Hr.  Fryant  var  ude  af  Døren,  satte 
Brasen  i  Løb  ud  i  Køkkenet. 

—  Jansine,  raabte  han. 

Fruen  var  paa  første  Sal,  for  at  anordne 
Borddækningen: 

—  Hva'  er  'et,  Du  siger,  Brasen,  sagde 
hun,  hvid  i  sit  Ansigt. 

Hun  sad  paa  Stolen  ved  Siden  af  Mejeri- 
stens Buffet: 

—  Har  du  Mad?  sagde  Brasen,  som  blev 
staaende  foran  hende. 

—  Jeg  kan  ikke  si'e  'et,  svarede  Fruen. 
Hun  havde  foldet  sine  Hænder:  For  jeg 
véd  ingenting. 

Da  Brasen  kom  ned  igjen  var  Gæste- 
stuen fuld.  De  to  Kreaturhandlere  var 
vendt  tilbage  for  at  faa  en  Bid  Mad  og 
Konsul  Therkildsen,  der  var  iført  den 
sorte  Frakke,  som  han  ellers  kun  bar  i 
Amtsraadet,  kom  pludselig  ind  ad  Døren 
og  satte  sig  ved  Midterbordet,  mens  han 
bad  om  et  Glas  Portvin. 

—  Christian,  Portvin,  sagde  Brasen, 
der  selv,  med  en  Klud,  gav  sig  til  at  af- 
tørre Bordet  for  Hr.  Therkildsen. 

—  Brasen  har  jo  ellers  faaet  Fremmede, 
sagde   Konsulen. 

Brasen  havde  det. 

—  Og  mange,  sagde  Konsulen. 

—  Der  var  det,  sagde  Brasen. 

Den  ene  Kreaturhandler  sagde: 

-  Det  ka'   s'gu  l'aa  sin  Betydning  for 
Byen  .  .  .  og  saadan. 

En  lille  bleg  Herre  fra  Apotheket,  der 
i  en  Krog  var  beskjæftiget  med  at  bide 
Neglerødder,  sagde: 

—  Det  ser  man  paa  Skagen.  Han  ud- 
talte »a'et«  i  Stednavnet,  som  et  udpræ- 
get »æ«. 

Hr.  Therkildsen  svarede  ikke;  men 
Brasen,  der  satte  (dasset  med  Portvinen 
paa  Bordet,  sagde  og  rankede  sig  i  sin 
Ryg: 

—  Ja,  man  maa  være  foretagsom,  Hr. 
Konsul. 

—  Ja,  sagde  Konsulen:  Fru  Brasen  er 
en  flink  Kone:   og  lidt  efter  spurgte  ban: 

-  Spiser  de  ellers  alle  sammen/ 
Brasen   sagde   noget  om,   at  de  i  Lan- 
daueren skulde  spise  Klokken  syv. 

—  Ja  sa;i.  sagde  Konsulen,  der  betalte 
for  sin  Portvin, og  da  ban  rejste  sig,  sagde 
ban  til  Brasen: 

-  Brasen  véd  jo  ellers,   at  Butikken  er 
lige  her  ved. 

Lemmen  gik  op:  det  var  Fruen: 

Jeg  maa  ha'  af  Skuffen,  Brasen,  hvi- 
skede hun. 

Da  hun  saa  Konsulen,  smækkede  hun 
Lemmen  til  igjen  af  Forskrækkelse.  Men 
trods  Forskrækkelsen  kom  hun  pludselig 
til  at  smile.  Hun  havde  set  paa  Hr.  Ther- 
kildsens Ansigt,  at  de  nok  turde  sende 
Bud  over  i  Butikken  idag,  hvis  del  kneb. 
El  Øjeblik  efter  aabnede  hun  igjen: 

-  Jeg  maa  ha'  af  Skuffen,  Brasen. 
Brasen  aabnede  Pengegj emmet. 

—  Der  er  ingen,  sagde  han. 

Og  mens  han  lo,  raabte  han  ud  i  Skæn- 
kestuen : 

—  Er  der  nogen,  der  kan  laan'  mig  en 
Daler?  . 

En  af  Kreaturhandlerne  spurgte  ovre 
fra  Bordet: 

—  Er  'et  Alvor,  Brasen? 

—  Gu'  er  'et  Alvor;  og  Brasen  raslede 
lidt  med  Ørestykkerne  i  den  tomme  Skuffe : 
Sé  selv,  Godtfolk,  og  tæl  efter. 

Kreaturhandleren  fik  en  Tegnebog  frem, 
der  var  trind  og  fed  af  mange  Sedler. 

—  Laan  mig  tre,  sagde  Brasen,  der  fik 
dem. 

Og  Lemmen  blev  lukket  igjen. 
Fru  Brasen  tænkte  paa  Generalkonsu- 
lens Mad. 

—  Det  kunde  blive  Hummer,  ja  Hum- 
mer med  Asparges  til  Millem  ret  (alle  e'er 
blev  til  i'er  i  Fru  Brasens  Tanker  nu) 

—  Og  Hummeren  kunde  Stine  rende 
efter  hos  Therkildsen.  For  hun  havde 
sét  det  paa  Konsulen,  at  han  gav  dem  'et 
nok;  og  det  vår  ikke  saadan  med  den 
»kuntante«  Mønt  at  løbe  med  mellem  Fing- 
rene. 

Hun  kaldte  paa  Stine,  og  pludselig 
tænkte  hun  paa  Stegen,  at  Martin,  han 
havde  sine  Duer;  og  medens  Stine  løb, 
raabte  hun  paa  Martin,  der  stadig  var 
med  Tornyster  og  som  vilde  have  Pen- 
gene for  Duerne  strax: 


-  For  jeg  kj ender  'et,  sagde  Drengen, 
der  stod  haardt  paa  sine  Ben. 

—  Ja,  ja,  sagde  Fru  Brasen:  iaa  ved 
Skuffen. 

Selv  rev  hun  allerede  Aspargeserne  op 
af  Kassen  med  det  vaade  Sand : 

—  Skræl  dem,  sagde  hun  til  Moderen, 
som  tog  dem  uden  at  tale  og  begyndte  at 
skrælle  dem,  Stængel  efter  Stængel,  og  lod 
dem  falde  ned  i  Vandet,  én  efter  én,  som 
skrællede  hun  Barken  af  hvide  Stave. 

Der  lød  et  Brag  paa  Bagtrappen. 

—  Christian. 

Nu  havde  han  tabt  en  Bakke,  og  Fruen 
var  efter  ham. 

Oppe  i  den  store  Spisestue  rumsterede 
Eleven  og  Stine,  der  var  kommet  tilbage 
fra  Therkildsen,  med  Dækningen. 

Alle  Fade  og  Tallerkener  flød  i  Vindu- 
erne og  paa  Mejeristens  Buffet  og  paa 
Gulvet,  mens  Pigerne  blev  ved  at  maale 
Duge  til,  som  ikke  rakte. 

Sé  efter,  Signe,  sagde  Fru  Brasen  til 
Datteren,  der  stod  midt  i  Hurlumhejen 
med  noget,  som  Dommedag  i  sine  Øjne: 

—  Men  Stegc-Fade  er  der  ingen  af, 
sagde  Fru  Brasen: 

—  Signe,  spring  efter  dem  tilJespersen  s. 
Fru  Brasen  drejede  sig: 

-  Og  hvor  er  Christian? 

Christian  Christensen  laa  i  Bagstuen 
paa  Gulvet,  med  sin  stærkeste  Legemsdel 
i  Vejret,  og  sammenskrabede  Knive  og 
Gafler  og  tre  Plåt-de-menager,  han  havde 
tabt  med  Bakken. 

■ — Nej,  her  er  ingen  Opvartning,  sagde 
Fru  Brasen,  der  igjen  tænkte  paa  Stue- 
pigen, som  de  havde  ladet  løbe:  Men  det 
var  jo  Provstinden,  der  havde  ladet  falde 
det  Ord. 

Signe  kom  ud  af  Porten,  hvor  hun  løb 
paa  de  to  Rist' ske  Pigebørn,  der  i  hvide 
Kjoler  og  i  Straahatte,  med  hvide  Baand, 
hvis  Ender  var  akkurat  lige  lange,  gik  op 
og  ned  paa  Fortovet,  ved  Siden  af  hin- 
anden. 

Det  eneste  bevægelige  i  Børnene  Rist's 
Ansigter  var  Næseborene,  der  let  udspi- 
ledes, ligesom  paa  vejrende  Hunde. 

Signe  gik  videre,  mens  begge  Rist'erne 
pludselig  standsede:  Fru  Petrine  Linde- 
gaard viste  sig  i  Porten.  Hun  var  iført  sort 
Gaze  af  megen  Gjennemsigtighed,  med 
Fjederhat,  hvis  Besætning  vuggede  sig 
som  en  Storskov  under  en  sort  Kniplings- 
parasol,  foret  med  rødt  Lasting. 

Fru  Lindegaard  spurgte  de  to  Pigebørn 
om  Vejen  til  Skoven  og  gik  ned  af  Gaden, 
efterfulgt  af  sin  Mand. 

Foran  Rist's  Butik  standsede  hun  og 
huskede,  at  hun  havde  glemt  at  kjøbe  Ba- 
dehætte. 

Den  østjydske  Grossererfrue  med  Datter, 
der  var  paa  Jagt  efter  kompletterende  Møb- 
ler, stod  i  Butikken  og  kjøbslog  om  to 
Hvilestole,  der  bestod  af  et  skrøbeligt  Stel, 
hvorover  der  var  udspændt  noget  graat 
Lærred. 

-  Tag  dem,  sagde  Datteren. 

Fru  Inspecteur  Rasmussens  Pige  skulde 

have  hvide  Bændler  til  at  sammenbinde 
nogle  Hovedpudebetræk,  i  hvilke  der  mang- 
lede Knapper. 

Fru  Lindegaard,  der  smilede  til  Gros- 
sererfruen, bad  om  en  Badehætte: 

-  Men  en  lidt  rummelig,  for  mit  Haar 
er  svært,  sagde  hun. 

Hr.  Rist  næsten  svedte  paa  sin  Pande, 
mens  Fru  Hist  holdt  sig  tæt  ved  Vindel- 
trappens øverste  Aabning. 

Grossererfrøkenen  sagde  til  Fru  Linde- 
gaard, at  der  var  intet  saa  dejligt,  som  at 
kjøbe  og,  efter  at  hun  havde  kjøbt  tre 
Rucher,  som  hun  aldrig  vilde  faa  Brug  for, 
trak  hun  hele  Selskabet  over  i  Therkild- 
sens Bod,  hvor  hun  gav  den  Rasmussenske 
Barnepige  Brystsukker  med  til  Ungerne: 
Kære,  sagde  hun,  man  kan  altid 
kjøbe  noget  til  Børn;  og  hun  spurgte  paa 
alt  i  Butikken  lige  til  nogle  Mælkespande 
af  Ler,  Pottemager  Lassens  Produkt. 

Moer,  sagde  hun,  dem  kjøber  vi  til 
Fader,  og  tager  Laaget  af,  saa  (lyder  hans 
Stokke  ikke  i  hele  Entréen. 

Hr.  Therkildsen  var  ikke  til  Stede.  Han 
var  kaldt  ind  til  sin  Frue.  Fruen  havde 
tænkt  længe.  Hun  var  nu  vis  paa,  at  man 
burde  invitere  Generalkonsulen' s  til  Alten  : 
Kåre  Therkildsen,  man  har  jo  dog 
paa  saadan  en  Egn  en  selskabelig  Pligt. 
Og  de  vil  være  glade  over  overbovedet 
at  trælle  paa  Mennesker. 

Signe  mødte,  da  hun  kom  med  Fadene 
fra  Jespersens,  i  Smogen  bele  Selskabet 
Lindegaard.    Fru  Jespersen,    der    bastigt 

strøg  et  Silkeskørt  paa  sit  Dagligstuebord, 
kom  hen  bag  de  farvede  Stores  for  at  tage 
Maal  af  de  Fremmede.  Hun  var  i  den  sid- 
ste Time  ustandselig  løbet  til  og  fra  sine 
Vinduer: 

—  Hun  begreb  ikke,  hvem  de  to  Mand- 
folk var,  som  hun  havde  sét  paa  Bade- 
stien. 

....  Paa  Herrernes  Badehus  var  alt  i 
Oprør.  Inspecteur  Rasmussen  badede  sin 
Dreng,  der  brølede,  og  de  to  Kreaturhand- 
lere, der  altid  tog  sig  en  Portion  Vand, 
naar  de  var  i  Byen,  raabte  paa  Haand- 
klæder,  fra  hver  sin  Baas. 

—  Nu  kommer  jeg,  sagde  Bademeste- 
ren, som  var  en  gammel  Sandskipper,  der 
aldrig  plejede  at  tage  sig  andet  til,  end  at 
sidde  at  pilke  Torsk  paa  sin  Bro. 

Midt  under  Skraalet  var  den  brunlødede, 
der  havde  svømmet  langt,  vidt  ud  i  Van- 
det, gaaet  op  ad  Trappen. 

Han  stod  et  Øjeblik:  Hovedet  bar  han 
højt;  rank  og  liniesmal  var  hans  hele  Krop 
og  brun,  som  var  han  skabt  af  Bronce: 

—  Skynd  Dig,  Knud,  raabte  Vennen; 
og  den  brunlødede  gik  ind. 

Da  han  atter,  paaklædt,  kom  ud,  var 
der  blevet  stille  paa  Badebroen. 

Inspecteur  Rasmussen  paaklædte  sit 
Afkom,  og  Kreaturhandlerne  nød  en  Snaps 
Rom.  Den  brunlødede  havde  betalt,  mens 
han  blev  at  sé  ud  over  Vandet: 

—  Hvor  er  Damernes  Badehus,  spurgte 
han,  langsomt. 

Og   Skipperen   viste  over  paa   Madam 


Poulsens  hvide  Skur,  før  den  brunlødede 

gik. 

Han  vendte  med  sin  Ven  tilbage  ad 
Stien  bag  om  Borgmesterens  Have.  Paa 
Grøn  jorden  uden  for  Gjærdet  bredte  et  Par 
Piger  Duge  ud  til  Bleg.  Den  brunlødede 
standsede  og  saa  et  Nu  paa  de  hvide  Klæ- 
der: deres  Damaskes  Stjerner  skinnede 
imod  ham  i  Solen. 

Inde  i  Haven  gik  fire  Damer,  uden 
Hatte,  under  hvide  Parasoller. 

—  Der  er  Ender,  Mama,  raabte  Frøken 
Johnny  og  alle  fire  Damer  standsede  bag 
Gjærdet,  medens  Generalkonsulinden  talte 
ud  til  den  unge  brunlødede  Mand,  som 
man  taler  til  én,  der  hører  til  éns  Kreds 
og  som  man  holder  af. 

Borgmesterens  Frue,  der  havde  betrag- 
tet ham  hastigt,  lukkede  atter  sine  mørke 
Øjne  halvt  og  bøjede  sit  Hoved  til  Hilsen 
en  lille  Smule  for  lidt,  med  en  pludselig 
Hejsning  af  sit  Legeme,  som  naar  hun  i 
gamle  Dage  i  Guvernørens  Hus  modtog 
en  tysk  Korvets  Officerer. 

Frøken  Johnny  sagde  til  Vennen: 

Jeg  bliver  her  hos  Ingeborg.  De  bli- 
ver vel  ogsaa? 

Den  brunlødede  var  blevet  staaende 
med  Hatten  i  Haanden.  Det  var  ikke  let 
;il  sé,  til  hvem  han  smilte. 

Da  Vennerne  gik,  bøjede  Frøken  Inge- 
borg sit  Hoved. 

Nu  lader  vi  Damerne  gaa  ind,  sagde 
Frøken  Johnny,  og  hun  og  Frøken  Inge- 
borg vandrede'  ind  i   Lysthuset: 

—  Her  sidder  vi,  sagde  Frøken  Johnny 
og  satte  sig. 

Haven  laa  foran  dem,  med  hundrede 
Roser,  i  Solen. 

—  Hvor  her  er  skønt,  sagde  Johnny  og 
hun  gav  sig  til  at  fortælle  om  en  Mængde, 
Mængde  Ting  og  om  Carl  Sponneck,  sin 
Forlovede,  der  var  paa  Togt: 

—  Han  er  prægtig,  sagde  hun:  og  han 
siger  ingenting. 

Pludselig  lo  hun  og  sagde: 

—  Troer  Du,  at  forelskede  kan  tale? 

—  Jeg  tror  ikke,  svarede  hun  sig  selv, 
mens  hun  blev  ved  med  at  lé. 

Insekterne  summede  omkring  dem, 
mens  Johnny  fortalte  mere:  om  For- 
ældrene: Papa  er  sød  og  rar,  men  han  er 
stædig,  sagde  hun;  om  deres  Baderejse: 
hvor  var  der  dog  kønt,  sagde  hun ;  og  om 

Zurich aa  ja,  de  Dage  i  Ziirich  .... 

hun  talte  endnu  en  lille  Stund.  Saa  tav  hun 
pludseligt,  før  hun  sagde,  idet  hun  nik- 
kede : 

—  Men  han  er  ogsaa  køn. 

—  Hvem?  spurgte  Frøken  Ingeborg,  der 
intet  havde  sagt,  men  kun  sad  tilbagelænet 
imod  Hyldens  Stamme  og  flyttede  ikke 
sit  opadvendte  Ansigt. 

—  Knud  Ender,  sagde  Johnny  ud  i  Luf- 
ten. Og  hun  lo. 

—  Nu  vil  jeg  skrive,  sagde  hun,  for 
ellers  bliver  der  ikke  Tid. 

—  Ja,  sagde  Frøken  Ingeborg  og  hun  gik 
op  for  at  hente  Papir  og  Blækhus.  Da  hun 
vendte  tilbage,  begyndte  Johnny  at  skrive. 

Blækket  og  Pennen  brugte  hun  ikke. 

—  Jeg  skriver  med  Blækpen,  sagde  hun  : 
den  har  man  altid  hos  sig. 

Frøken  Johnny  skrev,  højet  over  Lyst- 
husets Bord,  hastige,  rappe  Linier.  Saa 
tøvede  hun,  saa  skrev  hun  igjen. 

Frøken  Ingeborg  havde  aahnet  sine  Læ- 
ber, som  gled  en  usynlig  Vin  ind  over 
deres  runde  og  dejlige  Bue. 

Hyldens  Blomster  var  langsomt  drys- 
set ned  over  Johnnys  Haar  og  laa  paa 
Brevet,  da  hun  vendte  Bladet: 

—  Det  er  Kyssene,  sagde  hun  og  pu- 
stede dem  bort. 

—  Hvor  Du  er  lykkelig,  sagde  Frøken 
Ingeborg,  og  hendes  Øjne  blev  paa  én 
Gang  fulde  af  Taarer. 

—  Ja,  sagde  Johnny  og  saa  ud  i  Luften. 
Hun    skrev    paany.    Tilsidst   slog   hun 

Brevet  sammen  : 

Og  véd  Du  saa,  hvem  jeg  har  skre- 
vet om?  sagde  hun  og  stod  op: 

—  Om  Dig. 

—  Om  mig? 

-  For  nu  tænkte  jeg  paa   Dig,   sagde 
Johnny. 

Hun  nynnede  et  Refræn,  mens  de  gik 
frem  over  Ga arden. 

Klokken    var   fem.    Bordet   var  dækket. 
De  fire  Kommunelærerinder  mødte  paa 

Slaget.  De  medbragte  lire  Servietringe, 
som  de  havde  anbragt  midtbords,  ved  lire 
Kuverter  paa  Bad.  Efter  en  Besigtigelse 
al'  Stolene,  udvalgte  de  sig  de  lire  solide- 

Herman  Bang:  Sommerglæder  6 

ste  og  stillede  sig  op  ved  Vinduerne,  to  og 
to.  De  var  alle  fire  i  lyse  Lærredsliv  og 
de  to  i  brune,  de  to  i  mørkeblaa  Neder- 
dele. 

Signe,  der  gik  rundt  med  hvad  man 
saa  gav  hende  i  Hænderne,  kom  ind  i  Sa- 
len med  fire  Vinflasker,  og  satte  dem  med 
et  Bump  paa  en  Stol,  før  hun  løb: 

—  De  er  der,  sagde  hun,  da  hun  stod 
nede  i  Køkkenet. 

Fru  Brasen  blev  staaende  midt  paa 
Gulvet: 

—  Det  er  de  da  ikke,  sagde  hun: 
-  Hva'  er  da  Klokken? 

—  Er  'en  da  fim? 

Hun  løb  hen  til  Skorstenen: 

—  Og  det  Vand  vil  ikke  kog'. 
Det  var  Vandet  til  Fiskene: 

—  Sørensen,  Sørensen,  raabte  Fru 
Brasen  efter  Eleven. 

—  Og  Kartoflerne  var  lige  kommet  po. 
Lemmen  sprang  op: 

—  Ja,  nu  er  de  der  saa  gu',  skreg  Bra- 
sen, der  havde  ligget  i  Skænkestuevinduet 
og  sét  Familien  Rasmussen  vandre  frem 
midt  ad  Gaden.  Inspecteuren  var  hvid- 
vestet  og  i  Diplomat. 

—  Er  'en  da  fim?  sagde  Fru  Brasen, 
som  kun  løb  rundt. 

—  Der  kommer  fler,  raabte  Brasen. 
Det  var  Enkefruen  med  hendes  Datter, 

der  fulgte  efter  Inspecteurens. 

—  Christian. 

Christian  var  intetsteds  at  sé. 

Han  vaskede  Hænder  i  Vognskuret  i  et 

Tinfad  og  smøgede  Snavset  op  paa  sine 
Ha  andlinninger. 

Inspectenrens  var  allerede  paa  Trappen  : 

-  Man  er  vel  næppe  præeise,  sagde 
Skolemanden,  og  hans  Frue  hilste,  knap- 
maalt,  paa  de  fire  Damer  ved  Vinduerne, 
mens  hun  sagde : 

—  August,  vil  Du  sørge  for  en  Bordende. 
I    Køkkenet   vilde   Vandet   stadig   ikke 

koge,  og  Kartoflerne  blev  ikke  nok: 

-  Jeg  so'e,  de  var  haard',  sagde  Fru 
Brasen,  der  svedte  over  den  ganske  Krop; 
hun  raabte  paa  Stine,  mens  Christian 
kom  ind,  og  hun  synede  ham,  medens  hun 
opstillede  Fadene: 

-  Du  maa  ha'  Manchetter  po,  sagde 
hun,  og  Christian  løb  igjen.  Hans  Kam- 
mer med  Manchetterne  var  paa  Loftet. 

-  Stine,  raabte  Fru  Brasen. 

Stine  var   rendt  hjem   efter  en   Kappe, 
til  sit  Hoved,  under  Serveringen. 

—  Hvor  er  hun  dog  hen  V 

Hun  er  stukken  hjem,  sagde  Køk- 
kenpigen, meget  sløvt.  Hun  var  en  gam- 
mel Malkepige  med  fire  Børn,  som  Bra- 
sens havde  for  nedsat  Betaling. 

-  Er  Du  færdig,  Jansine,  lød  Brasens 
Røst  fra  Lemmen:  han  bestilte  ikke  andet 
end  løbe  til  og  fra  sil  midterste  Vindue 
i  en  underlig  kort  Galop: 

Er  der  sat  Vin  derop V 
Vinen,  der  skulde  staa  paa  Buffeten  var 
hans  eneste  [dé:  han  vidste  Ira  sine  For- 
pagterdage,  at  saadan  en  Bad  Flasker  fri- 
stede en  vaagen  Tørst. 

c* 

Og  pludselig  raabte  han  ud  gennem 
Lemmen: 

—  Pebr'  Suppen,  Jansine. 

—  Ja,  svarte  Fruen:  Peber,  Peber,  gav 
hun  Ordre  til  Køkkenpigen  og  vendte  sig 
fluks  til  Eleven: 

—  Kom  Fisken  po? 

Oppe  i  Spisestuen  var  Fru  Lindegaard 
ankommet  med  Hans.  Fruen  betragtede 
Bordet  gjennem  en  Stanglorgnet  og  sagde: 

—  Hans,  gaa  ned  og  hent  os  et  Par 
Servietringe. 

Da  Hr.  Lindegaard  kom  ned,  laa  Bra- 
sen atter  i  Vinduet.  Paa  Anmodningen 
om  Servietringene,  raabte  han  paa  Chri- 
stian, mens  Fru  Brasen,  der  løb  til  Lem- 
men, sagde: 

—  De  ligger  i  Spisestuen.  Og  Hr.  Lin- 
degaard gik. 

Paa  én  Gang  sagde  Brasen: 

—  Det  var  Sager. 

Han  havde  paa  Gaden  set  den  østjyd- 
ske  Frue  og  hendes  Datter,  som  var  under 
Storoprykning  i  Table  d'hote-Rober  og  ru 
Handsker  langt  op  af  Armene. 

—  Hun  er  velskabt,  sagde  Brasen,  helt 
ud  paa  Torvet  til  Doktoren,  der  kom  gaa- 
ende.  Mandfolket  i  ham  glemte  helt  For- 
retningen. 

Frøkenen  nikkede  under  sin  Parasol,  idet 
hun  gik  ind  ad  Porten,  tre  Skridt  efter 
sin  Moder,  og  løftede  sin  Kjole  en  Kjende, 
vistnok  af  Hensyn  til  de  toppede  Sten: 

—  Ja,  nu  skal  der  vel  spises,  Hr.  Bra- 
sen, sagde  hun  og  smilte. 

Paa  Trappen  mødte  hun  den  brunlødede 
og  hans  Ven  og  blev  pludselig  let  rød. 
Men  de  to  Herrer,  der  var  i  Eftermiddags- 
Dress,  tættilknappede  og  med  middelstore 
ægte  Perler  i  sort-hvide  Brocades  four-in- 
hand,  traadte  helt  ind  imod  Væggen  og 
hilste  kun  ved  at  høje  deres  Hoveder. 

Da  de  to  Damer  kom  ind  i  Spisesalen, 
sagde  Datteren: 

-  Hvor  skal  vi  sidde?  og  efter  at  have 
betragtet  Bordet,  sagde  hun,  saa  højt  at 
de  to  Venner  kunde  høre  det : 

Mo'er,  Dugen  ligner  et  Par  ustrøgne 
Lagener. 

-  Hvor  sidder  De?  spurgte  Fru  Linde- 
gaard, hvis  hele  Person  udduftede  »ny- 
slaaet  Hø«  fra  Carlsruhe. 

-  Jeg  véd  ikke,  svarede  Frøkenen,  der 
maaske  ønskede  at  trække  Tiden  lidt  ud; 
men  de  to  Venner  blev  staaende  i  Hjørnet, 
rankskuldrede  og  uden  al  betragte  nogen 
af  Selskabet. 

-  Vi  sidder  her,  sagde  Fru  Lindegaard 
til  Frøkenen,  mens  hun  pegede  paa  deres 
Pladser,  med  en  lidt  svær  Ilaand,  og  lod 
Blikket  et  Xu  glide  hen  over  Herrerne, 
hvorpaa  hun,  lidt  irriteret,  føjede  til: 

-  Hans,  hvor  er  Ringene? 

-  De  kommer  vel,  sagde  Manden. 
Frøkenen,  der  besluttede  sig  til  at  tage 

Plads  ved  Siden  af  Hr.  Lindegaard  og 
som  undersøgte   Knive  og  Gafler,  sagde: 

—  Her  er  snusket. 

Fru  Lindegaard  Lagde  til,  inaaske  som 
Resultal  af  en  ukjendt  Sum  af  Tanker: 

—  Her  er  kj edeligt. 

Fru  Rasmussen  havde  i  ti  Minutter  for- 
langt andre  Stole  til  Børnene,  og  Enkefruen 
sagde : 

—  Ja,  det  tager  lidt  Tid  ....  Den  stak- 
kels Kone. 

Der  ankom  en  meget  tyk  Herre  med  en 
meget  tyk  Dame,  hvem  alle  havde  glemt, 
siden  de  stod  af  Charabancen,  hvor  de 
havde  maattet  sidde  paa  hver  sin  Side  af 
Vognen  for  at  opretholde  Ligevægten  un- 
der Kørselen. 

Herren,  som  tørrede  Sveden  af  sit  An- 
sigt midt  i  Døren,  sagde: 

—  Naa,  vi  er  nok  lige  ved  at  komme 
for  sent. 

—  Nej,  De  kommer  vist  tidsnok,  sagde 
den  gamle  Frue,  og  alle  gav  sig  til  at  lé. 

Men  Inspecteuren  tog  sit  Gulduhr  med 
Kapsel  op  af  Lommen  og  sagde:     . 

—  Det  varer  dog  næsten  for  længe ;  mens 
Enkefruens  halte  Datter,  der  hørte  Fru 
Rasmussen  sige  til  sin  Mand: 

—  August,  nu  gaar  jeg  snart  med  Bør- 
nene, hviskede  til  sin  Moder: 

—  Mo'er,  jeg  gaar  derned. 

—  Ja  gjør  Du  det,  min  Pige,  sagde 
Moderen. 

Den  lille  Frøken  haltede  ned  ad  Bag- 
trappen, og  stod  i  Køkkenet: 

—  De  venter  deroppe,  Frue,  sagde  hun. 
-  Ja  de  gjør',  sagde  Fru  Brasen: 

—  Men  den  er  jo  po,  sagde  hun  og  tog 
sig  op  til  sit  Hoved:  nu  kommer  vi. 

Brasen  sad  og  trommede  paa  den  aabne 

Lem;  al  Dampen  fra  Køkkenet  stod  ud 
gjennem  Lemmen,  saa  det  var,  som  Køk- 
ken og  Gæstestue  gik  ganske  i  ét  i  den 
samme  Taage : 

-  Ja,  det  er  Satans  med  de  Fruentim- 
mer, sagde  Brasen. 

Frøkenen  gik. 

Kom   med   Terrinerne,    sagde    Fru 
Brasen. 

Ingen  kunde  finde  dem.  Christian  og 
Stine  løb  omkring  i  Rummet  med  tomme 
Hænder. 

—  Her  staar  de,  sagde  Signe. 
Terrinerne   stod   midt   foran   dem   paa 

Bordet. 

Du   spilder,  Jansine,   skreg  Brasen 
fra  Lemmen. 

—  Ja,  Brasen,  sagde  Fruen,  der  hældte 
Suppe  op : 

-  Ja,  Brasen,  men  jeg  har  jo  Vand  i 
mine  Øjn'. 

-  Og   hvem   ska'   øs'   den   op,   raabie 
Brasen. 

Det  gav  et  Sæt  i  Fruen,  og  hun  blev 
helt  stiv:  der  var  ingen  til  at  øse  den  op. 

-  Det   maa   Du,   Brasen,   sagde   hun. 
Hun  havde  tiet  et  Øjeblik. 

—  Nu  gaar  jeg,  sagde  Brasen  og  vilde 
lukke  Lemmen. 

Fru  Brasen  saa  sig  om: 

—  Ja,  saa  maa  jo  jeg,  sagde  hun. 
Men  saa  maa  jeg  jo  ha'  en  Kjole  po. 

Pludselig  begyndte  de  oppe  i  Salen  at 
trampe.  Det  var  den  østjydske  Frøken, 
der  var  begyndt. 

—  Nu  tramper  de,  sagde  Brasen,  der 
smak  Lemmen  til,  og  han  løb  pludselig, 
gjennem  den  lille  Spisestue,  over  Gaarden, 
ud  i  Smøgen. 

Fru  Brasen  rendte  op  af  Bagtrappen  ind 
i  Sovekammeret  og  rev  sin  Perlekjole  ud 
af  Skabet. 

Alle  trampede  i  Gulvet  derinde,  und- 
tagen Medlemmerne  af  Lærerstanden,  der 
ikke  rørte  sig  men  ventede  deres  Ret  — 
saa  hele  Huset  gyngede: 

—  Bring  Terrinerne  op,  raabte  Fru 
Brasen  fra  Sovekammeret. 

Alle  Gæsterne  stod  og  trampede  og  lo, 
da  Stine  og  Christian  kom  ind  med  Ter- 
rinerne. Kappen  havde  Stine  faaet  paa 
Skjæv  paa  Hovedet,  i  Forskrækkelsen. 

—  Naa,  sagde  den  tykke  Herre,  man, 
maa  jo  føje  sig  efter  Forholdene.  Alle 
søgte  deres  Pladser. 

—  Jeg  kan  ikke  faa  'en  po,  sagde  Fru 
Brasen:  Jeg  kan  ikke  faa  'en  po. 

Med  Perlekjolen  halvt  paa,  raabte  hun 
ud  af  Sovekammeret  paa  Signe. 

—  Du  maa  hægt'  den. 

Der  var  ingen  Stole  til  de  to  Venner,  og 
Christian  slap  sin  Terrin,  for  at  løbe  efter 
to  Sæder  inde  hos  Ægteparret  Linde- 
gaard. 

Den  tykke  Herre  foreslog  at  bytte  Stol 
med  sin  Naboerske,  én  af  Kommunelæ- 
rerinderne — -  hans  egen  var  for  skrøbe- 
lig —  og  Lærerinden  sagde,  mens  Her- 
ren byttede  Stolene: 

-  Ja,  de  er  jo  ikke  vore. 

—  Og  min  bedre  Kapp',  sagde  Fru 
Brasen. 

Den  »bedre  Kappe«  laa  i  en  Skuffe, 
og  Signe  fik  den  frem. 

Fru  Brasen  stod  foran  Spejlet. 

—  Man  kan  ikke  sé  sig  selv,  sagde 
Fru  Brasen.  Saa  blændede  var  bendes 
Øjne. 

Nu  bliver  Suppen  kold,  sagde  Fru 
Lindegaard,  mens  de  alle  sad  og  ventede, 
foran  deres  tomme  Kuverter. 

Fru  Brasen  begyndte  at  øse  op.  Brasen 
havde  sneget  sig  ind  fra  Smøgen.  Det 
var  lige  saa  meget,  at  ban  kiggede  ind  ad 
Køkkenvinduet. 

Xaa,  nu  er  de  ved  Truget,  sagde 
han  og  stak  beroliget  Hænderne  ned  i  sin 
Lomme. 

Der  strøg  to  trikotklædte  Cyclister  ind 
ad  Porten.  De  sprang  af  og  kom  ind  i 
Gæstestuen  for  at  spørge,  om  de  kunde 
blive  her  i  Nat: 

-  Ved   ikke,   sagde   Brasen:    men    det 
ka'  De  vel. 

Cyclisterne  skulde  ogsaa  have  Mad: 
men  først  maatte  de  vadske  sig. 

Fru  Biasen,  der  var  nede  at  sé  til  sin 
Fisk,  sagde  til  Køkkenpigen: 

—  Hæld  mere  po! 

Det  var  Terrinerne,  som  var  tomme 
igjen: 

Gæsterne  slubrede  Suppe  i  sig  med 
Folks  Begjærlighed,  der  sidst  smagte  Mad 
i  eil  anden   Landsdel : 

Jansine,  raabte  Brasen: 

- —  Her  er  to  Mandfolk,  der  vil  ha'  Logi 
- —  men  først  vi!  de  vaskes. 

Frn  Brasen  forstod  ham  ikke  strax,  saa 
sagde  hun : 

—  Vis  dem  ovenpo. 

—  Ja,  sagde  Brasen,  det  kan  vi  osse; 
og  han  gik  med  de  to  Cyclister  op  ad 
Hovedtrappen  hen  til  en  Dør,  hvor  med 
store  Bogstaver  var  malet  »Dametoilet.« 

—  De  ka'  godt  gaa  ind,  Folkens,  sagde 
han:  For  der  er  ingen. 

De  leende  Trikotklædte  gik  derind. 

Inde  i  Spisestuen  begyndte  Gæsterne  at 
forlange  01,  og  Christian  løb  rundt  med 
Baierne,  der  timevis  havde  staaet  i  Geled- 
der paa  Skænken  og  var  blevet  varme  i 
Solen. 

—  Man  kan  vel  faa  en  kold  01,  sagde 
den  tykke  Herre,  og  Inspecteuren  bad 
for  fjerde  Gang  om  sin  Flaske  Rødvin. 

—  Er  der  Vand  til  os  andre,  spurgte 
Fru  Rasmussen. 

Alle  Vandkarafler  var  tømte,  og  Fruen 
fra  Østkysten  og  Datteren  brugte  Vifte 
over  deres  Suppetallerkener. 

Enkefruen  sagde  over  Bordet  til  Fru 
Lindegaard : 

—  Ja,  vi  har  det  saa  rart  nede  hos  os, 
og  Datteren  lagde  til: 

-  Vi   har   fundet  en   Pottemager,   der 
har  saadan  kønne  Ting. 

Den  østjydske  Frøken  spurgte,  hvad 
han  lavede;  og  den  brunlødede  Herre 
sagde  med  en  blød  Stemme  over  til  den 
halte  Frøken: 

—  Jeg  saå,  De  var  derude,  Frøken.  Han 
boer  vist  i  Byens  yderste  Hus. 

Den  østjydske  Frue  faldt  ind  igjen  og 
sagde,  at  det  var  jo  meget  moderne  med 
den  Slags  Sager  i  sine  Stuer.  Hun  havde 
henvendt  Ordene  nærmest  til  Fru  Ras- 
mussen, der  svarede  kort: 

-  Ja,  det  er  jo  brugt  hos  mange. 

Men  Inspeeteuren  sagde: 

—  Ja,  det  ser  virkelig  ud,  som  gjenop- 
stod  Keramiken. 

Og  langs  ad  hele  Bordet  talte  de  om 
Krukker  og  Bindesbøl  og  Keramik. 

De  fire  Kommunelærerinder  sagde  no- 
get om  Sløjd. 

—  Vi  har  nu  saa  mange  kinesiske  Ting, 
sagde  Enkefruen:  for  vor  Familie  har  jo 
faret  paa  Vandene. 

Fru  Lindegaard  samlede  paa  Platter. 

—  Men  hun  maatte  sige,  hun  foretrak 
Bing  S:  Grøndahl  -  -  langt.  Der  var  dog 
virkelig  mere  Farve. 

Den  brunlødede  sagde  over  til  Enke- 
fruen og  talte  om  kinesisk  Poreellain: 

-  Der  er  dejlige  Ting  iblandt.  Men 
ogsaa  i  Tokio  finder  man  vidunderligt 
Poreellain. 

Den  østjydske  Frøken,  der  greb  Lejlig- 
heden, strakte  Hals  og  sagde: 

-  Gud,  har  De  værel  der? 

Den  brunlødede  bejaede  det,  og  Inspee- 
teurinden,  der  spurgte  for  første  Gang, 
smilte  og  indskød: 

Det  er  uhyre  interessant,  fremmede 
Verdensdele. 

Inspecteuren  havde  selv  rejst  meget. 
Han  havde,  ja,  det  var  saadan  en  Ung- 
domsdrøm, blandt  andet  været  i  det  hel- 
lige Land. 

Den  brunlødedes  Ven  bøjede  sig  imod 
Inspecteurinden  og  spurgte,  om  Fruen 
havde  været  med : 

-  Ja,  sagde  Fruen;   min   Mand  rejser 
ikke  uden  mig. 

-  Men,  sagde  Inspekteuren,  Golgatha 
glemmer  man  aldrig. 

Fru  Lindegaard,  der  aldrig  havde  rejst, 
var  bleven  ved  at  tale  om  Grøndahl  oa 
sagde : 


o 


—  Jeg  faar  det  billigere,  fordi  jeg  kj en- 
der en  Kassererske  i  Forretningen;  me- 
dens den  tykke  Herre,  der  var  inde  paa 
Rejserne,  sagde: 

—  Jeg  og  Julie  tager  nu  kun  til  Verdens- 
udstillinger, for  saa  er  der  ligesom  mest 
at  sé. 

—  Men  faar  vi  mere?  sagde  han  plud- 
selig og  saa  ned  over  Bordet;  og  Inspec- 
teuren, der  atter  tog  sit  Kapsel-Uhr  op, 
sagde: 

—  Det  lader  ikke  til. 

—  Hvad  skal  vi  have  efter?  spurgte 
den  ene  af  Lærerinderne  Christian,  som 
løb  med  Suppetallerkenerne. 

—  Jeg  véd  ikke,  svarede  Christian,  der 
dryppede  over  sin  hele  Krop. 

Fru  Brasen  havde  nede  i  Køkkenet 
faaet  Fisken  paa  Fadene: 

—  De  er  smaa,  sagde  hun:  der  maa 
Blade  po;  Signe  løb  efter  Blade. 

De  to  Cyclister  var  kommen  ind  i  Spise- 
salen og  skulde  have  Plads.  De  var  for- 
legne og  stod  og  sank  i  Knæene,  som  om 
det  kunde  skjule  deres  mer  end  Halv- 
nøgenhed forneden.  De  gik  Bordet  rundt, 
og  de  fandt  ingen  Plads,  medens  Stine  og 
Christian  begyndte  at  byde  Fisken  rundt, 
og  Fru  Rasmussen,  der  hadede  Sport  og 
dens  Klædedragter,  sagde  om  Cyklisterne: 

-  August,  ikke  hos  os. 

Den  tykke  Herre  tog  Fisk  og  spurgte 
Stine: 

-  Fra  hvilket  Hyttefad  er  de,  Jomfru? 
medens  en  af  Lærerinderne  aftørrede 
Saueeskaalen  med  sin  Serviet,  og  Fru 
Lindegaard  i  Lorgnet,  med  Kyndighed, 
maalte  Cyclisternes  meget  oprigtige  Fi- 
gurer, som  Kenderen,  der  undersøger  Gjen- 
standen. 

-  Vi  kan  rykke  sammen,  sagde  den 
østjydske  Frøken,  der,  idet  Cyclisten  blev 
kilet  ind  mellem  hende  og  Fru  Lindegaard, 
garderede  sit  Kjoleslæb,  uden  at  flytte 
sine  Ben. 

En  af  Lærerinderne  bad  om  Salt: 
—  Ja,  det  vilde  være  rart,  sagde  Hr. 
Rasmussen,  og  Stine  og  Christian  lod  al- 
ting staa  -  naar  de  satte  Fadene  fra  sig, 
saa  det  u(\,  som  de  øvede  dem  i  Slyngning 
med  Skive  -  for  at  løbe  efter  Sall:  Der 
var  ikke  ét  Sallkar  paa  Bordet. 

Fisken  slap  op  ved  den  brnnløddede. 
Den  tykke  Frue,  der  spiste  Rødspætte  med 
Kniv,  bad  om  Brod,  som  der  heller  ikke 
var,  før  den  ene  Cyelist,  i\w  allerede  var 

bleven  meget  rødhovedet  i  den  stærke 
Nærhed  af  de  østjydske  og  de  Linde- 
gaardske Skørter,  havde  hentet  et  Dusin 
Rundstykker  paa  Bufetten: 

-  Tak,  sagde  den  østjydske  Frøken, 
og  greb  koket  Rundstykket  fra  Sports- 
manden som  en  lille  Boldt. 

—  Kommer  der  Fisk?  sagde  den  fjerde 
Lærerinde  i  Rækken,  mens  Stine  kom  lø- 
bende med  nogle  Conserves-Hummer,  som 
Fru  Brasen  havde  rørt  sammen  med 
nogle  Fiskeboller: 

-  Hvor  de  spiser,  sagde  hun. 

Hele  Køkkenet  var  fuldt  af  tømte  Gryder 
og  brune  Kartofler  og  skidne  Tallerkener: 

Det  var  Stegepanden  med  Kyllingerne, 
der  stod  midt  paa  Gulvet: 

—  Nu  faar  de  Hummer,  sagde  Fru 
Brasen. 

Christian  tog  et  andet  Fad  og  løb  igjen 
efter  Rødvin  til  den  brunlødede  og  hans 
Ven,  som  fik  den  og  drak  Rødvinen  med 
Vand. 

Ved  hele  den  ene  Side  af  Bordet  talte 
man  om  Cycler. 

Fru  Lindegaard  cyclede  ikke.  Hun  fandt 
det  ikke  klædeligt.  Men  hun  interesserede 
sig  for  Væddeløb: 

Vi  boer  jo  tæt  ved  Banen,  sagde 
hun;  den  østjydske  Frøken  derimod  cyc- 
lede meget  langs  Kystvejen: 

-  Der  er  et  rædsomt  Mudder  om  Aft- 
nerne, sagde  hun. 

Den  anden  Cyclist  talte  om  Ringe  og 
en  ny  Konstruktion  af  Lygter.   Den  ene 

Kommunelærerinde,  der  havde  faaet  Pin- 
cenez  paa,  sagde  pludseligt: 

—  Jeg  har  maattet  kassere  tre  Lygter, 
og  Enkefruens  Datter,  der  saa  ud  for  sig, 
sagde: 

-  Ja  jeg  vilde  saamænd  ogsaa  gjerne 
cycle. 

-  K  a  n  F  r  ø  k  e  n  e  n  i  k  k  e  ?  s  a  gd  e  C  ve  1  i  s  te  n . 

-  Xej,  svarede  den  lille  Frøken  og  ry- 
stede paa  sit  Hovede. 

Inspecteur  Rasmussen  var,  med  nogen 
Vægt,  vendt  tilhage  til  Palæstina,  og  talte 
om  Pastor  Blaumullers  udmærkede  Værk 
om  dette  Land:  en  virkelig  Vejleder,  sagde 
han  til  den  østjydske  Frue,  der  ikke  hørte 
efter  —  Datteren  gjorde  hende  altid  en 
Smule  nervøs,  naar  Frøkenen  traf  sam- 
men med  Sportsmænd  —  og  Inspecteuren 
brød  paa  en  Gang  af  og  sagde,  henvendt 
til  én  af  Lærerinderne: 

-  De  har  jo  ogsaa  rejst,  Frøken  Cord- 
sen,  og  Frøken  Cordsen  lod  Lygterne  i 
Stikken  og  svarede: 

-  Ja,  Hr.  Inspecteur,  vi  var  i  Thurin- 
gen  med  en  Selskabsrejse. 

Pludselig  smilede  den  brunlødede;  men 
da  han  saa.  at  Enkefruen  søgte  efter  Vand, 
og  der  ikke  var  noget,  bøjede  han  sig 
igjen  frem  og  sagde: 

-  Vil  Fruen  dog  ikke  have  lidt  Vin? 
Den  er  slet  ikke  saa  daarlig: 

Mange  Tak,  sagde  den  gamle  Dame, 
der  rakte  sit  Glas  over  imod  ham:  en  an- 
den Gang  gjør  jeg  Gjengjæld.  Jeg  har 
selv  el  Par  Flasker  med.  Vi  har  et  ganske 
godt  Mærke  i  vor  Familie. 

De  begyndte  paa  Kyllingerne  og  In- 
speeteuren  forsynede  Børnene: 

—  August,   sagde   Fruen,   tag  rigeligt. 
Ved  den  anden  Bordende  bød  Christian 

Kartofler. 

Den  tykke  Herre,  der  havde  sét  ned 
mod  den  Rasmussenske  Bordende,  sagde 
ret  højt  til  sin  Kone:  Der  skal  vel  være 
Mad  til  os  alle;  og  Fru  Lindegaard,  som 
havde  faaet  Øje  paa  et  Fad  Agurker  paa 
Mejeristens  Buffet,  sagde  til  sin  Mand: 
Hans,  lad  mig  i  det  mindste  faa  Salat. 

Den  ene  Cyclist  raabte  i  Døren  til  Bag- 
trappen paa  Vin  til  Fru  Lindegaard  og 
paa  en  Gaffel  til  den  østjydske  Frøken, 
der  ingen  havde,  da  hun  havde  brugt 
dem  begge  til  Fisken  —  medens  to  af 
Lærerinderne,  som  var  purpurrøde  i  deres 
Hoveder,  havde  rejst  sig  og  ude  paa  Gul- 
vet bad  om  dog  nu  at  faa  det  Sodavand, 
mens  Christian,  hvis  Arme  strittede  stivt 
frem  foran  ham,  som  havde  han  Krampe 
i  dem,  spurgte: 

—  Skal  det  være  svensk? 

—  TcC,  Julie,  sagde  den  tykke  Herre, 
der  havde  rejst  sig  for  at  gribe  Kyllinge- 
fadet. Hans  Servietsnip  væltede  en  Flaske. 

Døren  til  Gangen  gik  op,  og  der  lød  et: 

—  Men  Johnny,  de  spiser  jo! 

idet  Frøken  Fryant  stod  paa  Tærskelen. 

Den  brunlødede  og  hans  Ven  var 
sprungne  op  men  Frøken  Fryant,  der  var 
omklædt  og  meget  tarvelig,  i  noget  hvidt 
Silke,  som  var  mat,  med  mange  hvide 
Kniplinger,  lo  og  sagde: 

Undskyld  ....  men  Hr.  Ender,  kan 
jeg  ikke  tale  med  Dem? 
Og  Døren  blev  lukket. 
Selskabet  var  blevet  ganske  stille,  og  alle 
havde  set  imod  Døren,  mens  den  brun- 
lødede,  der  ligesom  havde  faaet  en  anden 
Holdning,  gik  hen  over  Gulvet  og  ud  paa 
Gangen. 

Men  det  var  jo  Frøken  Fryant,  sagde 
den  gamle  Dame  glad  til  Vennen. 

Ja,  svarede  han:  de  boer  her. 

Næ,  gjør  de  det,  sagde  den  gamle 
Dame  i  samme  Tone:  vi  har  kjendt  hin- 
anden saa  mange  Aar. 

Fru  Lindegaard  sagde  til  Manden: 

-  Hans,  Generalkonsulen  er  jo  en  Ven 
af  din  Fader;  og  Tømmerhandler  Berg, 
den  tykke  Herre,  sagde: 

Julie,  der  er  vist  Sauce  i  mit  Skæg. 
Men  Fru  Rasmussen  sagde: 

August,  Kartofler:  og  bandt  Smæk- 
ken lidt  fastere  om  Halsen  paa  sin  yngste. 

Paa  Gensyn  saa,  Ender,  sagde  Frø- 
ken Johnny,  der  løb  ned  ad  Trappen,  hvor 
Ingeborg  allerede  stod  paa  det  nederste 
Trin. 

-  Og  Tak,  Frøken,  sagde  den  brunlo- 
dede,  som  blev  staaende  med  bøjet  Hoved, 
indtil  Damerne  var  borte: 

Gudbevares,  sikket  Jerusalem,  der 
var,  sagde  Frøken  Johnny,  der  var  bleven 
ved  at  lé:  den  Diner  maa  sikkerlig  for- 
bedres; og  idel  hun  aabnede  Døren  til 
Skænkestuen,  sagde  hun: 

Du,  vi  begynder  strax. 

Herman  Bang:  Sommerglaeder  ~ 

Brasen  sad  paa  Stolen  med  Puden  ved 
den  aabne  Lem: 

—  Goddag,  Hr.  Brasen. 

Frøken  Fryant  satte  sig  paa  en  Stol  midt 
i  Stuen  og  slog  Hænderne  imod  hinanden : 

—  Har  De  Champagne?  spurgte  hun. 
Brasen  stod  op,  han  blev  næsten  helt 

lige  i  sine  hjulede  Ben: 

—  Jo,  sagde  han,  og  han  lo  selv:  Og 
den  er  s'gu  god,  Frøken. 

—  Det  var  da  rart,  sagde  Frøken  Fry- 
ant: sæt  saa  tre  Flasker  paa  Is: 

—  Vi  bliver  sex.  Farvel,  Hr.  Brasen. 
De  to  Damer  var  ude  igjen : 

—  Saa  ta'er  vi  den  til  Bordvin,  sagde 
Johnny: 

—  Og  gaar  videre. 

—  Hvor  Du  ligner  Dig  selv,  sagde  Frø- 
ken Ingeborg. 

—  Ja  —  Johnny  Fryant  holdt  slet  ikke 
op  med  at  lé  — : 

—  Og  jeg  vil,  hvad  jeg  vil. 

Hun  blev  staaende  midt  paa  Torvet,  som 
hun  søgte  efter  noget,  og  sagde  saa  pe- 
gende paa  Therkildsens  Bod: 

—  Der  gaar  vi  ind.  Véd  Du  hvad,  i  den 
Slags  Butikker  er  der  altid  noget  gjemt  i 
Krogene. 

Da  Krambodsvendene  saa  de  to  Damer 
paa  Trappen,  løb  den  ene  ind  efter  Kon- 
sulen, der,  naar  hun  kom  i  Butikken, 
plejede  at  hilse  paa  Borgmesterens  Datter. 

—  Therkildsen,  Du  bliver,  sagde  Fruen: 
det  passer  sig  vel  ikke,  at  de  ser  Dig  bag 
en  Disk. 

Svenden  vendte  tilbage  til  Butikken, 
hvor  Frøken  Fryant  allerede  havde  fun- 
det tre  Glas  med  fransk  Syltetøj,  som  hørte 
lil  Fru  Therkildsens  private  Forbrug  og 
var  Rester  fra  en  Lieitationsmiddag  for 
Amtsraadet: 

-  Det  er  udmærket,  sagde  Frøken  Fry- 
ant: Og  saa  nogle  Kiks. 

Hun  kom  i  Tanker  om  Ost,  og  spurgte, 
hvad  de  havde. 

-  Jeg  tror  nok,  Fruen  har,  sagde  Kom- 
mis'en  og  han  løb  igjen. 

Frøken  Johnny  lo  paa  ny  og  fik  Osten, 
mens  hun  højt  sagde  til  Frøken  Ingeborg: 

-  Hvem  er  dog  disse  Mennesker? 

—  Det  er  en  Konsul  Therkildsen,  sagde 
Frøken  Ingeborg. 

—  Ja  saa,  sagde  Frøken  Johnny,  der 
maaske  slet  ikke  havde  hørt  Navnet  men 
betalte,  hvad  hun  skulde,  af  en  Ruslæders 
Herrepung: 

—  Saa  skal  vi  ha'  Baand,  sagde  hun. 

—  Men  til  hvad?  spurgte  Frøken  Inge- 
borg. 

Til  Festen,  sagde  Frøken  Fryant, 
der  løb  i  Forvejen  ind  i  Forretningen  Hist. 
Hun  skulde  have  grønne  Silkebaand  og 
hvide  Silkebaand.  Hr.  Rist  og  Kommis'en 
søgte  i  alle  Kasser.  Der  var  ingen  grønne 
Silkebaand. 

Men  Du  kan  jo  tae  dem  blaa,  sagde 
Frøken  Ingeborg. 

Nej,  sagde  Frøken  Johnny:  ja,  saa 
ta'er  vi  kun  de  hvide,  og  vendt  til  Frøken 
Ingeborg,  tilføjede  hun: 

—  Jeg  kan  sprætte  Sløjferne  af  den 
grønne  Kjole. 

Da  de  kom  ud  paa  Gaden  igjen,  sagde 
Frøken  Johnny: 

—  Nu  plukker  vi  Roser.  Det  gjør  vi  hos 
Dig. 

Mens  de  gik  ved  Siden  af  hinanden, 
sagde  Frøken  Ingeborg,  og  hendes  Øjne 
saa  saa  langt  ud  i  Luften: 

—  Det  er  saa  længe  siden,  jeg  har  væ- 
ret til  Fest. 

Frøken  Johnny  standsede  og  saa  paa 
Frøken  Ingeborg. 

—  Kan  Du  da  ikke  læse  i  et  Menneskes 
Tanker?  sagde  hun. 

Men  Frøken  Ingeborg  greb  om  hendes 
Haandled  og  Johnny  tav,  medens  de  gik 
videre,  ved  Siden  af  hinanden. 

Uden  for  Borgmesterens  Hus  mødte  de 
to  Herrer  i  hvidt  Flonel  med  Sømands- 
kaskjet  og  i  Lakstøvler. 

De  to  unge  Mænd  hilste,  og  ikke  saa 
snart  var  de  komne  forbi,  før  Frøken  John- 
ny sagde: 

—  Men  Gud,  hvad  skal  de  her? 
Frøken  Ingeborg  svarede: 

-  Det  er  Therkildsens  Sønner. 

—  Ja  rigtigt,  de  hedder  vist  Therkild- 
sen, sagde  Johnny  og  de  gik  ind. 

. . .  Ved  Bordet  var  de  alle  begyndt  at  tale 
om  Fryants,  om  deres  Landsted,  om  den 
fremmede  Eskadre,  Generalkonsulen  lige 
havde  modtaget  som  Vært,  og  om  Rhederiet: 

-  De  er  s'gu  dygtige  Folk,  sagde  Tøm- 
mergrossereren : 

—  Det  er  Spidserne. 
Inspecteur  Rasmussen  sagde: 

-  Ja,  Handelen  er  blevet  én  af  Frem- 
tidsvejene  for  Danmark;  og  man  hørte 
den  østjyske  Frue  sige  til  Fru  Linde- 
gaard : 

—  Paa  Skibet  dansede  hun  to  Gange 
med  vores  Prins. 

Datteren,  der  pludselig  kilede  sin  Per- 
son ind  imod  Fru  Lindegaard,  sagde: 

-  Mon  John  er  med? 

»John«  var  den  unge  Fryant,  hvem 
Frøkenen  benævnede  ved  Fornavn  efter 
Kjendskab  gjennem  Bladene,  hvor  Hr. 
Fryant  junior  nævntes  ofte,  som  en  Me- 
ster paa  Tennispladsen. 

Cyclisterne  kendte  ikke  Hr.  Fryant. 
De  spillede  ikke  Tennis.  Den  brunlødede, 
der  var  vendt  tilbage,  talte  med  sin  Ven, 
da  Tømmerhandlerens  Frue  spurgte  Chri- 
stian: 

—  Hvor  skal  de  sidde? 
Christian  svarede: 

-  De  skal  spise  Klokken  syv. 

-  Hvor^?  sagde  den  østjydske  Frue. 
Christian  mumlede  noget  om,  at  de  vist 

vilde  spise  hos  sig  selv,  og  Fru  Rasmus- 
sen, der  hastigt  havde  betragtet  sin  Mand, 
sagde: 

—  Ja,  her  er  jo  heller  ingen  Plads. 
Og  helleringen  Mad,  sagde  Tøm  mer- 

grossereren,  der  pludselig  raabte  til  Stine,  i 
en  Tone,  der  mindede  om  Tømmeroplagel : 
Er  der  »no'en     Steg? 
Den   brunlødede   og  hans   Ven   havde 

rejst  sig  og,  bukkende  meget  dybt  for  den 
gamle  Enkefrue  og  hendes  Datter,  sagde 
den  brune: 

—  Velbekomme.  Vi  sidder  dog  saa 
trangt;  og  de  to  Venner  gik  ud  af  Stuen. 

Der  var  bleven  saa  stille,  at  man  hørte 
Lyden  af  deres  Skridt  og  af  Døren,  der 
lukkede  sig  efter  dem. 

—  Hans,  sagde  Fru  Lindegaard,  bed 
om  mere  Kylling;  og  Tømmergrossereren, 
der  hamrede  i  Bordet  med  sit  Glas,  sagde : 

—  Ja,  vi  skal  vel  ogsaa  ha'  Føden. 
Den  østjyske  Frue  vendte  sig  til  Stine: 

—  Maajeg  ogsaa  faa?  og  hun  vragede 
paa  Fadet,  da  der  ikke  var  Bryst: 

—  De  maa  hente  andet,  sagde  hun,  og 
henvendt  til  Fru  Rasmussen,  sagde  hun : 

—  Hvad  mon  de  to  Herrer  egentlig  var 
rejst  saa  langt  efter?  og  Hr.  Rasmussen, 
der  trak  paa  Skuldrene,  sagde: 

—  Ja,  for  dygtige  unge  Mænd  plejer 
der  jo  at  var  Plads  herhjemme. 

Tømmerhandleren,  der  blev  ved  at 
raabe  paa  Steg,  tilstod: 

—  Jeg  har  s'gu  aldrig  rejst  i  Forret- 
ninger —  uden  i  Sverige. 

Hr.  Rasmussen  begyndte  at  tale  om 
»Broderrigerne«,  og  Damerne  paa  den  an- 
den Side  af  Bordet  bøjede  sig  helt  frem, 
for  at  lytte  efter  Kommunelærerinderne, 
der  pludselig  havde  givet  sig  til  at  tale 
om  en  Sygeplejerske,  der  en  Gang  havde 
været  i  Familien  Fryant: 

—  Imod  hende  var  man  ikke  behagelig, 
sagde  den  ene  Lærerinde. 

Cyclisten  sagde  til  den  østjydske  Frø- 
ken, at  dette  her  Tennis  var  bare  noget 
Fedteri,  og  Fru  Lindegaard  bemærkede 
til  sin  Mand,  at  Grossereren  havde  virke- 
lig Ret : 

—  Dette  var  uanstændigt,  saaledes  at 
skille  sig  ud  fra  alle  andre. 

Stine  var  løbet  ned  ad  Trappen  med 
det  tomme  Fad,  da  Brasen  raabte  fra 
Lemmen: 

—  Jansine,  Jansine! 

—  Her  er  David  og  Goliath! 

-  Det  er  de  da  ikke?  sagde  Fru  Bra- 
sen og  slap  det  hele,  mens  hun  løb  ud  i 
Gæstestuen. 

-  Er  det  Therkildsens  Sønner?  sagde 
Christian,  som  løb  bag  efter. 

De  stod  alle  tre  og  saå  paa  de  to  Ther- 
kildsener, som  kom  forbi  i  deres  hvide 
Tøj.  Ogsaa  Doktoren  hang  ovre  i  sit 
Vindue. 

I  Skænkestuen  for  de  pludselig  fra  hin- 
anden, da  der  lød  et  højt  Raab: 

-  Ka'  man  faa  Mad? 

Det  var  Tømmerhandleren,  der  stod, 
ildrød  i  sit  Hoved,  midt  i  Døren  til  Køk- 
kenet: 

Eller  holder  De  Folk  for  Nar/ 

-  Naa,  sagde  Brasen  lige  saa  stille:  nu 
har  vi  'en. 

Tømmerhandleren  blev  ved  at  skælde 
ud:  Ur.  Hans  Lindegaard  var  fulgt  efter 
ham  og  sagde: 

Ja,  del  er  uanstændigt. 

Ja,  de  Herrer,   ja,  de  Herrer,  sagde 

Brasen,  der  blev  ved  at  bukke  sig  og  plud- 
selig raabte  han  aldeles  rasende: 

—  Men  det  er  ogsaa  de  Satan  til  Fruen- 
timmer. 

Fru  Brasen  var  løben  ud.  Hun  stod  i  en 
Krog  af  sit  Kjøkken.  Sit  Lommetørklæde 
kunde  hun  ikke  finde  og  Taarerne  løb. 

Tømmerhandleren  bredte  sig  midt  i 
Køkkenet. 

—  Der  er  jo  Mad,  sagde  han.  Hans 
Øjne  var  faldet  paa  Stegepanden  med  Du- 
erne, som  var  anbragt  midt  paa  Bordet. 
Fru  Brasen  løb  paa  én  Gang  frem,  som 
vilde  Herren  rane  Fuglene. 

Men  Brasen  sagde,  og  blev  ved  at  bukke 
sig: 

—  Ja,  de  Herrer,  ja,  de  Herrer: 

—  Hvor  Satan,  saa  send  dem  op,  sagde 
Tømmerhandleren,  der  pludselig  formil- 
dedes og  gik  op  ad  Trappen  og  ind  i 
Spisestuen,  hvor  han  satte  sig  tungt  paa 
sin  Stol: 

—  Nu  kommer  Vingedyrene,  sagde  han. 

—  Bring  dem  op,  kommanderede  Brasen. 
Fru  Brasen  havde  sat  sig  inde  i  Spisekam- 
meret. Det  var  næsten,  som  om  hun  hul- 
kede indvendig,  et  Øjeblik. 

Saa  stod  hun  op.  Hun  havde  faaet  en 
Tanke:  Doktoren  havde  det  Filetstykke 
hængende  til  den  gamle  Frues  Geburts- 
dag.  Men  hvis  det  skulde  nytte,  maatte 
hun  gaa  selv. 

Hun  gik  ud  gjennem  Køkkenet: 
-  Og  her  sto'er  det,  sagde  hun,  idet  hun 

rakte  en  Bunke  snavsede  Knive  og  Gafler 


ud  til  den  gamle  i  Forstuen 


Vask  dem  op,  Mo'er,  sagde  hun. 
Den  gamle  tog  dem,  og  skyllede  dem, 
og  tørrede  dem,  medens  de,  én  efter  én, 
tungt  faldt  til  Bunke: 

—  Sidder  min  Kappe,  sagde  Fru  Brasen  : 

—  Ja,  Mo'er,  svarede  Signe. 

Fru  Brasen  gik,  i  sine  Tøjsko,  hen  over 
Torvet,  op  til  Doktoren.  Da  hun  kom  ned 
igjen,  havde  hun  Fileten,  i  et  Stykke  Avis- 
papir, under  sin  Arm. 

Doktoren  stod  og  saa  efter  hende  i  sit 
Vindu: 

—  Jeg  tror,  sagde  han  langsomt:  at  jeg, 
Mo'er,  lader  mit  Navn  stryge  i  Annon- 
cerne. 

Han  tænkte  paa  Badeavertissementerne, 
hvor  han  var  opført  som  Kurlæge. 

Moderen,  der  havde  taget  fat  paa  Strik- 
ketøjet igjen,  sagde: 

-  Ja,  min  Ven,  det  har  jeg  længe  syn- 
tes for  mig  selv. 

Doktorens  Moder,  som   siden  Ulykken 

der  var  for  hende  ingen  anden  Ulykke 
end  Mandens  Fallit  den  Gang  -  havde 
fulgt  sin  Søn  i  over  tyve  Aar,  indskrænkede 
sig  næslen  altid  til     at  synes  for  sig  selv«. 

.  .  .  Inde  ved  Lemmen  skreg  Christian 
paa  Bodvin: 

Men  til  hvem  er  'et?  sagde  Biasen: 
det  skal  skrives. 

Men  Christian  løl),  mens  Fru  Biasen 
kom  til  Lemmen : 

—  Jeg  maa  ha'  af  Skuffen,  Brasen: 

—  Der  er  ingen  Ting,  sagde  Brasen: 
Og  ingen  Ting  bliver  der  skrevet. 

Han  rev  sig  selv  i  Sælhundehovedet, 
bøjet  over  et  Blækhus  og  en  Kladdebog 
og  Rejsebogen. 

—  En  Vin  til,  raabte  Christian,  der 
skreg  som  en  Trompet  over  den  rivende 
Forretning. 

—  Men  det  skal  skrives,  sagde  Brasen 
igjen  og  greb  Christian  Christensen  i  Ar- 
men: 

—  Det  er  til  dem,  der  hedder  Svendsen, 
sagde  Christian  og  stak  af. 

—  Gud  forbarme  sig,  sagde  Brasen :  Der 
har  vi  Vognen  fra  Hvidegaard. 

Oppe  i  Spisestuen,  hvor  alle  talte  i 
Munden  paa  hinanden,  og  Lindegaards 
og  Tømmerhandlerens  og  Fruen  fra  Øst- 
jylland drak  Rødvin  af  smaa  Kroglas  til 
01,  stod  den  østjydske  Frøken  og  Cycli- 
sten  ved  Vinduet,  hvor  de  legede  med 
samme  Gardinsnor: 

—  Moder,  sagde  hun,  da  ogsaa  hun  saå 
Vognen: 

—  Der  er  Graa. 

—  Hvem? 

— Sangeren,  raabte  Frøkenen,  der  klemte 
sig  helt  ud  af  Vinduet  ved  Siden  af  sin 
Cyclist. 

Ekvipagen  fra  Hvidegaard  var  rullet 
ind  gjennem  Porten,  hvor  den  slanke 
Tjener  sprang  af  og  aabnede  Vogndøren: 

—  Vi  kan  jo  strax  gaa  til  Bords,  sagde 
Fru  Graa,  der  var  meget  svær,  med  hvide 

Tænder,  særdeles  snøret,  og  ti  Aar  ældre 
end  sin  Mand: 

—  Som  Du  vil,  min  egen,  sagde  San- 
geren, der,  vendt  til  Tjeneren,  tilføjede: 

—  De  sørger  vel  for  Kufferterne. 
Sangeren  med  Frue  var  allerede  oppe 

ad  Trappen,  da  Brasen  kom  ud: 

—  Hvem  er  'et  Hansen?  spurgte  han. 

Hvidegaards  blege  Tjener,  der  begra- 
vede sine  brunt  behandskede  Hænder  i 
sine  Lommer,  svarede : 

—  Det  er  nok  en  Sanger. 

Da  Sangerens  Frue  aabnede  Døren  til 
Spisestuen,  var  den  østjydske  Grosserer- 
dame  allerede  midt  ude  paa  Gulvet: 

—  Men  er  De  her,  udbrød  Sangerfruen, 
der  talte  højt,  som  den,  der  er  vant  til  at 
blive  hørt:  Ja,  vi  farende  Folk  finder  Ken- 
dinger allevegne. 

Alle  Gæsterne  skubbede  sig  sammen, 
mens  Stolene  skrabede.  Cyelisten  maatte 
Hytte  over  paa  den  brunlødedes  Plads, 
for  at  Sangeren  og  hans  Kone  kunde 
komme  til  at  sidde  ved  Siden  af  den  øst- 
jydske Familie,  Ogsaa  Hr.  Rasmussen 
kjendte  Sangeren  fra  Kommunelærernes 
Forening,  hvor  han  var  Næstformand,  og 
Hr.  Rasmussen  forestillede  sig: 

-  Jeg  havde  den  Ære  at  høre  Dem, 
sagde  han;  og  Sangeren,  der  ikke  anede, 
hvem  Inspecteuren  var,  svarede,  at  han 
huskede  det. 

-  Hr.  Graa  sang  Arien  af  (larmen  , 
sagde  Fru  Rasmussen. 

Tømmergrossererens  Frue,  der  var  holdt 

op  at  spise,  kjendte  ingen  Ting  saa  dej- 
ligt som  det  Stykke.  Sangerens  skulde 
have  Suppe,  og  Stine  løb  at  Sted  —  Kap- 
pen havde  hun  taget  af  sig  og  lagt  i  en 
Vindueskarm  —  mens  Christian  bød  Fru 
Lindegaard  Dessert. 

—  Hvad  er  det?  spurgte  hun.  Det  var 
Sandkage  fra  Bager  Petersens  med  smaa 
Klatter  Syltetøj  paa  hvert  Stykke: 

—  Hans,  tag  det  andet  Fad,  sagde  Fru 
Lindegaard,  og  da  Manden  havde  rejst 
sig  for  at  hente  Fadet,  som  Stine  havde 
glemt  paa  Bufetten  og  hvorpaa  der  var 
Kræmmerhuse  med  Flødeskum,  skubbede 
Fruen  Mandens  fyldte  Vinglas  bort  fra 
hans  Kuvert: 

—  Ja,  han  har  jo  sunget  nogle  Gange 
i  den  Opera,  sagde  Fru  Graa,  mens  Tøm- 
merhandleren sagde: 

—  Mit  Navn  er  Berg.  De  kjender  maa- 
ske  Firmaet;  medens  Grossererfruen  fra 
Østjylland  selv  havde  rejst  sig  og  med 
Slæbet  i  Haanden  gik  hen  over  Gulvet  for 
at  se  at  skaffe  noget  Madeira  til  Sangerens 
Suppe. 

Alle  talte  om  Musik,  Opera  og  Dirigen- 
ter. Kommunelærerinderne  talte  om  Schu- 
bert: 

—  Ja,  sagde  Fru  Graa,  der  syntes  at 
have  tyve  Øren: 

—  Min  Dreng  elsker  al  den  Sang,  der 
gaar  til  Hjertet. 

Christian  bragte  Madeiraen,  der  var  en 
Rest  fra  en  Stranding  paa  Læsø  og  San- 
geren sagde,  idet  han  smagte  paa  den: 

—  Men  det  er  virkelig  Drue,  min  egen; 
medens  den  gamle  Enkefrue  bøjede  sig 
hen  imod  sin  Datter  og  hviskede: 

-  Hvem  er  det?  Hun  blev  ved  at  sé  paa 
Operisten,  der  var  meget  nedringet,  med 
en  stor  Diamantnaal  i  sin  Slips,  som  for 
at  give  Struben  Plads  til  at  arbejde. 

De  talte  alle  ind  imellem  hverandre  og 
Tømmerhandleren,  der  ogsaa  havde  villet 
have  Madeira,  spurgte  Christian,  der 
bragte  den: 

-  Det  er  jo  her,  han  boer,  Therkildsen? 

-  Ja,  sagde  Christensen,  der  knækkede 
Proppen  i  Flasken. 

Tømmerhandleren  begyndte  at  fortielle 
om  Konsulen  og  hans  Forretninger  og 
sagde,  at  de  kaldte  ham  Kong  Sul: 

-  Fordi  han  er  saa  mager,  sagde  han; 
men  Christian,  der  lo,  saa  han  næsten 
hikkede,  sagde: 

—  Der  er  ogsaa  dem,  der  kalder  ham 
Kong  Saul.  Og  hans  Sønner,  dem  kalder 
de  for  David  og  Goliath. 

Er   (\vn    ene    da    saa    lang?    spurgte 
Tømmerhandleren. 

Nej,  sagde  Christian  :  de  er  lige  lange. 
Alle  lo,  og  Inspekteur  Rasmussen  sagde  : 

—  Ja,  man  har  jo  saa  mærkelige  Vit- 
tigheder i   Provinserne. 

Fru  Rasmussen,  der  talte  med  Sange- 
rens Frue,  som  uafladelig  fyldte  sin  Mands 
Tallerken  med  Duebryst,  sagde,  at  det 
altid  havde  staael  for  hende«  at  over- 
være Festspillene  i  Bayruth.  Pludselig 
nævntes  Fryants,  og  Fru  Graa,  der  gjorde 

en  Bevægelse,  som  en  Jæger,  der  hører  et 
Signal,  spurgte: 

—  Er  de  her? 

Fru  Rasmussen  svarede: 

—  Ja,  men  de  spiser  for  sig  selv. 

. . .  Nede  i  Skænkestuen  var  Apothekeren 
kommen.  Han  medbragte  en  lille  Pakke 
Reklamekort,  som  var  trykte  paa  Glans- 
papir og  hvorpaa  Apotheket  anbefalede 
Eau-de-Cologne,  Børster  og  Svampe. 

—  Ja,  jeg  tror  s'gu,  den  gaar,  Apotheker, 
sagde  Brasen,  der  sad  ved  Skænken. 

—  Vi  vil  haabe  det,  svarede  Hr.  Hauch, 
der  saå  ud,  som  havde  han  ingen  Ben  i 
sine  egne  Benklæder. 

—  Jeg  maa  ha'  af  Skuffen,  Brasen.  Det 
var  Fru  Brasen  ved  Lemmen.  Hendes 
Øjne  løb  med  Vand,  som  om  hun  græd 
ustandseligt. 

Skuffen  var  tom: 

—  Men  hvad  nytter  'et,  sagde  Brasen: 
det  gi'er  jo  ingen  Kuntanter. 

—  Kom  herud  Brasen,  sagde  Fruen, 
der  gik  ind  i  Spisekammeret,  medens 
Brasen  fulgte  efter.  Da  han  kom  ud  igjen, 
vandrede  han  gjennem  sin  Gaard  og  ud 
i  sin  Port.  Der  blev  han  staaende  et  Øje- 
blik med  et  underligt  Udtryk  i  sit  Ansigt, 
nærmest,  som  hos  én,  der  véd,  at  han 
skal  gaa  et  langt  Stykke  Vej. 

—  Ja,  jeg  maa  vel,  sagde  han. 

—  Er  Konsulen  at  træff',  spurgte  han, 
da  han  stod  ovre  i  Butikken.  Han  talte 
som  et  Barn,  naar  større  Vanskeligheder 
kom  paa. 

Men  Konsulen,  der  havde  meget  travlt, 
sagde  strax : 

—  Det  er  vel  Valuta,  Brasen:  Det  er  jo 
ellers  begribeligt  —  i  Øjeblikket. 

Medens  Brasen  underskrev  Kvitterin- 
gen, spurgte  Konsulen: 

-  Er  de   gaaet  til   Bords?    og   mente 
Fryants. 

Næh,  de  skal  lige  til  at  spise,  sagde 
Brasen,  og  stak  Pengene  i  en  Lomme,  der 
var  saa  rummelig,  at  den  aldrig  kunde 
fyldes: 

-  Tak,  Hr.  Konsul. 

Hr.  Therkildsen  vendte  tilbage  til  Lej- 
ligheden, hvor  Fruen,  assisteret  af  sine 
Herrer  Sønner,  lod  Lysekronen  i  Daglig- 
stuen flytte  ud  under  Verandaloftet,  hvor 
man  »virkelig  godt  kunde  have  den 
tændte 

Fru  Therkildsen   vilde  ikke  byde  dem 

andet  end  Thé  og  bag  efter  Syltetøjerne, 

hvortil  de  havde  de  engelske  Krystalskaale. 

Ja,  sagde  den  yngste  Søn:  naar  her 

bare  ikke  ser  ud,  som  der  var  Staahej. 

—  Og  saa,  Therkildsen,  sagde  Fruen: 
gaar  Du  derover  om  en  Time. 

Fruen  var  selv  allerede  paa  Vejen  til 
Butikken,  for  at  hente  Syltetøjsflaskerne. 

Da  Brasen  gik  hjem  over  Torvet,  sagde 
Doktorens  Moder,  som  sad  ved  sit  Spejl: 
Xu  har  Brasen  faaet  Mønt  hos  Ther- 
kildsen .  .  .  Gud  ske  Lov. 

Brasen  skrabede  ud  foran  sin  egen  Port, 
da  Frøken  Fryant  kom  gaaende  med  en 
stor  Spaankurv: 

—  Naa,  Hr.  Brasen,  sagde  hun:  skal 
vi  snart  spise? 

-  Min  Kone  er  i  Gang,  svarede  Brasen. 
Da  Frøken  Johnny  kom  op  i  Værelset, 
sagde  hun: 

—  Men  bevare  mig  vel,  er  her  ikke 
begyndt? 

—  Nej,  svarede  Moderen,  der  sad  i  den 
ene  at  de  to  Lænestole:  men  nu  kan  Du 
jo  sé,  hvad  Du  kan  udrette. 

Frøken  Johnny  løb  ned  igjen  og  ind  i 
Gaarden,  hvor  hun  stak  Hovedet  ind  af 
Køkkenvinduet : 

—  Naa,  Fru  Brasen,  sagde  hun:  hvor- 
dan gaar  det? 

Frøken  Fryant  var  nær  blevenstik- 
kende  midt  i  Sætningen  ved  Synet  af  Køk- 
kenet : 

—  Jo,  jo,  sagde  Fru  Brasen  og  plud- 
seligt lagde  hun  til  og  førte,  uden  at  vide 
det,  med  Haanden  et  Par  Sodstænk  ud 
over  sit  Ansigt:  De  maa  ikke  sé  po  'et. 

Frøken  Johnny  løb  tilbage: 

—  Næh,  raabte  hun  til  Fru  Fryant:  det 
skulde  Eriksen  sé. 

Eriksen  var  Husjomfru  hos  Fryants. 

—  Men  Mama,  der  er  ikke  andet  for, 
end  at  vi  laaner  Ingeborgs  Jomfru  og  at 
hun  varter  op. 

Frøken  Johnny  fik  et  Rejseetui  frem 
og  skrev  med  flyvende  Bogstaver  nogle 
Linier  paa  haandgjort  Papir: 

— -  Og  hun  kan  ligesaagjerne  tage  Por- 
cellain  med,  sagde  hun,  mens  hun  med 
et  lille  Tryk  lukkede  Konvolutten  med  et 

Voxsegl,  der  bar  hendes  Valgsprog :  »hony 
soit.« 

-  Og  en  Dug,  sagde  Fru  Fryant  og  lo. 

Datteren  lo  med  og  skrev:  »En  Dug!« 
udenpaa  Konvolutten. 

Jens  skulde  afsted: 

—  Men  jeg  maa  først  vaskes,  sagde 
Jens:  naar  jeg  skal  til  Borgmesterens. 

—  Næh,  sagde  Frøken  Johnny:  løb  Du, 
som  Du  er: 

Da  Jens  havde  aflevet  Brevet  hos  Borg- 
mesteren, gik  Stuepigen  op  i  Gavlen  til 
Frøkenens  Værelse. 

Frøken  Ingeborg  fik  Brevet  rakt  ind 
gjennem  Døren. 

Da  alt  var  ordnet,  lukkede  Frøkenen 
igjen.  Der  hørtes  i  hendes  Stuer  kun  Ly- 
den af  hendes  Skridt. 

Frøken  Ingeborg  syntes  saa  høj,  som 
hun  gik  mellem  de  mathvide  Vægge,  med 
de  smalle  Striber  af  Sølv.  Der  løb,  i  tynde 
Hammer,  langs  Væggene  en  Frise  af  Bil- 
leder med  mange  Palmer.  De  var  fra 
Vestindien.  Og  andre  med  hvide  Bjerge. 
De  var  fra  Schweitz. 

Frøken  Ingeborg  vandrede  længe.  Saa 
klædte  hun  sig  paa.  Langsomt  gik  hun  rundt 
mellem  de  store  vestindiske  Kummer. 

Hendes  Kjole  var  gul  og  (æstet  med 
Valmuer.  Foran  sit  Spejl  tog  hun  en 
Perlesnor  om  sin  Hals,  én  Bække  Perler. 
Hendes  Øjne  blev  i  Spejlet,  og  en  lang 
Stund  betragtede  hun  u fravendt  sit  eget 
Ansigt,  med  et  Blik,  som  dens,  der  læser 
—  ubevægelig. 

Herman  I5:m^  :  Sommerglæder  N 

Hun  havde  ikke  hørt,  at  det  bankede 
svagt  paa  Døren,  før  det  bankede  igjen, 
og  hun  for  sammen,  idet  hun  lukkede  op : 

—  Men  Mama,  er  det  Dig? 

—  Hvad  vil  dog  Du?  Frøken  Ingeborgs 
Stemme  blev  pludselig  meget  blød  midt 
i  Sætningen. 

Borgmesterens  Frue  gik  aldrig  meget 
rundt  og  havde  i  Aar  og  Dag  ikke  været 
i  Datterens  Stuer. 

Hun  svarede  ikke  men  gik  ind  over 
Tærskelen.  Saa  greb  hun,  paa  én  Gang, 
begge  Datterens  Hænder  og  løftede  sine 
Øjne  op  imod  hendes  —  de  havde  samme 
Øjne,  af  dem,  saa  mørke,  at  ingen  synes 
at  kunne  fylde  dem  med  Sol  —  og  kys- 
sede hende  paa  Kinden: 

—  Mo'r,  hviskede  Frøken  Ingeborg  brat. 
Med  et  Slag  med  Haanden  gik  Borg- 
mesterens Frue. 

—  Mo'er,  sagde  Frøken  Ingeborg  end- 
nu en  Gang,  idet  Døren  blev  lukket. 

Hun  stod  et  Øjeblik.  Saa  saa  hun  paa 
det  hvide  Uhr  og  gik  ned. 

Døren  til  Moderens  Værelse  var  lukket. 
Frøken  Ingeborg  standsede  foran  sine  ost- 
indiske Fugle,  som  allerede  sov  i  deres 
Ringe,  to  og  to.  Hun  smilede  pludselig,  og, 
uden  at  vide  det,  førte  hun  sin  venstre 
Haand  hen  over  Buret  som  til  et  Kjærtegn. 

Hun  lukkede  bag  sig,  og  hun  gik  ned  i 
Gaarden,  og  op  ad  Faderens  Trapper. 
Kontorerne  stod  tomme.  Hun  bankede  paa 
Borgmesterens  Dør,  og  Faderen  raabte 
sit  »Kom  ind« : 

-  Jeg  vilde  kun  sige  Dig  Farvel,  sagde 
Frøken  Ingeborg. 

Borgmesteren  saå  langt  paa  sin  Datter 
og  vidste  ikke  selv  hvorfor: 

-  Ja,  det  er  jo  rigtigt,  Du  skal  ud. 

—  Ja,  svarede  Frøken  Ingeborg,  der 
bøjede  sig  og  kyssede  Borgmesteren  paa 
Panden: 

-  Farvel,  sagde  hun. 

Ogsaa  Kontordøren  lukkede  hun,  da 
hun  gik. 


~^. 


D 


en   brunlødedi 
sig  paa. 


hans   Ven    klædte 


Vennen  havde  endevendt  begge  Kuffer- 
ter og  fløjtede  ustandseligt,  mens  han  blan- 
kede Negle  og  plejede  Skæg: 

—  Sig  noget,  raabte  han  ind  til  Vennen. 
Den   brunlødede   stod   med   et   Haand- 

spejl,  som  han  slap: 

—  Ja,  sagde  han: 

—  Men  ikke  nu. 
Og  han  lo. 

—  Hvad  ler  Du  af?  sagde  Vennen. 

—  Af  Dig. 

—  Saa?  Hvorfor? 

Fordi  Du   er   saa   klog,   sagde   den 
brunlødede,  der  blev  ved  at  lé. 

Pludselig  greb  han  Vennen  i  begge 
Skuldrene  og  holdt  ham  foran  sig,  mens 
han  lo  og  lo  ham  lige  ind  i  Ansigtet,  til 
han  drejede  ham  rundt  som  en  Dreng  i 
en  Skolegaard: 

Du  er  gal,  sagde  Vennen. 
Nu  skal  vi  være   færdige  sagde  den 
Brune. 

De  to  Venner  gik  ned  og  bankede  paa 
Generalkonsulens    Dør.    Frøken   Johnnv 

lukkede  op,  og,  med  Dørgrebet  i  Haanden, 
kastede  hun  det  sidste  Blik  paa  Bordet: 

—  Nej,  nej,  De  maa  vente,  sagde  hun: 
jeg  har  glemt  det  vigtigste;  og  hun  lukkede 
Døren  igjen. 

—  Men  saa  maa  jeg  i  det  mindste  gaa 
derud,  sagde  Generalkonsulen  og  gik. 

Frøken  Johnny  løb  ind  i  Sovekammeret 
og  hentede  de  Irs  ide  Baand  og  de  grønne, 
som  hun  havde  pillet  af  Kjolen ;  hun  bandt 
dem  om  Roserne  ved  hver  Kurvert,  grønt 
og  hvidt: 

—  Saa,  sagde  hun  og  aabnede :  nu  kan 
De  komme. 

De  tre  Herrer  kom  ind;  alle  maatte 
staa  op,  for  der  var  ikke  Plads  undtagen 
lige  ved  Bordet: 

—  Ja,  sidde  kan  vi  ikke,  sagde  Johnny, 
mens  de  talte  om  de  forskellige  Rejseveje, 
ad  hvilke  de  var  komne,  og  hvor  besyn- 
derligt det  var,  at  de  skulde  mødes: 

—  Jeg  troer,  man  mødes,  naar  man 
skal,  sagde  Frøken  Johnny  til  den  brune 
Hr.  Ender,  der  stod  med  Ryggen  til  Vin- 
duet. 

Generalkonsulen   sagde   noget    om,    at 
Jorden  var  lille. 
Det  bankede  igjen: 

—  Der  er  hun,  sagde  Frøken  Johnny 
og  aabnede  Døren,  saa  Kaffegæsternes 
Staahej  slog  ind  imod  dem.  Døren  blev 
lukket  igjen,  og  det  var,  som  steg  Frøken 
Ingeborg  frem  af  den  ophørte  Støj: 

—  Velkommen,  Ingeborg,  sagde  Frøken 
Johnny,  og  kyssede  hende  paa  Kinden. 

—  Tak. 

Frøken  Ingeborg  hilste  paa  alle  og  sidst 
paa  den  brunlødede,  der  bestandig  stod 
med  Ryggen  imod  Lyset: 

—  Det  er  længe  siden,  sagde  Frøken 
Ingeborg,  og  et  Nu  mødtes  deres  langt 
fremstrakte  Hænder. 

—  Saa  gaar  vi  til  Bords,  sagde  Frøken 
Johnny:  Hr.  Verner,  Deres  Arm.  Papa  og 
Mama  sidder  ved  Bordenden. 

—  Nej,  nej,  sagde  hun :  Hr.  Ender  og 
Ingeborg  skal  sidde  i  Sofaen. 

Uden  at  tale,  havde  den  brune  rakt 
Frøken  Ingeborg  sin  Arm. 

De  var  alle  paa  Plads,  da  Frøken  Inge- 
borg løftede  sin  Buket : 

Aa,  sagde  hun,  og  pludselig  rødme- 
de hendes  matgule  Hud: 

-  Det  er  Schweitz'  Farver. 

-  Ja,  sagde  Ender  hastigt  og  lidt  for 
højt,  mens  ogsaa  han  blev  rød  af  Glæde 
eller  maaske  af  en  pludselig  Forvirring. 

Borgmesterens  Stuepige  bar  Suppen  om, 
mens  Generalkonsulen  og  Verner  begyndte 
at  tale  om  Schweiz,  og  Generalkonsulin- 
den sagde  til  Frøken  Ingeborg: 

—  Ja,  Ingeborg,  vi  vil  altid  være  Dem 
taknemmelige  for  alt,  hvad  De  i  al  den 
Tid  var  for  Johnny. 

Christian  kom  med  Champagnen  i  en 
Vandspand  fuld  af  Is.  Han  bar  den  saa  for- 
skrækket, saa  del  saa  ud,  som  han  hinkede  : 

—  Her  er'  en,  sagde  han. 

Alle  lo,  mens  Generalkonsulen  fyldte 
Glassene: 

—  Ja,  velkommen,  sagde  han. 

—  Velkommen  — 

—  Velkommen,  sagde  Moderen  og 
Johnny. 

Og  Frøken  Johnny  talte  igjen  om  Zu- 
rieh,  og  om  Søen  dernede  og  en  Vandring 
paa  Bjergene: 

-  Husker  De,  Ender,  husker  De?  Det 
var  i  Pintsen. 

—  Jo,  han  huskede. 

Og  Frøken  Ingeborg  sagde: 

—  Hvor  var  der  stille,  den  Nat  paa  Bjer- 
gene. 

Generalkonsulen  talte  om  Højdeopgi- 
velser af  Tindebestigninger,  og  Hr.  Verner 
nævnede  et  Par  Bjærge  paa  Indiens  Grænse : 

—  Ja,  sagde  Frøken  Ingeborg  og  saå  ikke 
paa  Ender,  til  hvem  hun  talte: 

—  Saa  langt  De  har  været  borte. 

—  Ja,  svarede  Ender  og  nikkede  frem 
for  sig:  langt  borte. 

Borgmesterens  Pige  havde  hentet  den 
næste  Ret  og  bragte  den  op  ad  Trappen, 
da  hun  mødte  den  østjydske  Frøken  og  Fru 
Lindegaard,  der  kom  ned,  fulgte  af  de  to 
Cyklister. 

—  Aa,  sagde  Frøkenen,  der  løftede  Slæ- 
bet: de  har  egen  Betjening. 

—  Og  fik  Champagne  til  Suppen,  sagde 
Fru  Lindegaard  og  vendte  sig: 

-  Er  Du  der,  Hans?  Naa  lad  ham  sidde, 
sagde  hun. 

De  to  Cyclister  gik  nogle  Skridt  bag  de 
to  Damer: 

—  Her  er  Bøf,  sagde  den  ene. 

Ja,  sagde  den  anden:  det  er,  li  vad 
jeg  siger,  man  linder  s'gu  altid  noget  Steg 
langs  Landevejene. 

Frøkenen  fra  Østkysten  vendte  sig: 

—  Hvor  boer  den  Pottemager?  spurgte 
hun.  Og  Cyclisterne  langede  ind  paa  Da- 
merne. 

Alle  Badegæsterne  drak  Kaffe  i  Daglig- 
stuen og  i  den  store  Spisestue,  hvis  Døre 
stod  aabne  til  Gangen.  Tømmerhandleren 
bød  Inspecteuren  og  Hr.  Lindegaard  paa 
Cognac.  Fru  Rasmussen,  der  med  Fruen 
fra  Østkysten  holdt  sig  nær  ved  Døraab- 
ningen,  sagde,  idet  Borgmesterens  Pige 
passerede: 

-  Ja,  der  er  jo  Folk,  som  holder  af  at 
vise,  at  de  kan. 

Den  gamle  Enkefrue  sad  i  Sofaen  i 
Dagligstuen,  mens  Datteren  hviskede  til 
hende: 

—  Jo,  gjør  Du  det,  min  Pige,  sagde  hun: 
det  er  morsomt. 

Den  lille  Datter  gik  gjennem  Stuerne, 
ved  sin  Stok.  Midt  paa  Trappen  mødte  hun 
Christian,  der  pilede  hende  forbi  foran  en 
lang  mager  Person.  Christian  røg  ind  til 
Fryants: 

Det  er  Konsulen,  sagde  han. 

-  Hvilken  Konsul,  spurgte  Hr.  Fryant. 

-  Det  er  Therkildsen,  sagde  Christian. 

-  Hvem?  sagde  Generalkonsulen. 

Aa,  sagde  Johnny:  dér  kjøbte  vi  Syl- 
tetøjet. 

Lad  den  Mand  komme  ind.  sagde 
Hr.  Fryant. 

Generalkonsulen  rejste  sig,  og  Døren  gik 
op  for  Hr.  Therkildsen  i  sort  Frakke: 

—  Jeg  falder  ellers  til  Ulejlighed,  sagde 
han  og  blev  staaende  forvirret  foran  Bor- 
det og  Gæsterne: 

—  Det  gjør  ikke  noget,  sagde  Fru  Fry- 
ant  og  bøjede  Hovedet:  Vil  De  ikke  tage 
Plads? 

Hr.  Therkildsen  satte  sig  paa  en  Stol 
med  Benene  over  hinanden,  saa  man  saå 
hans  graa  Uldstrømper,  mens  Generalkon- 
sulen, der  nu  meget  vel  gjenkj endte  Kong 
Saul,  spurgte: 

—  Hvormed  kan  jeg  være  Dem  til  Tje- 
neste? Alle  de  andre  var  hørte  op  at 
spise. 

Hr.  Therkildsen  var  blevet  blodrød  i 
Hovedet  ved  Hr.  Fryants  Tonefald.  Han 
rejste  sig  igjen  og  sagde: 

—  Vi  mente  kun ....  min  Kone  mente 
at  ...  .  hvis  Huset  her  ellers  ikke  passede 
Generalkonsulens  .  .  .  om  De  i  Aften  vilde 
tage  til  Takke  hos  os. 

Det  varede  et  Par  Sekunder,  hvor  der 
var  stille,  før  Vicekonsulen  fik  sagt: 

-  Da  mine  Sønner  er  hjemme;  og  slut- 
tede brat. 

-  Vi  har  det  fortræffeligt  her,  sagde 
Hr.  Fryant,  der  stadig  stod  op,  mens 
Generalkonsulinden  hastigt  føjede  til: 

—  Det  var  saa  overordentligt  elskvær- 
digt af  Deres  Frue  og  Dem;  og  Frøken 
Johnny  sagde: 

—  Jeg  husker  godt,  Hr.  Therkildsen,  jeg 
har  en  Gang  danset  med  Deres  Sønner. 

—  Ja,  ellers  megen  Tak,  sagde  General- 
konsulen, der  stod  ved  Døren,  og  han  lod 
Manden,  der  maaske  var  meget  rigere  end 
han  selv,  gaa  sig  forhi  —  ud  af  Døren, 
som  man  afskediger  en  Lagerchef: 

-  De  tilgiver,  sagde  Hr.  Fryant  til  sine 
Gæster,  da  Døren  var  lukket,  og  vendte 
tilbage  til  sin  Plads. 

Hr.  Therkildsen  stod  et  Øjeblik  ved  den 
lukkede  Dør.  Aarerne  i  hans  Pande  var 
svulmede  op.  Han  saa  ud,  som  en  Mand, 
der,  i  en  uhyre  Vrede  eller  under  en  lyn- 
snar Anspændelse,  foretager  et  Opgjør. 

Hr.  Therkildsen  gik  gjennem  Gaarden: 
Men  hvad  vil  Konsulen?  sagde  Fru 
Brasen,  der,  ved  at  sé  ham,  blev  staaende 
ret  op  og  ned  paa  sit  Køkkengulv. 

Hr.  Therkildsen  var  standset  og  saa  et 
Nu  ind  i  det  forvirrede  Køkken,  hvor  Bra- 
sen ved  Lemmen  skreg: 

—  Til  hvem  ska'  de  skrives,  de  Cog- 
nac er? 

Jeg  véd  ikke,  Brasen,  sagde  Fruen, 
der  drejede. 

-  Det  gaar  vel  ellers  godt?  sagde  Vice- 
konsulen ind  ad  Køkkenvinduet,  før  han 

Uik. 

-  Han  var  hvid  i  sit  Ansigt,  sagde  Fru 
Brasen  og  blev  selv  bleg  uden  at  vide 
hvorfor. 

-  Ja,  sagde  Køkkenpigen:  han  var  det. 
....  Christian  løb  med  Cognacen  ind  i 

Spisestuen,  hvor  Sangeren,  i  en  Kreds  af 
Damer, havde  faaetet  Lommetørklæde  lagt 
om  sin  Hals  for  Trækken: 

—  Hvad  vil  Drengen  ha'?  spurgte  hans 
Frue,  der  idelig  suste  hid  og  did: 

-  Hvad  siger  Du,  min  egen,  sagde  San- 
geren. 

Tømmerhandleren,  derraabte  paa  Chri- 
stian og  fik  en  Vermouth  Flaske  i  Stedet 
for  Sodavand,  sagde: 

—  Ja  vel,  dette  holder  man  jo  ud  én  Dag; 
og  vendt  til  Inspecteuren  lagde  han  til: 

—  Min  Kone  siger  saa'gu,  de  begyndte 
med  Champagne. 

—  Det  er  vel  engelsk,  sagde  Inspecteuren. 
Fru  Rasmussen  kom  hen  imod  sin  Mand : 

—  August,  af  disse  Glas  drikker  vi  ikke; 
Fruen  pegede  paa  to  af  Skyllevandet  taa- 
gede  Glas,  af  hvilke  hun  og  Fruen  fra  Øst- 
kysten skulde  have  Sodavand: 

—  Men  de  har  vel  for  travlt  med  dem 
derinde,  tilføjede  Fru  Rasmussen. 

Inspecteuren  skød  Skuldrene  op  og 
sagde: 

—  Men  dette  er  for  galt. 

Han  gik  ned  ad  Trappen,  mens  Guld- 
kjæden  fløj  paa  hans  Vest,  og  kom  ind  i 
Skænkestuen,  hvor  han  løb  paa  de  fire 
Lærerinder,  der,  blege  i  Ansigterne,  øn- 
skede at  betale,  hvad  de  havde  faaet  extra, 
strax. 

—  Jo,  de  Damer,  sagde  Brasen,  som  ikke 
vidste,  hvad  de  havde  faaet,  og  bladede 
rundt  i  sin  Bog,  indtil  Christian  raabte 
fra  Lemmen: 

-  Brasen,  der  ska'  sættes  no'en  paa  Is. 
Det  var  Liqueur  til  Generalkonsulen,  og 

Brasen  løb. 

-  Her  kan  man  ikke  en  Gang  faa  be- 
talt, sagde  den  ene  Lærerinde,  mens  Hr. 
Rasmussen  tilføjede  meget  højt,  henimod 
den  aabne  Lem: 

Men  her  er  jo  i  al  Fald  den  Udvej 
at  rejse. 

Fru  Brasen  havde  hørt  det  og  greb  til 
sin  Kappe  med  begge  Hænder: 

-  Og  nu  rendt'  Brasen,  sagde  hun. 
Hun  gik  ind  ved  Disken  og  rodede  selv 

i  Bøgerne: 

-  Aa,  Frøken,  sagde  hun,  der  kommer 
saa  meget  po,  at  De  maa  undskyld'.  Nu 
ska'  Brasen  regn'  det  efter,  for  jeg  har  det 
med  Vand  i  mine  Øjn'. 

Man  har  sin  Aftale,  Frue,  sagde  In- 
specteuren:  og  forlanger  en  Behandling 
derefter,  hvem  der  saa  ellers  skal  tages 
Hensyn  til. 

-  Det  er  retfærdigt,  sagde  Fru  Brasen, 
hvis  Tanker  uafladelig  var  ved  Fileten  lil 
Generalkonsulens : 

-  Der  ska'  Blade  po,  sagde  hun  ud 
gjennem  Lemmen  og  løb  selv. 

Paa  Køkkenbordet,  ved  Siden  af  Filetfa- 
det flød  det  med  Skeer  og  Knive  og  Gafler: 
Vask  dem,  Moer,  sagde  Fru  Brasen 
Og  rakte  dem  ud  lil  den  gamle  i  Forstuen: 
Men  vaer  dig,  for  del  er  Borgmeste- 
rens. 

Den  gamle  tog  dem  og  skyllede  dem  og 
tørrede  dem.  mens  de  klirrende  faldt  ned 
i  samme  Bunke,  én  og  én. 

Borgmesterens  Stuepige  ventede  paa  Fi- 
lelen: 

—  De  maa  ikke  se'  po'  et,  sagde  Fru 
Brasen  og  vilde  skjule  for  baade  Fade  og 
Snavs : 

—  De  deroppe  seer  det  jo  ikke,  svarede 
Borgmesterens  Jomfru,  der  gik  op  af  Trap- 
pen med  Fadet  med  Filet'en: 

—  Den  er  virkelig  god,  sagde  General- 
konsulinden, der  saå  paa  Stegen,  medens 
den  blev  budt  om. 

Hr.  Fryant  talte  om  den  brunlødedes 
Fader,  Generalen,  som  havde  gjort  et  stort 
Arbejde  med  Kortlægningen  af  Jylland: 

—  Ja,  sagde  Knud  Ender:  Min  Fader 
skulde  have  været  under  større  Forhold. 

Frøken  Johnny  fortalte  Verner  om  en 
Veninde,  der  var  bleven  skilt,  efter  kun 
at  have  været  gift  i  to  Aar: 

—  Og  de  har  et  Barn,  sagde  hun. 

Der  blev  en  almindelig  Talen  om  Æg- 
tefolk og  om  Skilsmisse,  til  Generalkon- 
sulen sagde: 

—  Ægtefolk  med  Børn  burde  aldrig  skil- 
les, mens  Fru  Fryant  nikkede: 

—  Nej,  aldrig. 

Knud  Ender,  der  hele  Tiden  talte  til 
Fru  Fryant  med  sænkede  Skuldre,  sagde : 

—  Mon  det  dog  ikke  er  bedre  end  hver 
Dag  at  stille  Børnene  Ansigt  til  Ansigt  med 
Forældrenes  Tvist. 

Frøken  Ingeborg  talte  ikke. 
Fru  Fryant  saa  et  Øjeblik  frem  for  sig 
og  sagde  i  en  forandret  Tone: 

—  Ja,  Livet  er  saa  vanskeligt. 
Frøken   Johnny  slog  paa   sit   Glas   og 

sagde  muntert: 

-  Skaal  Mama,  Skaal  Papa. 

-  Ved  I  hvad  jeg  tror,  at  Livets  største 
Lykke,  det  er  at  have  lykkelige  Forældre. 

-  For  man  arver  deres  Glæde,  sagde 
hun,  og  hun  og  Forældrene  stødte  Glas- 
sene sammen,  medens  de  smilte  alle  tre. 

Men  paa  én  Gang  blev  Johnny  hlodrød 
i  sit  Hoved,  medens  hun  begyndte  at  sige 
noget,  hun  ikke  selv  vidste,  hvad  var.  Frø- 
ken Ingeborg  havde  sænket  sine  Øjne. 

Det  var  noget  om  en  Udstilling,  Frøken 
Johnny  snakkede  om,  og  ogsaa  General- 
konsulinden skyndte  sig  paa  en  Gang  at 
at  tale  om  Saisonens  Fester  ifjor: 

—  Men  dig  seer  man  jo  aldrig,  Ingeborg, 
sagde  Frøken  Johnny. 

Frøken  Ingeborg  sagde: 

-  Jeg  kommer  jo  saa  sjeldent  til  Byen. 

-  Hvorfor?  spurgte  Knud  Ender. 

-  Jeg  lever  jo  her,  sagde  Ingehorg,  og 
der  var  i  hendes  Tonefald,  der  var  meget 
stille  og  meget  langsomt,  noget,  som  om 
hun  i  de  fire  Ord  fortalte  hele  sit  Liv.  Og 
muligvis  uden  at  ville  sige  det,  sagde  hun, 
idet  hun  ligesom  rankede  sit  Hoved: 

-  Og  mon  det  ikke  ogsaa  saadan  er 
lettere  at  bevare  sig  selv? 

Knud  Ender  havde  følt  det,  som  fik  han 
Taarer  i  Øjnene,  og  i  el  Nu,  i  nogle  Sekun- 
der saa  han  urimeligt  hastigt  -  næsten 
saa  hastigt,  som  den,  der  pludselig  skal 
dø  -  hele  sit  eget  Liv.  lige  Ira  den  Dag, 
da  han  drog  ud  af  den  tekniske  Højskole 
og  var  fem  og  lyve  Aar. 

Det  bankede paaDøren.  Det  varChristian. 

Herman  Bang:  Sommerglæder  '• 

—  Det  var  en  Pakk'  til  Fruen,  sagde 
han,  og  lagde  en  tung  Pakke  i  Karduspa- 
pir saa  haardt  i  Bordet,  at  det  rystede. 

—  Vor  Herre  bevares,  sagde  Frøken 
Johnny. 

—  fil  mig? 

Hr.  Verner  lukkede  Pakken  op;  i  den 
var  der  to  Flasker  Rødvin,  og  ovenpaa  laa 
der  et  Visitkort. 

Fru  Fryant  tog  det  og  læste  højt: 

—  »Til  Emily  fra  en  gammel  Veninde« 

—  Men  fra  hvem  er  det  dog,  sagde  Fru 
Fryant. 

—  Det  maa  jeg  ikke  sig',  sagde  Christian, 
der  grinte  og  gik,  mens  Frøken  Johnny  og 
Generalkonsulen  sagde  paa  en  Gang: 

—  Næh,  hvor  det  var  nydeligt. 

—  Det  var  meget  kjønt. 

—  Men  først  drikker  vi  med  Carl,  sagde 
Frøken  Johnny,  og  hun  fyldte  Champagne 
i  et  tomt  Glas: 

—  Det  er  Grev  Sponneck,  sagde  hun  og 
pegede  paa  Glasset: 

—  Skaal,  Du. 

—  Tak,  sagde  hun  og  snerrede  efter  sin 
Forlovedes  Stemme,  mens  alle  stødte  til 
det  grevelige  Glas,  og  hun  tømte  det. 

—  Min  egen  Pige,  hvidskede  Fru  Fry- 
ant, og,  idet  hendes  Tanker  vendte  tilbage 
til  Vinen,  spurgte  hun  igjen  sin  Mand: 

—  Men  hvem  kan  det  dog  være,  George? 

—  Er  det  ikke  fra  den  gamle  Dame? 
spurgte  Knud  Ender  og  fortalte,  i  en  un- 
derlig aandsfraværende  Tone,  om  Enke- 
fruen. 

Og  næsten  uden  Overgang  gav  han  sig 
paa  én  Gang  som  en  Mand,  der  halvvejs  bry- 
der Formerne,  fordi  han  drives  til  det  — 
til  at  tale,  og  alene:  om  Indien;  de  mægtige 
Broer,  de  vældige  Buer  af  Staal;  og  Slet- 
terne, hvor  alt  var  gult  og  Tørst  og  gult; 
og  Livet  i  Shanghai  med  de  altid  aabne 
Klubber  og  paa  Boulevarderne  Banker- 
nes Stenpaladser,  hvor  man  gemmer  det 
tjente  Guld. 

Frøken  Ingeborg  rørte  sig  ikke.  Hove- 
det havde  hun  lænet  imod  Væggen,  medens 
hendes  Øjne  saa  fremad,  som  om  hun,  ved 
Siden  af  ham,  der  talte,  saa  langt  bort. 

—  Men  Hjemve  føler  man  altid,  sagde 
Kigil  Verner. 

-  Ja,  gjør  man  virkelig,  spurgte  Gene- 
ralkonsulen ivrigt. 

—  Det  siger  da  Carl,  sagde  Johnny, 
hvis  Øjne  havde  faaet  et  andet  Udtryk. 

Jo,  altid,  sagde  Knud  Ender,  der  førte 
Haanden  hen  over  sine  Øjne: 

-  Idetmindste  som  bag  et  Slør. 

—  Men  —  pludselig  smilte  han  og  hans 
Tone  blev  en  anden  — :  naar  man  kom- 
mer hjem,  saa  ved  man,  man  har  følt  den. 

—  Saa  drikker  vi  for  de  hjemvendte, 
sagde  Generalkonsulen,  der  havde  skæn- 
ket af  den  sendte  Rodvin,  og  de  klinkede 
atter  med  Hr.  Verner  og  den  brunlødede. 

Frøken  Ingeborg  holdt  sit  Glas  saa  højt, 
før  hun  drak. 

Da  Borgmesterens  Pige  vilde  bringe  l)e- 
serten  op  af  Trappen,  kunde  hun  ikke 
komme  frem. 

Den  østjydske  Frøken  og  Fru  Linde- 
gaard sammen  med  Cyclisterne  spærrede 
hele  Vejen.  De  to  Cyclister  havde  Favnen 
fuld  af  Pottemagerens  Potter. 

Frøkenen  raabte: 

—  Nej,  Moder,  man  kan  fylde  en  Spi- 
sestue for  fem  Kroner. 

—  Ja,  det  er  virkeligt  mærkværdigt, 
sagde  Fru  Lindegaard:  det  vil  staa  brilli- 
ant  til  vandmalet  Fyrretræ. 

Alle  skulde  sé  Potterne,  som  stod  i  Spise- 
stuen rundt  omkring  paa  Borde  og  Stole. 

Fruen  fra  Østkysten  mente,  at  de  var 
gode  til  en  Havetrappe;  Sangerens  Kone, 
som  sammen  med  Fru  Lindegaard  stod 
foran  et  grønt  Kar,  hvilket  Fru  Lindegaard 
vilde  anvende  til  Punschebolle,  sagde 
pludseligt: 

—  Fryants  kommer  naturligvis  her  ind 
efter  Bordet;  hvorpaa  hun  skød  fremmod 
Parrets  Soveværelse. 

—  Troer  De?  spurgte  Fruen  fra  Øst- 
kysten og  kom  i  Nærheden  af  et  Spejl. 

Tømmergrossererens  Frue  mente,  at 
man  jo  egentlig  alle  gjærne  vilde  have  det 
for  sig  selv,  naar  man  havde  Fremmede, 
og  Fru  Rasmussen  sagde: 

—  August,  her  kunde  dog  virkelig  ryd- 
des lidt  op,  mens  Fru  Lindegaard,  der 
fandt  sin  Mand  paa  en  Stol  i  Dagligstuen, 
sagde  sagte,  men  skarpt: 

—  Hans,  Du  har  drukket,  og  førte  ham 
ind  i  Sovekammeret. 

Frøken  Lucie  kaldte  med  en  krummet 
Lillefinger  paa  den  ene  Cyclist  og  løb  ned 

ad  Trappen  og  ud  paa  Gaden,  hen  imod 
Annexet. 

Lige  udenfor  Apotheket  mødte  de  Fru 
Hauch,  som  i  en  bred  Hat,  garneret  med 
sorte  Kniplinger,  skred  frem  ad  Gaden: 

-  Sæt  i,  Gamle,  sagde  den  jyske  Frø- 
ken, da  hun  var  to  Skridt  fra  hende,  og 
Cyclisten,  der  var  ganske  svedig  om  Hæn- 
derne, gav  sig  til  at  lé  højt. 

Fru  Hauch  gik  op  af  Therkildsens  Trap- 
pe. —  Fruen  holdt  i  al  Hemmelighed  af 
at  bevæge  sig  op  og  ned  af  disse  dekora- 
tive Sten  —  og  ind  i  Butikken,  hvor  hun 
spurgte,  om  Konsulinden  var  hjemme. 
De  to  Svende,  der  saå  ud,  som  om  deres 
røde  Øren  fornylig  var  blevet  kladsket 
fast  til  deres  Kranier,  vidste  det  ikke. 
Men  Fru  Hauch  vilde  sé  ad.  Fruen  fandt 
Familien  Therkildsen  paa  Verandaen, 
hvor  Bordet  var  fuldt  af  Lys,  som  skulde 
have  vieret  anbragte  i  Lysekronen: 

—  Kære,  sagde  Fru  Therkildsen :  er  det 
Dem?  Og  med  et  Blik  paa  Bordet  tilføjede 
hun  hastigt: 


-  Det  bliver  for  galt  med  Jomfruen.  Nu 
har  de  Lys  ligget  her  lige  siden  i  Morges. 

De  to  Sønner,  som  røg  Cigaretter  i  et 
Par  Flugtstole,  hilste  nærmest  ved  at  vippe 
med  deres  Lakerede  Støvler. 

Fru  Hauch,   der  tog   Plads,   mens  Fru 

Therkildsen  en  Smule  for  hurtigt  samlede 

Lysene,  fornam,  at  hun  afbrød  en  Debat: 

Ja,  De  véd  naturligvis,  at  de  er  her? 

-  Ja,  sagde  Fru  Therkildsen  i  en  Tone, 
som  om  Jaet  undslap  hende. 

—  Men  her,  sagde  Apothekerens  Frue, 
holder  de  det  naturligvis  ikke  længe  ud. 

—  Vi  sgu'  ikke  heller,  mumlede  den 
ældste  Søn. 

—  Men  det  er  jo,  hvad  man  kunde  gjøre 
for  ham,  mens  han  er  her,  sagde  Fru 
Hauch:  Blomster  har  jeg  jo  sendt,  at  han 
dog  kan  vide,  der  er  et  Par  Musikmenne- 
sker ogsaa  heroppe. 

Fru  Therkildsen  var  standset  med  et 
Lys  i  hver  Haand: 

—  Og  faa  ham  at  høre  tør  man  vel  ikke 
haabe  paa. 

Den  yngste  Therkildsen  havde  pludse- 
ligt spilet  begge  Ben  ud  fra  sig,  men  hans 
Moder  sagde  kun: 

—  Nej,  det  tør  man  vel  ikke. 

—  Skjønt  Konrad  Graa  virkelig  er  of- 
ferberedt  nok  og  gjerne  synger,  hvor  han 
blot  troer,  der  er  Forstaaelse. 

Lysene  i  Vicekonsulindens  Haand  ikke 
saa  meget  som  rystede,  medens  hele  hen- 
des Hjærnemasse  kogte: 

—  Men  hvordan  skulde  man  vel  finde 
en  Lejlighed?  sluttede  Fru  Hauch. 

Fru  Therkildsen,  hvis  Tindingeaarer 
var  traadt  let  frem,  tøvede  et  Øjeblik,  før 
hun  sagde: 

—  Det  er  jo  kun  rimeligt,  om  man  vi- 
ser saa  stor  en  Kunstner  en  Opmærksom- 
hed. 

—  Ja,  det  er  sikkert,  sagde  Fru  Hauch. 
Hvad  der  arbejdede  i  Konsulinden,  var 

hvor  langt  hun  turde  gaa  for  Konsulen. 
Men  pludselig  sagde  hun: 

Naturligvis  bør  han  vide,  at  her  er 
vi  ogsaa  Mennesker. 

—  Jeg  kommer  strax. 

Fru  Therkildsen  havde  fundet  det:  hun 
vilde  sende  Konrad  Graa  de  krydrede 
Jordbier,  som  hun  drev  i  fire  Drivbænke. 
Mens  hun  gav  Stuepigen  og  Kokkepigen 
Ordre  til  at  plukke  dem,  tænkte  hun  paa, 
at  hun  vilde  lægge  dem  i  en  Kurv  imellem 
sex  Champagnehalse,  og  pynte  det  hele 
med  Roser. 

Nøglen  til  Vinkælderen  kunde  hun  altid 
tage,  naar  Therkildsen  gik  lidt. 

Hun   vendte  tilbage  til  Verandaen: 

-  Fru  Hauch,  sagde  hun:  De  hjælper 
mig  nok  med  at  plukke  nogle  Roser. 

De  to  Fruer  gik  ned  til  Rosenbedene, 
som  laa  lige  ved  Vejen,  imod  Syd. 

Kan  De  fange  mig?  raabte  en  Dame, 
ude  paa  Vejen.  Det  var  den  østjydske  Frø- 
ken, som  fløj  forbi  i  en  ny  Kjole  foran 
Cyclisten,  der  var  rød  som  Purpur  paa 
sin  bare  Hals.  Der  havde  været  leget  me- 
gen Kispus,  medens  Frøkenen  skiftede  i 
Annexet. 

Da  Frøkenen  naaede  Hotelporten,  ord- 
nede hun  sine  Kjolefolder  og  sagde : 
Nu  er  vi  anstændige. 
Borgmesterens  Pige  kom  imod  dem  med 
Kaffen,  som  hun  bragte  op  af  Trappen. 
Generalkonsulen  bød  Cigaretter  om: 
Nej   Tak.  sagde  Frøken  Ingeborg  og 
rystede  paa   Hovedet. 

-  Jeg  vidste  det,  sagde  Ender. 
Meu  Frøken  Johnny  røg: 

—  Nej  ved  I  hvad,  nu  vil  vi  have  Dø- 
rene op. 

—  Hr.  Verner,  luk  op,  sagde  hun. 

Hr.  Verner  rejste  sig  og  aabnede  begge 
Dørene  til  Trappen,  hvor  den  østjydske  Frø- 
ken legede  med  Cyclisten  ved  Gelænderet. 

—  Saa,  sagde  Frøkenen  og  løb  ind  til 
Moderen:  nu  lukker  de  op. 

Fru  Lindegaard,  der  var  vendt  tilbage 
med  sin  Mand,  hvis  tynde  Haar  saa  ud, 
som  om  det  havde  været  dyppet  i  et  Vand- 
fad, sagde: 

—  Hans,  Du  maa  forestille  Dig;  og 
Sangerens  Frue  brød  hen  til  sin  Mand 
og  hviskede  i  et  lidt  skarpt  Tonefald: 

—  Konrad,  tag  det  Lommetørklæde  af. 

—  Ja,  min  egen,  svarede  Sangeren  og 
løste  det  omvundne  Lommetørklæde  fra 
sin  Hals. 

Inspecteurinden,  der  instinktmæssigt 
havde  nærmet  sig  den  gamle  Enkefrue  i 
hendes  Sofa,  sagde,  mens  hun  skød  de 
mange  Ringe  fastere  paa  sine  Fingre: 

—  De  sidder  saa  alene,  Frue. 
Den  gamle  Dame  smilte,  og  sagde: 

—  Jeg  sidder  med  min  Datter. 
Christian  slæbte  Likøren  til  Geralkon- 

sulens  op  ad  Trappen  i  en  gammel  Kob- 
berspand fra  Tønder,  og  Generalkonsulen 
sagde : 

—  Det  bedste  ved  en  Middag  er  dog 
Kaffen;  og  ved  et  Spring  i  Tankegangen 
talte  han  om  Karlsbad  og  i  det  hele  om 
Brøndkurene : 

—  Vort  Kursted  er  nu  Teplitz,  som  sagt. 

Naar  man  bruger  meget  Vand,  sagde  han, 
kommer  Gigten  alligevel  med  Aarene. 

Med  et  nyt  Tankespring  spurgte  lian 
pludselig  Ender,  der  ikke  hørte  det  strax: 

—  Og  hvor  gaar  Vejen  nu  lien? 
Knud  Ender  svarede  langsomt: 

—  Nu  troer  jeg,  jeg  slaar  mig  til  Ro. 
Det  var  da  dejligt,    sagde  General- 
konsulinden, men  Hr.  Fryant  spurgte: 

—  Og  De,  Hr.  Verner? 

Eigil  Verner  svarede  —  og  der  gik  som 
et  pludseligt  Udtryk  af  Træthed  over  hans 
Ansigt  — : 

Man  drager  vel  videre. 

-  Hvorfor?  Ender  har  Ret.  Der  er  dej- 
ligt her  i  Landet,  sagde  Generalkonsulen. 

Ja,  sagde  Frøken  Ingeborg  og  luk- 
kede halvt  sine  Øjne. 

Frøken  Johnny  drak  af  sin  Likør: 

-  Carl  siger  altid,  vi  har  de  dejligste 
Farvande:  og  pludselig  lagde  hun  til: 

—  Ingeborg,  Du  véd  jo  slet  ikke.  hvor- 
dan jeg  fik  ham. 

Frøken  Ingeborg  kom  til  at  lé: 

—  Nej,  lille  Johnny,  sagde  hun  og 
kaldte  hende  paa  én  Gang  lille  Johnny«, 
som  i  Pensionen. 

—  Jeg  vidste  del  strax,  sagde  Johnny. 

—  Hvad,  Frøken  Fryant.  sagde  Verner 
og  lo. 

-  At  del  var  ham,  sagde  Johnny. 

—  Hvad  lér  De  af.  spurgte  hun  over  til 
Ender. 

Ikke   af  noget   —   og   lidt   langsom- 
mere lagde  han  til  — : 

—  Det  maa  være  en  stor  Lykke 

at  vide  det  strax. 

—  Det  gik  os  ligesaadan,  sagde  Gene- 
ralkonsulinden og  nikkede  til  sin  Mand: 

—  Men  alligevel  kommer  der  saa  maa- 
ske  mange  hemmelige  Kampe  bagefter. 
Jeg  tror  egenlig,  at  alle  Mænd  først  maa 
lære,  hvem  de  elskede  stærkest. 

Frøken  Ingeborg,  der  pludseligt  havde 
drejet  Hovedet  imod  Fru  Fryant,  aabnede 
Øjnene  helt,  saa  et  pludseligt  Lys  faldt  i 
dem. 

Og  efter  en  lille  Stilhed,  sagde  Knud 
Ender: 

—  Generalkonsulinden  er  klog. 
Fru  Fryant  smilte: 

—  Sig  ikke  det,  Ender.  Det  betyder  al- 
tid kun,  at  man  begynder  at  blive  gam- 
mel. 

—  Pyt,  sagde  Johnny:  nu  gaar  vi  i 
Skoven. 

De  rejste  sig  alle,  mens  man  hørte  Skub- 
bet af  Stolene. 

Fru  Rasmussen  gik  paa  én  Gang  til- 
bage til  sin  Mand: 

—  August,  Du  er  uden  Baand,  sagde 
hun  og  Inspeeteuren  svarede: 

—  Det  er  jo  om  Sommeren. 

—  Er  han  anstrengt,  spurgte  Sangerens 
Frue  lidt  højt  og  meget  inderligt;  og  San- 
geren, som  stod  i  Profil  midt  i  Spisestuen, 
svarede  —  ogsaa  han  talte  en  Smule  høj- 
ere — : 

-  En  Smule,  min  egen. 
Fru  Fryant  kom  først  ud  af  deres  Dør: 

-  Hvor  Trappen  knager,  sagde  hun, 
mens  hun  gik  ned,  og  de  andre  fulgte 
efter. 

—  Lad  os  gaa  ad  Stien,  sagde  Frøken 
Ingeborg,  og  hun  førte  de  andre,  mens 
Knud  Ender  gik  ved  hendes  Side. 

Alle  Spisestuens  Hoveder  havde  drejet, 
da  de  Fryantske  Kjoler  bøjede  af: 

—  Julie,  raabte  Tømerhandleren. 

—  Ja,  Ferdinand,  hvad  er  der. 

Fru  Berg  havde  døset  lidt  i  en  Daglig- 
stuestol. Tømmerhandleren  havde  stukket 
begge  de  knyttede  Næver  i  sin  Lomme : 

-  Rak,  sagde  han  saa  tydeligt,  at  det 
kunde  høres. 

-  August,  det  var  vist  paa  Tiden,  de 
Børn  kom  i  Seng,  sagde  Fru  Rasmussen, 
der  kaldte  paa  Barnepigen. 

Sangerens  Frue  stod  et  Øjeblik.  Hendes 
Øjne  var  bleven  saa  tomme,  som  en  Hø- 
nes. Saa  huskede  hun  pludselig,  hvad 
hun  havde  sagt  sidst  og  sagde: 

—  Du  sang  jo  ogsaa  saa  meget  i  Aftes; 
og  med  et  brat  Eftertryk  lagde  hun  til: 
paa  Hvidegaard. 

Den  østjydske  Frøken  drejede  rundt 
fra  det  Vindu,  hvor  hun  havde  hængt: 

—  Dv  gaar  saagu'  i  Skoven,  sagde  hun. 
Fru  [nspekteur  Rasmussen  med  Mand 

og  Børn  var  allerede  paa  Trapperne,  da 
Therkildsens  Kusk  i  Liberi  kom  bærende 
med  en  mægtig  Kurv.  der  spærrede  hele 
Farten, 

Det  er  til   Ur.  (iraa,   sagde    Kusken: 
han  er  Sanger. 

Familien  Rasmussen  vendte  brat  om, 
medens  Fruen  løb  i  Forvejen  og  helt  for- 
pustet sagde  til  Fru  Graa: 

—  Der  er  en  pragtfuld  Present  til  Deres 
Mand. 

—  Nej,  fra  hvem,  sagde  Sangerens  Frue, 
der  pludseligt  skraalede  op,  og  da  hun 
saå  Kurven,  som  Kusken  satte  fra  sig, 
sagde  hun: 

—  Ser  Drengen  den?  Det  er  en  virkelig 
Tanke. 

Fru  Rasmussen,  der  stod  ved  Siden  af 
Fru  Graa,  sagde: 

—  Saadan  er  det,  naar  man  er  berømt. 
Ordet  »berømt«  var  slaaet  fast,  og  alle 

stimlede  sammen  omkring  Kurven,  mens 
Sangeren  sagde: 

—  Ja,  det  er  kønt,  min  egen ;  mens  hans 
Frue,  som  var  bleven  lutter  Liv  i  Ansig- 
tet, med  et  emsigt  Smil  som  en  Forret- 
ningsfrues  bag  Disken  under  Kundetravl- 
hed —  sagde: 

—  Vi  drikker  den  naturligvis  sammen. 
Hun  fik  Øje  paa  Kusken: 

— Har  Drengen  Smaapenge?  spurgte  hun. 
Drengen   havde   ingen,   og  hun  havde 
ingen : 

—  Kære,  jeg  har,  sagde  Fruen  fra  Øst- 
kysten. 

—  Aa  Tak. 

Kusken  fik  Kronen. 

Kommunelærerinderne  plukkede  Roser- 
ne op  og  anbragte  dem  i  Vaser,  mens 
Tømmerhandlerens  Frue  bøjede  sig  ned 
og  lugtede  til  Jordbærrene: 


141 


Nogle  dejlige  Bær,  erklærede  hun. 
Cyclisten  kom  rendende  med  en  Skaal 
og  Sangerens  Frue,  der  tog  Flaskerne  op 
og  pludselig  arrigt  tænkte  paa  Fryants, 
fordi  det  var  samme  Mærke,  hun  havde 
seet  paa  Flaskerne  i  Vandspanden,  sagde : 

—  Conrad,  det  var  ikke  for  meget,  om 
Du  sang  lidt  for  de  elskværdige  Mennesker, 
der  har  tænkt  saadan  paa  Dig. 

Sangeren  vilde  svare;  men  Fruen,  der 
var  ganske  optagen,  spurgte: 

-  Er  her  Klaver?  mens  Fruen  fra  Øst- 
kysten sagde: 

—  Hvor  henrivende  for  os  alle. 

Fru  Lindegaard  bød  Hans  gaa  ned  for 
at  spørge  om  Klaveret. 

Men  Fru  Rasmussen  sagde: 

-  August,  det  inaa  jo  i  et  hvert  Fald 
kunne  skaffes;  medens  ogsaa  Inspekteu- 
ren  løb  ned  i  Gæstestuen,  hvor  Brasen  selv 
rendte  rundt  med  Baierne: 

-  Her  er  s'gu  blevet  Forretning,  sagde 
Brasen. 

Hele  Stuen  var  fuld  af  Gæster.  Hr.  Lin- 
degaard og  Inspecteuren  spurgte,  paa  én 
Gang,  om  der  var  et  Klaver. 

—  Ja,  her  er,  sagde  Brasen : 

-  Det  er  nyt,  men  det  er  laaset.  Fol- 
det er  Sangforeningens. 

-  Hva'  er  et.  Brasen,  spurgte  Fru  Bra- 
sen fra   Lemmen. 

Inspecteuren  mente,  at  man  kunde  vel 
faa  Nøglen: 

—  Den  er  ved  Hist,  sagde  Brasen:  om 
han  vil  laan'  den. 

Inspecteuren  vendte  tilbage,  og  Fru  Lin- 
degaard sagde: 

—  Det  er  ham  med  Badehætterne. 
Fru  Graa  lagde  til: 

—  Den  Mand  kan  jo  høre  med;  og  de 
fire  Lærerinder  tilbød  at  gaa  derover. 

—  Nej,  August,  sagde  Fru  Rasmussen : 
gaa  Du. 

Fru  Graa  løb  ind  efter  ét  af  Mandens 
Visitkort  og  sagde : 

—  Saa  skriver  jeg  et  Par  Ord  til  »Gi- 
verne«. 

—  Ja,  min  egen,  sagde  Sangeren,  der 
selv  aldrig  skrev,  medens  Fruen  begyndte 
at  skrive  med  en  Blyant,  idet  hun  sagde: 

—  Hvad  var  det  nu,  de  kære  Menne- 
sker hed? 

Jens  skulde  afsted  med  Kortet,  og  Fru 
Brasen  skreg  paa  ham  fra  Køkkendøren : 

—  Ja,  sagde  hun,  det  er  til  Therkildsens. 
Hold  Kaffen  po,  sagde  hun  og  vendte  sig 
igjen. 

Der  var  travlt  med  Kaffepunch  i  Skæn- 
kestuen, og  Lemmen  gik  uafladelig  op 
og  i. 

—  Brasen,  hviskede  Fruen:  Pas  at  faa 
Betalingen  ind. 

—  Hvor  Satan  ska'  vi  ligge,  spurgte  plud- 
selig en  Herrestemme  fra  Gaarden  ind  gjen- 
nem  Køkkenvinduet. 

Det  var  Ingenieur  Lund  og  hans  to 
Kolleger. 

Fru  Brasen  vendte  sig  og  saa  dem: 

—  Aa  Jøsses,  sagde  hun:  nu  løver  det 
snart  rundt. 

.  .  .  Jens  var  kommen  over  til  Konsulens, 
hvor  han   stod  i  Entréen  paa  bare  Ben. 

—  Det  er  til  min  Kone,  sagde  Konsu- 
len, der  havde  revet  Brevet  fra  ham. 

-  Ja,  det  er  det,  sagde  Jens,  der  rendte 
igjen. 

—  Det  er  til  Dig,  sagde  Hr.  Therkildsen, 
der  var  gaaet  ind  og  lagde  Brevet  paa 
Bordet. 

Fru  Terkildsen  blev  som  Blod  i  sit 
Hoved: 

—  Han  skriver  selv,  sagde  hun: 
Kære  Fru  Hauch,  han  vil  synge. 
Naar,  bedste  De?  Apotheker-Fruens 

Sved  brød  frem. 

-  I  Aften. 

Vicckonsulinden   var   i   Verandadøren. 
Oscar,  Arthur,  raabte  hun. 

-  Du  vil  vel  ikke  gaa  derover,  sagde 
Konsulen,  der  stod  stiv  midt  paa  Gulvet. 

—  Lille  Fru  Hauch,  sagde  Fru  Ther- 
kildsen hurtigt:  hent  Sønnerne. 

Og  da  Fru  Hauch  var  gaaet,  sagde  hun  : 
Naturligvis,  Therkildsen,  vi  er  ind- 
budt. 

Visecekonsulen  blev  meget  bleg: 
Du  gaar  der  ikke.  sagde  han. 

-  Du  skulde  ikke  tirre  mig,  Therkild- 
sen, sagde  Fruen,  og  i  et  Nu  mødtes  hendes 
og  Vicekonsulens  Øjne. 

Efter  at  Svenske-Kathrine  havde  maal- 
tet  rømme  Smogen  eller  Tvillinger,  taalte 
Fru  Therkildsen  ikke  at  tirres: 

Du   véd,   jeg  taaler  del    ikke,   lagde 
Fruen  til. 

Hun  hørte  Fru  Hauch  og  Sønnerne  paa 
Verandatrappen  og  hun  sagde  til  Apote- 
kerfruen : 

—  De  og  Deres  Mand  følger  naturligvis 
med. 

Fru  Hauch  sagde: 

—  Det  er  altfor  meget.  Hvem  der  kunde 
tage  Provstens  med.  Der  er  saa  megen 
Forstaaelse. 

—  I  kan  gaa  derop,  sagde  Fru  Ther- 
kildsen, som  havde  et  helt  Felttog  i  sit 
Hoved,  til  Sønnerne. 

—  Vi  skal  klædes  paa,  svarede  Sønnerne, 
der  gik  for  at  anlægge  dinning-dress  med 
hvide  Veste  af  Liherty  Fløjl,  som  Matro- 
sen fra  Kutteren  havde  bragt  i  en  engelsk 
Kuffert. 

—  Saa  gaar  De,  sagde  Fru  Therkildsen, 
og  Fru  Hauch  gik: 

—  Det  tørster  ligefrem  i  En  efter  To- 
ner, sagde  hun  i  Døren  til  Vicekonsulen, 
der  smækkede  i  efter  hende. 

—  Therkildsen,  sagde  Fruen,  der  plud- 
selig betragtede  sin  Mand:  Du  maa  i  sorte 
Benklæder. 

Inspecteur  Rasmussen  var  vendt 

tilbage  med  Nøglen  til  Instrumentet,  og 
i  den  lille  Spisestue  tumlede  de  med  at 
flytte  Klaveret.  Alle  Gæstestuens  Gæster 
saa  til. 

—  Løft  Nielsen,  raabte  Doktoren,  der 
var  kommen  til  og  som  slæbte  selv. 

—  Hiv!  Manne;  det  var  Kreaturhand- 
lerne, som  lagde  Næverne  til: 

-  Naa,  Nielsen,  ta'e  ved! 

-  Ja,  sagde  Nielsen,  der  var  vond  af 
Humør: 

—  Hvem  betaler? 

-  Brasen,  sagde  Fru  Brasen,  der  havde 
sit  Hoved  i  Lemmen :  Var  Jer,  det  skrabes  ! 

Oppe  i  Spisestuen  gik  Sangeren  op  og 
ned  af  Gulvet: 

-  Han  er  altid  saa  urolig,  naar  han 
skal  synge,  sagde  Fruen  til  Fru  Basmus- 
sen. 

De  to  Lærerinder  var  paa  Apotheket 
efter  Emservand,  som  Kunstneren  skulde 
nyde  i  Mælk. 

-  Faar  vi  den  Mælk,  sagde  Fruen  fra 
Østkysten,  som  var  løbet  ud  for  at  hente 
Mælken  og  som  nu  stod  og  trampede 
med  Fødderne  paa  Køkkendørstærskelen. 

-  Ja,  sagde  Fru  Brasen  og  sprang  bort 
fra  Lemmen. 

Hele  Huset  gyngede  under  de  kraftige 
Mandfolks  Tyngde,  der  bugserede  Klaveret 
op  ad  Trappen. 

Nu  er  de  paa  Fortrappen,  sagde  Fru 
Brasen  og  rakte  Mælken  til  Fruen,  der 
spurgte: 

-  Er  det  muligt  at  faa  Blomster  her? 

—  Det  skulde  da  være  hos  Feldhusen, 
sagde  Fru  Brasen:  men  han  bor  ved 
Skoven. 

Fruen  fra  Østkysten,  der  gik  med  Mæl- 
ken, sagde,  at  saa  maalte  der  sendes  Bud 
til  Skoven,   for  Blomster  vilde  hun  have. 

Fru  Brasen  raable  paa  Jens,  ud  i  Gaar- 
den,  hvor  alle  Pigerne  stod  og  gloede  ind 
ad  Vinduerne  til  den  lille  Spisestue. 

Herman  Bang:  Sommerglæder  10 

I  Skænkestuen  raabte  de  paa  Baiere  til 
Mandskabet: 

—  Baiere  her! 

—  Christian,  skreg  Brasen. 
Christian  Christensen,  der  var  saa  træt, 

at  han  saa  ud,  som  han  trillede,  fløj  frem 
af  Hjerterummet  i  Gaarden: 

—  Ja,  skreg  han  i  Farten. 

—  Nu  sover  han  saa'gu  derovre,  sagde 
Brasen. 

Jens  var  paa  Vejen  til  Feld- 

husen.  Gartneren,  der  var  søvnig  og  tre- 
ven, sagde,  hvem  der  vel  skar  Boser  ved 
Nattens  Tider.  Han  var  ikke  vant  ved 
det. 

—  Det  er  de  Københavnere,  svaredejens, 
der  gik  med  Feldhusen  op  i  Haven,  hvor 
Bosenbedene  laa  lige  ved  Gærdet  til  Sko- 
ven. Jens  krøb  op  paa  Gærdet,  mens  Gart- 
neren skar  Roserne. 

Inde  under  Træerne  lyste  pludselig 
nogle  farvede  Kjoler  frem,  og  Fru  Fryant 
kom  ud  af  Skovlaagen  med  sin  Mand. 
Frøken  Johnny  gik  ved  Siden  af  Eigil 
Verner,  og  nynnede,  i  sin  hvide  Silke.  Lidt 
efter  kom  Frøken  Ingeborg  —  hun  og  Knud 
Ender  gik  kun  langsomt.  Valmuerne  paa 
hendes  Kjole  var  blevne  saa  dunkle  i  Halv- 
mørket. 

Jens  stod  paa  Havegærdet  med  opspi- 
lede Øjne,  som  saa  han  et  Syn: 

De  Herrer  og  de  Damer  forsvandt  mel- 
lem Lindene. 

—  Hvad  tænker  De  paa?  spurgte  Knud 
Ender. 

—  Paa  at  vi  skulde  mødes  igjen,  sagde 
Frøken  Ingeborg,  der  talte  sagte,  som 
den,  der  gaar  i  Mørke,  eller,  som  den,  der 
drømmer. 

Knud  Ender  svarede  ikke  strax.  Foran 
dem  blev  Skridtene  fjernere.  Havets  Bølge- 
slag slog,  langt  og  dæmpet,  frem  fra  Stran- 
den op  imod  dem. 

Knud  Enders  Stemme  brast  en  Kjende, 
da  han  talte: 

—  Var  det  ikke,  sagde  han,  unødigere, 
at  vi  den  Gang  skiltes? 

Frøken  Ingeborg  løftede  sit  Hoved: 

—  Vi  skulde  vel  begge  »lære«. 

Knud  Enders  Ansigt  blev  pludselig  som 
dækket  af  Blod: 

—  Ogsaa  De?  sagde  han  og  vidste  næppe 
selv,  at  han  havde  raabt  det. 

Frøken  Ingeborg  sagde  —  hendes  Øjne 
lyste  i  Mørket  — : 

—  Troer  De  ikke,  Ender,  at  vi  alle  maa 
lære  at  indvie  os  selv? 

Der  gik  en  Skælven  over  begges  Ansig- 
ter, og  ingen  af  dem  talte  mere. 

—  Kommer  I?  raable  Frøken  Johnny. 

—  Ja,  svarede  Ender.  Det  lød  saa  klart 
ud  i  Sommerluften. 

De  vandrede  alle  sex  ned  ad  den  stille 
Gade.  Der  var  intet  Menneske  at  sé,  og 
Dørene  var  lukkede. 

Men  Torvet  saa  de  pludselig  var  fuldt 
al'  Smaaklynger,  der  stod  i  Halvlyset: 

-  Hvad  er  lier  paa  Færde?  sagde  Frø- 
ken Johnny,  der  uvilkaarlig  hviskede. 
Saa    hørte    de,    pludselig    og    mægtigt, 

fra  alle  de  aabnede  Ruder  »Toreadorens 
Sang«. 

Som  Klang  af  Metal  bares  den  vældige 
Røst  ud  gjennem  Huset,  frem  over  Torvet, 
gjennem  Natten,  som  et  Sejersraab.  Ordene 
naaede  dem  ikke;  kun  Tonerne  sang.  In- 
gen rørte  sig  i  de  mange  Klynger,  hvor 
alt  var  tyst.  Et  Par  Rørn  laa  stille,  tæt  ved 
Vandposten,  paa  Jorden. 

Frøken  Ingeborg  havde  løftet  sit  mat- 
hvide Ansigt.  Hun  vidste  ikke,  at  hendes 
Haar  berørte  Knud  Enders  Skulder. 

Sangen  steg  og  steg  fra  alle  de  lysende 
Ruder;  som  tyve  Mænds  Residdelsesjubel 
steg  den  og  steg  den  og  taug. 

Paa  Torvet  var  der  stille.  Alle  Klynger, 
som  havde  stirret  derop,  stod  med  Døjede 
Hoveder. 

—  Er  han  her?  hviskede  Frøken  Johnny, 
som  havde  genkendt  Sangerens  Røst,  sag- 
te til  Verner. 

Og  man  hørte  de  to  Rørn,  der  rejste  sig 
fra  Stenbroen  og  listede  bort. 

Oppe  i  Salen  begyndte  de  at  klappe; 
fra  hele  Torvet  svarede  de  pludseligt  med 
Klap.  Kun  Generalkonsulens  Selskab  stod 
ubevægeligt  —  og  saa  Pottemageren :  han 
stod,  ved  Siden  af  sin  Kone,  uden  at  røre 
sig,  med  dybt  sænket  Hoved,  med  sam- 
menknugede Hænder,  ligesom  bad  han. 
Sangeren  kom  hen  til  et  Vindue,  maaske 
for  at  svale  sig. 

-  Der  er  han,  sagde  Frøken  Johnny, 
mens  Fru  Graa  kom  løbende  hen  til  Man- 
den: 

-  Drengen  forkjøler  sig,  sagde  hun,  saa 
højt,  at  alle  paa  Torvet  kunde  høre  det. 

Fra  Torvet  saa  de  Gæsterne  deroppe 
løbe  rundt  som  ivrige  Skygger.  Den  øst- 
jyske Frøken  kom  til  Vinduet  med  sin 
Cyclist,  der  kogte:  Kunst  hensatte  ham  i 
samme  Tilstand  som  Skørter. 

-  Der  staar  de,  sagde  Frøken  Lucie, 
som  havde  i'aaet  Øje  paa  Fryants,  og  løb 
tilbage  til  sin  Moder. 

Der  blev  et  Spektakel  i  Salen,  hvor  alle 
Stemmer  blandedes.  Skyggerne  deroppe 
løb  rundt  med  Bordplader  og  med  Bukke. 
Der  var  én,  som  sprang  forbi  med  en 
Bakke  og  tabte  den  med  et  Bums. 

-  Det  var  Christian,  sagde  Frøken  John- 
ny, der  lo: 

Se,  se,  sagde  hun  og  fulgte  Skyggerne 
med  Hænderne.  I  det  midterste  Vindue  var 
der  ingen  Udsigt.  Der  stod  Tommergros- 
sereren og  hans  Frue  og  de  var  saa  brede. 
al  de  spærrede.  Paa  én  Gang  lød  Klaveret 
igjen  og  der  blev  spillet  en  Galop.  Par  efter 
Par  dansede  frem  bag  Vinduerne. 

Nu  svinger  de,  sagde  en  Mandsstem- 
me i  en  Klynge  tæt  ved  Generalkonsulen: 

-  Mama,  vi  gaar  derop,  sagde  Frøken 
Johnny. 

Men  Johnny  .... 

Generalkonsulen  sagde: 

—  Jo, det  er  maaske  bedst,  vi  takker.  Han 
faar  vel  sagtens   al  vide.  vi  har  hørt  ham. 

De  gik  alle  hen  imod  Porten,  da  Frø- 
ken Ingeborg  paa  én  Gang  greb  om  John- 
nys Ann  : 

—  Der  er  Pottemageren,  som  har  lavet 
mine  Kummer,  sagde  hun. 

Johnny  vendte  sig: 

—  Hvor,  Du?  spurgte  hun. 

—  God  Aften,  Hr.  Lassen,  sagde  Frøken 
Ingeborg  og,  idet  hun  pegede  paa  Johnny, 
lagde  hun  til: 

—  Det  er  en  Dame  fra  Kjøbenhavn, 
som  har  set  Deres  Krukker  inde  hos  mig 
og  finder  dem  saa  smukke. 

Lassen  havde  revet  Huen  af. 

—  Ja,  ualmindelig  smukke,  sagde 
Johnny  Fryant,  der  blev  ved  at  sé  paa 
Pottemagerens  blege  og  ligesom  sært  for- 
tænkte Ansigt: 

—  Imorgen  kommer  vi  og  køber  Deres 
hele  Butik,  Hr.  Lassen. 

Frøken  Fryant  hilste,  og  hun  og  Frøken 
Ingeborg  gik  videre,  mens  Johnny  sagde: 

—  Du,  han  har  dog  et  mærkeligt  An- 
sigt. 

Men  Lassen  knugede  paa  en  Gang  sin 
Kones  Haand: 

—  Katrine,  sagde  han  blot  —  to  Gange, 
til  hans  Stemme  brast. 

Hr.  og  Fru  Fryant  var  naaede  til  foran 
Porten : 

—  Men  det  er  jo  Fru  Brasen,  sagde  Fru 
Fryant  venligt  og  standsede. 

Fru  Brasen  for  sammen: 

—  Ja,  jeg  staar  og  hører  po,  sagde  hun. 
Hun  havde  staaet  udenfor  paa  Gaden  og 
sét  op  til  sit  eget  Hus:  hun  havde  ikke 
turdet  gaa  op  i  Salen. 

Vi   skulde   sige  Dem  Tak  for  Mad, 

sagde   Fru    Fryant:    det   var  jo    saa    ud- 
mærket. 

-  Aa,  var  det,  sagde  Fru  Brasen,  der 
pludseligt  fik  Vand  i  sine  Øjne. 

Alle  de  andre  rakte  hende  ogsaa  Haanden: 
—  Udmærket,  sagde  Frøken  Johnny. 
Fryants  vare  lige  inde  ad  Porten,   da 
Fru  Brasen  satte  i  at  løbe: 

-  Brasen,  Brasen,  sagde  hun,  da  hun 
var  naaet  til  Køkkenet: 

-  Det  goer  nok,  det  goer  nok;  og  midt 
i  sin  Fortælling  om  Generalkonsulens  be- 
gyndte hun  at  græde. 

Generalkonsulens  vare  komne  op  ad 
Trappen.  I  Døren  til  Salen  stod  Inspec- 
teuren  og  Fru  Rasmussen,  uden  at  røre 
sig,  som  et  Par  Støtter: 

-  Tillader  De,  vi  kommer  forbi,  sagde 
Generalkonsulen  meget  høfligt,  og  Parret 
Rasmussen  flyttede  sig  det  nødigste,  mens 
Selskabet  gik  ind  i  Salen,  hvor  fem  Par 
svingede  rundt  paa  Gulvet. 

Hvor  er  Champagnen?  sagde  Fru 
Graa.  der  lod,  som  hun  ingen  havde  sét, 
og  hun  løb  ind  i  Dagligstuen,  hvor  et  Par 
Propper  sprang. 

I  Salen  var  alle  hørt  op  at  tale.  Man 
hørte  kun  Musikken  og  de  dansendes  Trin. 

Sangeren  havde  pludseligt  rejst  sig  fra 
sin  Stol.  Paa  Stolen  ved  Siden  af  laa  haus 
Roser.  Fru  Therkildsen  i  rødt  Brokade 
traadte  paa  én  Gang  hen  imod  Kunstne- 
ren, da  det  lod  til,  han  vilde  gjøre  et  Skridt. 

-  Er  her  ingen,  vi  kj ender,  sagde  Ge- 
neralkonsulinden halvhøjt. 

—  Jeg  tror  ikke,  min  Ven,  sagde  Hr. 
Fryant,  der  saå  lige  forbi  Hr.  Therkild- 
sen, som  ved  et  Vindue  bøjede  sig  over 
Fru  Lindegaard: 

—  Men  vi  kan  jo  lade  os  forestille. 
Fru  Therkildsen,  der  havde  sét  Hr.  Fry- 

ants  Blik  henover  sin  Mand,  standsede 
midt  i  en  Sætning  til  Sangeren  og  sagde 
saa,  uden  Mening: 

—  Ja,  naturligvis. 

Lidt  efter  lidt  var  Parrene  holdt  op  at 
danse,  saa  hele  Gulvet  var  tomt,  da  Hr. 
og  Fru  Fryant  gik  frem.  Kun  Galoppen 
lød. 

—  Men  er  de  Mennesker  fornærmede? 
hviskede  Frøken  Johnny  til  Verner. 

Kun  Fru  Rist  havde  stillet  sig  frem, 
halvvejs  ud  paa  Gulvet.  Hun  var  i  sort, 
og  saå  i  det  Hele  ud,  som  havde  hun 
allerede  sin  ældste  til  Confirmation. 

Frøken  Ingeborg  var  med  Knud  Ender 
standset  midt  i  Salen.  Hun  hilste,  ved  at 
bøje  sit  Hoved  halvt,  først  paa  Byens  Da- 
mer. 

Hr.  og  Fru  Fryant  traadte  ind  i  Dag- 
ligstuen, hvor  den  gamle  Dame  sad  i  So- 
faen: 

—  Men  er  det  Dem,  sagde  Fru  Fryant 
pludseligt,  højt  og  glad. 

—  Ja,  her  sidder  jeg,  Emmely. 

-  Men  er  det  Dem,  kjære  Admiralinde, 
sagde  Generalkonsulen  og  gav  hendes  Navn 
dets  Plads  i  vor  Historie,  ved  at  ændre 
Udtalen  af  et  Bogstav. 

—  Ja,  sagde  den  gamle  Dame: 

—  Og  det  er  Else,  der  spiller.  Hun  kan 
jo  ikke  danse  alligevel. 

Johnny  kom  til: 

-  Nej,  er  De  her,  Admiralinde,  gode 
Gud,  skal  man  sé  Deres  dejlige  gamle  An- 
sigt i  denne  Krog. 

—  Og  ingen  har  givet  Dem  saa  meget 
som  en  Skammel,  sagde  Generalkonsulen, 
og  han  bragte  Enken  en  Skammel  til  hen- 
des Fødder. 

Johnny  var  løben  hen  til  Frøken  Else, 
der  nikkede  til  hende,  uden  at  ophøre  med 
at  spille: 

-  God  Aften,  Johnny,  sagde  Frøken 
Else;  jeg  gjør  Nytte. 

-  Saa  var  Vinen  Ira  Jer,  sagde  Johnny. 

—  Ja.  svarede  Frøken  Else  og  lo,  mens 
hun  stadig  spillede: 

-  Hvorfor  danser  I  ikke? 

-  Jo,  sagde  Johnny  :  Hr.  Verner,  vi  skal 
danse. 

Eigil  Verner  førte  hende  ud  i  Dansen, 
mens  alle  Byens  Damer  drejede  Hovedet. 
for  at  tage  Maal  af  hendes  Kjole. 

Hr.  Arthur  Therkildsen  bragte  Frøken 
Lucie,  der  stod  paa  Dørtrinet  til  Daglig- 
stuen, et  Glas  Champagne,  som  Frøkenen 
slugte,  idet  hun  med  den  anden  Haand 
pegede  ind  paa  den  gamle  Enkefrue: 

-  Hvem  er  hun?  spurgte  hun  ganske 
højt  og  Høj  afsted  med  sin  Kavaller. 

Generalkonsulen  sagde  til  Admiralinden  : 
De  vilde  maaske  forestille  os  for  Hr. 
Graa.  Vi  borte  ham  nede  fra  Torvet. 

Den  gamle  Frue  'rejste   sig   og  i;ik    med 

Hr.  og  Fru  Fryant  frem  gjennem  Stuerne. 
Da  de  havde  naaet  Sangeren,  skød  Fru 
Graa  pludselig  op  ved  Siden  af  sin  Mand: 

—  Vi  hørte  Dem  dernede  fra,  Hr.  Graa, 
sagde  Generalkonsulinden. 

-  Og  det  er  Fru  Graa,  sagde  Admiral- 
inden. 

Generalkonsulen  bukkede: 

—  Jo,  sagde  Fruen :  Hr.  og  Fru  Fryant 
er  Kendinge  fra  Concertsalene.  Vi  paa 
Tribunerne  kj ender  nok  vore  Venner. 

—  Konsulinde  Therkildsen,  sagde  Ad- 
miralinden og  førte  Haanden  lidt  frem 
imod  Vicekonsulinden,  der  var  traadt  til, 
og  hvis  Fingerspidser  svedte  gjennem  de 
hvide  Handsker. 

Hr.  Fryant  havde  næppe  hørt  Navnet, 
for  han  indskrænkede  sig  til  at  bøje  Ho- 
vedet. Fru  Fryant  havde  et  Sekund  be- 
tragtet sin  Mand,  men  heller  ikke  hun 
lod  til  at  have  opfattet  Navnet  Therkild- 
sen, thi  hun  sagde  kun,  efter  at  have  sæn- 
ket Hovedet: 

—  Hr.  Graa  véd  næppe  selv,  hvor  pragt- 
fuldt det  lød. 

—  Er  Du  anstrengt?  sagde  Fru  Graa 
hastigt,  med  et  Blik  ned  paa  Noderne. 

—  En  Smule,  min  egen,  sagde  Sangeren. 
Og  Fru  Fryant  brød  ind: 

—  Det  vilde  dog  være  urimeligt  yderli- 
gere at  besvære  Deres  Mand. 

Fryants  og  Admiralinden  gik. 
Vicekonsulinden  sitrede  i  sit  Ansigt. 

—  Vi  danser,  Mama,  raabte  Johnny. 
Hele  Gulvet  var  fuldt  af  de  dansende.  Frø- 

ken  Lucie  med  Hr.  Oscar  stødte  imod  Fru 
Jespersen,  der  for  afsted  halvvejs  baaret 
af  Ingenieur  Lund. 

Frøken  Ingeborg  og  Knud  Ender  sad  i 
Dagligstuen,  halvt  i  Skygge: 

-  Skal  vi  danse,  spurgte  Knud  Ender. 
—  Nej,  ikke  i  Aften. 

Og  pludselig  smilende,  med  det  samme 
Smil,  saa  de  ud  paa  Vrimlen. 

Frøken  Lucie  havde  skiftet.  Hun  dan- 
sede med  Hr.  Arthur.  Hun  havde,  naar 
hun  dansede,  en  egen  Art  at  Lægge  sig  til 
Rette  paa  i  en  Herrearm,  saa  hun  ganske 
nøje  passede  til  Kavallerens  Figur. 

-  Punkteret,  sagde  den  ene  Cvclist  lil 
den  anden,  som  pludselig  uden  Præsen- 
tation bemægtigede  sig  Fru  Jespersen,  mens 
hans  Ven  blev  ved  at  stirre  over  paa  Fru 
Lindegaard,  der,  tilbagelænet,  smilede  op 
i  Ansigtet  paa  Hr.  Therkildsen,  som  uaf- 
ladelig gned  sine  tørre  Hænder,  saa  hans 
Giftering  Høj  op  og  ned: 

-  Ja,  sagde  Konsulen:  her  er  smukt  i 
vor  Egn. 

Og  Frue,  jeg  har  ellers  Vogn,   hvis 
jeg  turde  tilbyde  .  .  . 

Fru  Lindegaard  havde  paa  én  Gang  flyt- 
tet Øjnene  ud  i  Salen  og  blev  distrait:  hun 
havde  sét  Hr.  Fryant  staa  alene  i  el  Hjørne: 
Undskyld,  Hr.  Konsul,  sagde  hun: 
men  jeg  maa  blot  tale  med  min  Mand. 
Wun  gik,  med  et  Smil  til  Vicekonsulen, som 
den.  der  alligevel  lover  meget. 

Hans,  sagde  hun,  da   hun   var  naael 
over  til  Manden:  Du  maa  forestille  Dig. 

—  Ja,  min  Pige,  sagde  han  og  gik  fra 
sin  Krog  over  til  Generalkonsulen,  fulgt 
af  sin  Frue. 

Vicekonsulen,  der  ikke  tog  sine  Øjne 
fra  Fru  Lindegaard,  skød  ved  en  uvilka ar- 
lig  Trækning  af  sit  Ansigt  Læberne  frem, 
saa  man  saå  alle  hans  Tænder. 

—  Hr.  Generalkonsulen  kjender  min 
Fader,  sagde  Hans  Lindegaard,  og  han 
nævnede  sit  Navn: 

—  Aa,  sagde  Hr.  Fryant:  det  er  Confe- 
rentsraaden.  Og  idet  han,  paa  én  Gang, 
huskede  Hans  Lindegaard,  sagde  han 
nogle  venlige  Ord,  i  den  Tone,  hvori  man 
taler  til  et  lidt  mislykket  Medlem  af  en 
god  Familie: 

—  Og  det  er  min  Hustru,  sagde  Hr. 
Lindegaard. 

Generalkonsulen,  der  nu  mindedes,  at 
det  nærmest  var  paa  Grund  af  Fru  Linde- 
gaard, Conferentsraadens  Søn  var  udskudt 
af  Familien,  bukkede  og  sagde: 

—  Her  er  virkelig  morsomt. 

Han  vendte  sig  lidt  hastigt  til  en  glat- 
raget Herre  i  sort  Klædesfrakke,  der  sag- 
de, idet  han  nærmede  sig: 

—  Fru  Fryant  og  jeg  har  saamænd 
danset  nogle  Gange  sammen,  da  vi  vare 
unge,  Hr.  Generalkonsul;  og  Hans  Høj- 
ærværdighed Provsten  nævnede  sit  Navn. 

—  Skal  vi  ikke  sætte  os,  sagde  Fru 
Fryant;  hun  og  Admiralinden  satte  sig 
tilligemed  Provsten  og  Hr.  Fryant  ved 
Væggen  foran  de  dansende: 

Hvor   det   egentlig   er   underligt  at 

sidde  og  sé  paa  alle  de  Mennesker,  som 
ikke  hører  os  til,  sagde  Fru  Fryant:  det  er 
dog  altid  som  at  være  paa  Komedie. 

—  Det  kommer  kun  an  paa,  sagde  den 
gamle  Dame,  hvormange  man  synes,  der 
hører  én  til. 

Fru  Fryant  sad  et  Øjehlik: 

—  Ja,  sagde  hun  og  tog  om  Admiral- 
indens Haand  med  begge  sine  Hænder: 

-  Hvor  De  altid  har  Ret. 

Fru  Therkildsen  stod  endnu  stadig  paa 
samme  Plet,  hvor  Provstinden  var  traadt 
hen  til  hende.  Hun  vidste  ikke  selv,  hvad 
hun  talte  om,  mens  hun  alligevel  talte 
ustanseligt. 

En  af  de  dansende  Sønner  fløj  hende 
forbi  og  hun  rynkede  sine  Bryn,  som  den, 
der  fanger  en  Tanke. 

Hun  gik  nogle  Skridt  frem : 

-  Oscar,  kaldte  hun,  og  Sønnen  slap 
sin  Dame: 

-  Du  maa  danse  med  Frøken  Fryant, 
sagde  hun. 

Hun  vil  jo  ikke,  svarede  Sønnen  ret 
højt  og  dansede  igjen. 

Næh,  hvor  er  jeg  varm,  sagde  Frø- 
ken Johnny  og  satte  sig  paa  en  Stol  ved 
Siden  al"  sin  Moder:  Verner,  kan  jeg  faa 
lidt  at  drikke. 

Hr.  Arthur  Therkildsen,  der  henne  Ira 
Buffeten  havde  vexlet  et  Øjekast  med  sin 
Moder,  løb  til  med  et  Glas  Champagne: 

Tak,  Hr.  Therkildsen,  sagde  Frøken 
Johnny,  jeg  foretrækker  Vand. 

Nede  ved  Døren  standsede  alle  de  dan- 

sende.  Cyclisten  havde  i  en  lidt  voldsom 
Hvirvel  med  Frøken  Lucie  halvvejs  væltet 
Fru  Jespersen,  som  i  Klyngen  af  sine  In- 
genieurer  talte  om  Kærlighed: 

—  Pyh,  sagde  Fru  Jespersen,  det  hele 
kommer  an  paa,  om  det  passer. 

-  Hvilket,  spurgte  Lund  og  saå  hende 
lige  ind  i  Ansigtet,  mens  Fruen  lo,  med 
en  Latter,  der  vistnok  skrev  sig  fra  den 
Fortid,  som  Hr.  Jespersen  havde  begravet 
foran  Alteret  ved  Hjælp  af  en  Pastor. 

Fru  Jespersen  dansede  ud. 

Men  én  af  Ingeniørerne  sagde: 

—  Fru  Dyrlægen  har  s'guen  egen  Evne 
til  smart  at  raade  Tilværelsens  sidste 
Gaader. 

—  Ka'  saagu'  gerne  være,  sagde  en  an- 
den af  de  Herrer. 

Cyclisten,  der  var  kommet  klar  af  Klyn- 
gen, stormede  videre  og  snublede  atter 
halvt  over  Fru  Hauch,  som  ved  Dørstol- 
pen endnu  bestandig  sad  hensunken  i 
Toreadoren  og  lignede  Melpomene  paa  et 
Provinsfortæppe. 

—  Lucie,  Lucie,  raabte  den  østjydske 
Frue  efter  Datteren:  Du  danser  Livet  af 
Dig. 

—  Det  er  dejligt,  svarede  Frøken  Lucie 
og  svirrede  videre. 

—  Rasmussen,  om  vi  gik,  sagde  Fru 
Rasmussen  meget  højt  til  Inspecteuren. 
Parret  havde  saa  godt,  som  næsten  ikke 
bevæget  sig  fra  Døren. 

—  Sov  vel,  sagde  Fru  Rasmussen  til 
Tømmergrossereren   og  hans  Frue,    der, 

midt  i  Støjen,  ved  Siden  af  hinanden  halv- 
blundede i  et  Par  Lænestole. 

Da  Inspecteuren  og  Fruen  gik  ned  ad 
Trappen,  hørte  de  Hurra-Raab  slaa  imod 
sig  fra  Skænkestuen. 

Begge  Værelser  derinde  var  fulde  af 
Kommisser  og  af  Svende,  der  skreg  og 
støjede  og  raabte  »Leve«  for  baade  Brasen 
og  Fru  Brasen  og  for  Børnene,  mens  de 
blev  halvfulde. 

Biasen  gik  rundt,  med  optrukne  Øl- 
flasker mellem  de  udspilede  Fingre,  og 
raabte: 

—  Er  der  nogen,  der  skal  have  01;  og 
Fru  Brasen  gik  fra  Bord  til  Bord  og  talte 
om  Fryants,  der  var  »nogle  herlige  Min- 
nisker« : 

—  Nu  gaar  jeg  lidt  ovenpo,  sagde  hun. 

—  Gaar  De  med  Doktor? 

—  Jeg  sidder  godt,  svarede  Doktoren, 
der  blussede  i  sit  Hoved. 

Fru  Brasen  kom  op  i  Salsdøren:  paa 
hele  Gulvet  hvirvlede  Parrene  rundt,  mens 
Hurraraabene  blev  ved  at  slaa  op  fra 
Skænkestuen. 

—  Men  er  det  Dem,  Fru  Brasen,  sagde 
Admiralinden,  og  pegede  paa  en  Stol  ved 
Siden  af  sig. 

-  Ja,  det  er  mig,   sagde  Fru  Brasen, 
der  satte  sig,  lidt  yderligt,  paa  Stolen. 

—  Det  har  saamæn  været  en  svær  Dag 
for  Dem,  sagde  Admiralinden. 

Aa  ja,  men  naar  del  bare  go'er,  saa 
maa  En  jo  ikke  klag'. 

Og  pludselig  gav  hun  sig  lil  at  fortælle 

den  gamle  Dame,  hvem  hvin  slet  ikke 
kjendte,  om  hele  deres  Liv:  om  deres  før- 
ste Gaard,  den  dejlige  kønne  Gaard,  som 
de  maatte  forlade,  for  Tiderne  var  ikke 
til  'et;  om  Forpagtningerne  én  for  én, 
først  paa  Fyen  og  saa  i  Midtjylland  og 
saa  i  Thy,  for  hvad  gi' er  vel  Jorden,  naar 
Brasen  havde  sin  Afgift;  om  Flytningerne 
og  Børnene,  der  voksede  op,  og  Auk- 
tionerne: Brasen  skilte  sig  jo  ved  'et,  lidt 
efter  lidt,  det  meste;  og  nu  om  Lejen  her; 
den  var  jo  tung  for  Brasen;  for  hvad  for- 
man ind  paa  saadan  et  lille  Sted;  om 
deres  hele  Liv  fortalte  hun  ustanset,  som 
i  ét  Løb: 

—  Men  man  skal  strid'  et  ud,  sagde 
hun. 

Admiralinden  havde  slet  intet  svaret. 
Hun  sad  kun  og  klappede  hendes  halvru 
Haand. 

Vicekonsulen  kom  forbi  og  stillede  sig 
i  Døren,  da  Fru  Fryant,  som  havde  talt 
med  Provsten,  gik  frem  imod  Fru  Brasen 
og  sagde: 

—  Kære  Fru  Brasen,  hvor  det  dog  er 
rart,  De  kan  sidde  lidt. 

Hun  tvang  Fru  Brasen  ned  paa  Stolen 
igjen,  mens  hun  selv  satte  sig  ved  Si- 
den af. 

Vicekonsulen  havde  vendt  sig  i  Døren. 
Han  skar  en  Grimasse,  idet  han  gik  ned 
ad  Trappen. 

—  Her  er  Munterhed,  sagde  han,  da 
han  kom  ind  i  Skænkestuen,  hvor  Hurra- 
raabene   standsede  med  ét,  da  man  saa 

ham.  Konsulen  bad  om  en  Sodavand, 
og,  da  han  havde  faaet  den,  sagde  han  til 
Brasen : 

—  Det  gaar  jo  godt.  Nu  kan  der  ellers 
komme  Fart  i  Lejeafdragene.  Brasens 
Post  er  stor. 

Brasen  blev  staaende: 

—  Ja,  Hr.  Konsul,  sagde  han  sagte; 
og  blev  siddende  bag  sin  Disk,  da  Kon- 
sulen gik  igjen. 

Støjen  tog  i  paany. 

Der  var  ikke  Glas  nok,  og  rundt  om- 
kring klinkede  de  med  Flaskerne,  mens 
de  sang. 

Den  lille  Pottemager,  som  aldrig  nogen 
før  havde  set  til  Kros,  sprang  op  paa  et 
Bord  og  svingede,  som  en  afsindig,  en 
Flaske  over  sit  Hoved,  mens  han  skreg: 

—  Kvinden  skal  leve,  Kvinden  skal  leve. 
Og,  mens  alle  lo  og  klinkede  og  raabte, 

rev  to  Kommis'er  Pottemageren  ned  fra 
hans  Bord  og  satte  ham  op  paa  deres  Skuld- 
re og  bar  ham  rundt,  over  alle  Hoveder, 
gennem  Stuernes  Staahej  —  i  Triumf, 
mens  Lassen  blev  ved  at  skrige,  hed  af 
Uh  nm  og  Støj  og  Ære: 

—  Kvinden  skal  leve,  ud  i  den  dunst- 
fyldte  Luft. 

Henne  ved  Disken  havde  Brasen  rejst 
sig  o]).  Han  tog  et  Portvinsglas  og  fyldte 
det  med  en  Trestjernet,   som   han  tømte: 

-  Ja,  til  Helvede,  raabte  han    og  son- 
drede (ilasset  mod  sit  (iulv: 

—  For  der  gaar  'et  hen. 

-  01,  01,  blev  der  hvinet  igen: 

Herman  Bang:  Sommergucder  11 

—  Ja,  svarede  Brasen  fra  sin  Disk  og 
løftede  to  Bajere  over  sit  Hoved,  en  i  hver 
af  sine  knyttede  Hænder,  mens  der  blev 
hylet  Hurra  paany: 

—  Hurra,  Hurra,  ud  af  halvhundrede 
brølende  Munde. 

Oppe  dansede  de  som  Vilde.  Frøken 
Else,  der  var  bleg  af  Træthed  og  blev  ved 
alligevel,  spillede  stærkere,  og  en  Kjæde 
føg  rundt,  mens  Fru  Jespersen  førte  an. 

—  Else,  Else,  Du  skal  holde  op. 

—  Strax,  Moder,  strax,  sagde  Datteren 
og  blev  ved  at  spille. 

—  Vi  kan  lige  saa  gjærne  gaa,  sagde 
Sangerens  Kone  til  sin  Mand,  der  sad 
paa  en  Stol  ved  Siden  af  Klaveret,  med 
sine  Roser  paa  Knæene,  saa  glemt,  som 
den,  der  har  gjort  sin  Pligt. 

—  Ja,  min  egen,  sagde  Sangeren  sløvt 
og  stod  op. 

De  fire  Lærerinder  løb  til: 

—  Han  er  træt,  sagde  Fru  Graa;  og 
med  et  Skuldertræk  lagde  hun  til: 

—  Man  synes  jo  ogsaa  at  være  ret 
overflødig. 

Den  ene  Lærerinde  svarede: 

—  Her  er  der  jo  kun  Tale  om  Pengene. 

—  Godnat,  sagde  Fru  Graa: 

—  Du  behøver  ikke  at  sige  Farvel, 
sagde  hun  til  Manden,  i  det  hun  skubbe- 
de ham  ind  gjennem  Døren. 

-  Else,  Else,  hold  op. 

—  Strax,  Moder. 

Det  var  en  Kehraus.  Alle  Par  var  paa 
Gulvet.  Frøken  Lueie  havde  en  Cyclist 
ved  hver  Haand. 

Frøken  Ingeborg  stod,  tavs  ved  Siden 
af  Knud  Ender  i  Dagligstuens  Dør.  Det 
var,  som  saa  hun  alting,  Sal  og  Menne- 
sker, saa  langt  borte,  som  hvirvledes  det 
alt  sammen  bort,  langt  bort  for  hendes 
Øjne. 

-  Nu  gaar  vi,  sagde  hun. 

-  Ja,  Ingeborg,  sagde  Knud  Ender  og 
nævnede  hendes  Fornavn  for  første  Gang, 
mens  de  gik  frem,  og  han  med  sin  Arm 
værnede  hende  imod  Salens  Sværm. 

Frøken  Ingeborg  holdt  Slæbet  i  sin 
Haand. 

Frøken  Johnny  stod  med  Verner  ved  et 
Vindu.  Hun  betragtede  de  to,  mens  de  gik. 

Musikken  holdt  op : 

-  Ja,  George,  sagde  Fru  Fryant,  der 
rejste  sig:  vi  skal  ind. 

Men  først,  Fru  Brasen,  sagde  hun: 
maa  De  forestille  mig  for  Fru  Therkild- 
sen. Hun  havde  indbudt  os  i  Aften. 

Fru  Brasen  blev  purpurrød  i  sit  Hoved 
og  gik  med  Fru  Fryant  frem  over  Gulvet, 
hvor  Fru  Therkildsen  stod  sammen  med 
Fruen  fra  Østkysten  og  Provstinden: 

Ja,  det  er  Konsulinde  Therkildsen, 
sagde  Fru  Brasen. 

Generalkonsulinden  bojede  Hovedel: 
Jeg  maa    dog   takke   Dem     -  jeg  er 
Fru   Fryant        De,  der  var  saa  elskvær- 
dig al  indbyde  os.  Frue,  os.  som  De  slet 
ikke  kjender. 

Fru  Therkildsen  fandt  ingen  Ord.  Før 
havde  hun  blusset,  nu  var  hun  hvid  i  sit 
ganske  Ansigt. 

11* 


164 


— -  Men  De  seer,  sagde  Fru  Fryant  og 
smilede:  hvor  rart,  man  har  det  hos  Fru 
Brasen. 

—  Godnat,  Provstinde.  Godnat  Frue. 
Fru   Fryant    hilste    og  gav  Armen    til 

sin  Mand. 

—  Hvor  er  Verner?  raabte  Johnny. 
Hr.  Lindegaard  havde  klemt  Eigil  Verner 

ind  i  en  Krog,  mens  han  pludselig  talte 
om  Kemien: 

—  Den  gjemmer  alle  Hemmeligheder. 
Af  den  er  det,  Menneskeheden  vil  faa 
noget  at  vide,  sagde  Hr.  Lindegaard,  hvis 
slørede  Øjne  stirrede  ud  i  Stuen.  Og  han 
talte  om  Kemiens  Undere,  Pasteur,  Bak- 
terier og  Baciller  og  Hjernecellernes  Stof- 
dele ud  i  et  langt  og  forvirret  Virvar: 

—  Det  har  altid  været  min  Lidenskab, 
sagde  han:  og  man  kunde  maaske  have 
gjort  Opdagelser. 

—  Ganske  vist,  sagde  Eigil,  der  høfligt 
hørte  til,  uden  at  høre  et  eneste  Ord. 

—  Omstyrtende  Opdagelser,  sagde  Hr. 
Lindegaard. 

—  Sikkert,  sagde  Eigil,  der  med  et  »Und- 
skyld« endelig  blev  bortført  af  Frøken 
Johnny,  som  ved  hans  Arm  gik  ud  g j en- 
nem  Salen : 

—  Godnat  Papa.  Godnat  Mama. 
Frøken    Johnny    kyssede    Forældrene 

foran  deres  Dør. 

—  Godnat,  Fru  Fryant,  sagde  Frøken 
Ingeborg. 

Fru  Fryant  tog  pludselig  Frøken  Inge- 
borgs Hænder: 

—  Min  kjære  Ingeborg,  hviskede  hun 
og  slap  hende. 

—  Kom  Rist,  lød  Fru  Rists  Stemme  lige 
bag  dem,  og  Ægteparret  Rist  gik  ned  ad 
Trappen. 

—  Mind  Brasen  om  A\ftalen,  sagde 
Fruen: 

—  Jeg  venter. 

Hr.  Rist  gik  ind  i  Skænkestuen,  hvor 
der  var  bleven  tomt,  og,  staaende  i  Mel- 
lemdøren, sagde  han  til  Brasen,  som  sad 
bøjet  over  sin  Skuffe: 

-  Brasen,   det   blev   altsaa   til  Afdrag 
Onsdag  og  Lørdag. 

Brasen  løftede  sit  Hoved.  Men  Hr.  Rist 
var  gaaet. 

—  For  Nøglen  var  der  ingen,  der  tak- 
kede Dig,  Rist,  sagde  Fruen,  da  de  var 
ude  paa  Gaden: 

—  Og  Kanterne  paa  del  dyre  Piano  var 
ganske  stødt.  Men  Dig  hiver  det,  som  laar 
Ubehagelighederne  af  Sangforeningen. 

—  De  havde  sagt  nej  til  Therkildsens, 
bemærkede  Hr.  Rist,   som   for  at  dulme. 

—  Til  Gjengæld  kjører  nok  Therkildsen 
ud  med  den  nedringede,  sagde  Fruen. 

Frøken  Johnnys  Selskab  kom  ud  paa 
Torvet,  da  der  hørtes  el  Spektakel  fra  Salen 
igjen,  og  alle  Stemmer  lød.  Det  var  Fru 
Graa,  der  havde  villet  rede  lil  Drengen 
og  havde  fundet  Madratserne  saa  godt  som 
opædte  al*  Mus.  Alle  Lærerinder  hvinede 
op,  og  de  hørte  Tømmerhandleren  sige, 
ved  et  Vindu: 

-  Vi  dumper  vel  igjennem  allesammen, 

mens  Fru  Graa  raabte  med  en  Stemme,  de 
næppe  gjenkjendte: 

-  Hvor  er  den  Kone?   Der  maa  dog 
tales  med  den  Person. 

—  Naa,  sagde  Frøken  Johnny  nede  paa 
Torvet:  nu  bli'r  der  Spektakel.  Lad  os 
bare  komme  hjem. 

—  Lad  os  blot  gaa  ned  omkring  Borg- 
mesterens Have,  sagde  Knud  Ender. 

—  Ja,  lad  os,  sagde  Johnny.  De  van- 
drede langs  Stien.  Frøken  Johnny  og 
Verner  gik  forud. 

Knud  Ender  standsede  et  Øjeblik  ved 
Gærdet : 

—  Der  stod  De  i  Formiddags,  sagde 
han  sagte  og  de  gik  videre  uden  liere  Ord. 

De  naaede  den  grønne  Plads  med  Ble- 
gen,  og  Johnny  sagde: 

—  Lad  os  sætte  os  her  et  Øjeblik. 

—  Duggen  er  falden,  sagde  Ingeborg. 

—  Vi  vender  Dugene,  sagde  Johnny: 
dem  har  Agathe  glemt,  fordi  hun  skulde 
varte  os  op. 

Knud  Ender  og  Verner  vendte  de  hvide 
Lin  og  bredte  dem  ud. 

Længe  laa  de  alle  tavse.  Havets  Bølge- 
slag bares  op  imod  dem.  Paa  Himlen 
over  dem  saås  kun  én  eneste  Stjerne. 

Eigil  Verner  stirrede  op  i  Luften: 

—  Hvor  besynderligt,  sagde  han:  og  i 
Troperne  funkler  de  som  Guldbiller  paa 
et  Klæde. 

—  Men  her  er  skønnest,  sagde  Knud 
Ender  ganske  sagte  og  saå  bestandigt  frem 
imod  det  samme  Sted. 

Frøken  Ingeborg  havde  støttet  Hovedet 
til  sin  Arm.  Øjnene  var  fæstede  opad. 
Den  hvide  Dug,  hvorpaa  hun  laa,  saa  i 
Halvlyset  ud  som  det  rindende  Sølv. 

—  Nu  maa  vi  gaa  op,  sagde  Johnny. 

—  Godnat,  Knud  Ender,  sagde  Frøken 
Ingeborg,  og  mens  hun  tog  hans  Haand, 
var  et  Nu  hans  Ansigt  som  beskinnet  af 
liendes  Øjnes  Lys. 

Frøken  Ingeborg  og  Johnny  gik  op 
i  deres  Stuer.  Johnny  satte  sig  i  en  Stol, 
og  Frøken  Ingeborg  stod  længe  foran  sit 
Vindu.  Ingen  af  dem  talte.  Saa  rejste 
Johnny  sig  og  gik  hen  over  Gulvet.  Hun 
lagde  nænsomt  Armen  om  sin  Venindes 
Liv. 

—  Johnny,  sagde  Frøken  Ingeborg,  og 
hendes  Stemme  skælvede: 

—  Jeg  kan  ikke  tale. 

-  Det  skal  Du  heller  ikke.  Godnat. 
Og  de  skiltes  med  et  Haandtryk 


....  De  to  Cyelister  stod  i  Brasens  Port 
og  saa  saa  langeligt  efter  Frøken  Lucie, 
der  løftede  højt  op,  mens  hun  blev  bort- 
ført af  sin  Moder.  Inde  i  Porten  spøgte 
Fru  Jespersen  med  de  tre  Ingenieurer: 

-  I  maa  ligge  hos  mig.  Drengebørn, 
sagde  Fruen:  men  I  maa  tage  det,  som 
del  kan  falde  sig. 

Hun  gik  med  de  tre  Mænd,  mens  de  to 
trikot  klædte  saa,  underligt  sultent,  ogsaa 
efter  hende. 

—  Hvor  skal  vi  ligge'/  vendte  de  sig  til 
Brasen,  der  kom  fra  Skænkestuen  ud  i 
Polten. 


168 


—  De  raaa  ligge  paa  Billardet,  svarede 
Brasen. 

Han  stod  alene  tilbage  i  sin  Port. 

—  Det  gik  jo  storartet,  sagde  Doktoren, 
som  svalede  Hovedet  i  sit  Vindu  ovre 
paa  den  anden  Side  af  Torvet. 

—  Ja,  mon?  sagde  Brasen  og  stirrede 
langt  frem  over  Brostenene. 

Der  flakkede  et  Lys  gjennem  Ther- 
kildsens Butik. 

Vicekonsulen  var  inde  i  sit  Kontor.  Han 
gjorde,  ved  sin  høje  Pult,  en  Conto  op. 

Da  han  endelig  kom  ind  i  sit  Sovevæ- 
relse, aabnede  Konsulinden  Døren  til  sit 
Sovekammer.  Medens  Konsulen  klædte  sig 
af,  sagde  hun,  ind  gjennem  Døren: 

■ —  Du  véd  Therkildsen,  sagde  hun,  at 
mig  vil  det  altid  være  behageligt  at  faa  de 
Mennesker  bort,  baade  fra  Gaarden  og  fra 
Byen. 

Konsulen  svarede  ikke. 

—  Og  desuden,  det  maa  Du  tro,  Bra- 
sens bliver  aldrig  solide  Forpagtere. 

....  Brasen  var  gaaet  ind: 

—  Hvor  er  Du,  Jansine? 

Fru  Brasen  var  oven  paa  hos  Børnene. 
De  skulde  ligge  paa  Gulvet  i  Rummet 
lige  over  Bagtrappen.  Men  Martin  tudede, 
for  der  var  ikke  noget  Tæppe,  som  han 
kunde  faa  over  sig. 

—  Saa  giv  ham  Dit  Sjal,  sagde  Fru  Bra- 
sen til  Signe:  saa  faar  Du  Bedstemoders 
det  ægte. 

Hun  gik  ind  i  Dagligstuen  og  hentede 
Sjalet  i  Skuffen: 

—  Du  krøller  det  ikke  saa  meget,  sagde 
Fru  Brasen  og  svøbte  det  ægte  Sjal  om 
Datteren: 

—  For  Du  ligger  mere  stille  end  som 
Martin. 

Brasen  kom  op.  Han  smed  bare  Klæ- 
derne af  sig  og  lagde  sig  tungt  ind  paa  den 
haarde  Tanghaars. 

—  Godnat,  sagde  han  og  faldt  i  Søvn 
med  det  samme. 

Fru  Brasen  gik  ned,  ind  i  den  inderste 
Skænkestue. 

Moderen  sad  i  Stolen  ved  Vinduet. 
Fru  Brasen  gik  derhen: 

—  Der  skal  lukkes,  Mo'er,  sagde  hun. 

—  Ja,  svarede  den  gamle. 

Og,  uden  at  tale,  gik  hun,  gjennem  det 
mørke  Hus,  bort  til  sit  Kammer. 

.  .  .  Fru  Brasen  sad  paa  Sengekanten. 
Det  smertede  saadan  i  hendes  Hoved. 

Nede  i  Gaarden  galede  den  sorte  Hane 
og  forkyndte  Gryet  af  den  næste  Dag. 

